CELEX: 52021PC0805
Language: mt
Date: 2021-12-15
Title: Proposta għal REGOLAMENT TAL-PARLAMENT EWROPEW U TAL-KUNSILL dwar it-tnaqqis tal-emissjonijiet tal-metan fis-settur tal-enerġija u li jemenda r-Regolament (UE) 2019/942

IL-KUMMISSJONI
                           EWROPEA

                                                    Brussell, 15.12.2021
                                                    COM(2021) 805 final

                                                    2021/0423 (COD)

                                       Proposta għal

         REGOLAMENT TAL-PARLAMENT EWROPEW U TAL-KUNSILL

     dwar it-tnaqqis tal-emissjonijiet tal-metan fis-settur tal-enerġija u li jemenda r-
                                Regolament (UE) 2019/942

                                (Test b’rilevanza għaż-ŻEE)

         {SEC(2021) 432 final} - {SWD(2021) 459 final} - {SWD(2021) 460 final}

MT                                                                                         MT
 ---pagebreak---                                   MEMORANDUM TA’ SPJEGAZZJONI

     1.       KUNTEST TAL-PROPOSTA
     •        Raġunijiet u objettivi tal-proposta
     Il-Patt Ekoloġiku Ewropew iqiegħed lill-Unjoni fit-triq lejn in-newtralità klimatika sal-2050
     permezz tad-dekarbonizzazzjoni profonda tas-setturi kollha tal-ekonomija. Għandu l-għan
     ukoll li jipproteġi, jippreżerva u jsaħħaħ il-kapital naturali tal-UE, u jipproteġi s-saħħa u l-
     benesseri taċ-ċittadini minn riskji u impatti relatati mal-ambjent. Il-metan huwa gass serra
     qawwi, it-tieni biss wara d-diossidu tal-karbonju fil-kontribut ġenerali tiegħu għat-tibdil fil-
     klima u huwa responsabbli għal madwar terz tat-tisħin attwali tal-klima. Għalkemm jibqa’ fl-
     atmosfera għal perjodu iqsar mid-diossidu tal-karbonju (bejn 10 u 12-il sena qabel isseħħ l-
     ossidazzjoni f’diossidu tal-karbonju li jkompli jżomm is-sħana), fuq livell molekulari, il-
     metan huwa sustanza inkwinanti ħafna aktar b’saħħitha (b’potenzjal ta’ tisħin globali 28 darba
     aktar minn dak tad-diossidu tal-karbonju fuq perjodu ta’ 100 sena u ta’ 86 darba fuq perjodu
     ta’ 20 sena). Barra minn hekk, il-metan jikkontribwixxi għall-formazzjoni tal-ożonu, li huwa
     sustanza niġġiesa qawwija tal-arja li tikkawża problemi serji tas-saħħa.

     Madwar 60 % tal-emissjonijiet globali tal-metan huma antropoġeniċi, li minnhom l-akbar
     sorsi, ibbażati fuq stimi, huma l-produzzjoni u l-użu tal-fjuwils fossili (bejn kwart u terz), l-
     iskart (madwar kwart) u l-agrikoltura (madwar nofs l-emissjonijiet totali tal-metan), b’mod
     partikolari dik marbuta mal-produzzjoni intensiva.

     Il-Grupp Intergovernattiv ta’ Esperti dwar it-Tibdil fil-Klima (IPCC) jinnota li jrid jinkiseb
     tnaqqis profond fl-emissjonijiet tal-metan sal-2030 sabiex id-dinja tibqa’ taħt il-mira tat-
     temperatura globali ta’ 1,5 °C (jew saħansitra ta’ 2 °C) għall-20501. L-aktar rapport reċenti
     tal-IPCC jenfasizza r-rwol tal-metan bħala wieħed mill-gassijiet serra ewlenin responsabbli
     għat-tibdil fil-klima. Ir-rapport jiddeskrivi li l-livelli tal-metan huma għoljin aktar minn qatt
     qabel u ferm ogħla mil-livelli ta’ emissjonijiet kompatibbli mal-limitazzjoni tat-tisħin għal 1,5
     °C. Għalhekk hemm bżonn ta’ tnaqqis qawwi, rapidu u sostnut fl-emissjonijiet tal-metan
     sabiex jitnaqqas it-tisħin globali u tittejjeb il-kwalità tal-arja. Huwa importanti li jiġi nnotat li
     r-rapport jikkonkludi li ż-żieda tal-metan fl-atmosfera hija r-riżultat tal-attività tal-bniedem u
     li l-fjuwils fossili kienu kontributur kbir għat-tkabbir fl-emissjonijiet tal-metan mill-anqas
     mill-2007, flimkien mal-agrikoltura (prinċipalment il-bhejjem) u l-ilma mormi.

     Il-valutazzjoni tal-impatt tal-Pjan dwar il-Mira Klimatika għall-2030 tindika li fl-UE l-aktar
     iffrankar kosteffettiv tal-emissjonijiet tal-metan jista’ jinkiseb fis-settur tal-enerġija. Dawn l-
     emissjonijiet huma problema transkonfinali u trattament regolatorju mhux ikkoordinat fl-Istati
     Membri u fis-setturi joħloq lakuni u ineffiċjenzi u jista’ jfixkel il-funzjonament tas-suq uniku
     tal-Unjoni għall-enerġija. Peress li l-maġġoranza tal-emissjonijiet tal-metan marbuta mal-
     enerġija fossili kkonsmata fl-Unjoni jseħħu barra mill-fruntieri tagħha, azzjoni konġunta biss
     mill-Istati Membri tista’ tippreżenta riżultati f’dan il-qasam.

     F’Settembru tal-2021, l-Unjoni u l-Istati Uniti ħabbru l-Wegħda Globali b’rabta mal-Metan li
     tirrappreżenta impenn politiku sabiex jitnaqqsu l-emissjonijiet globali tal-metan fis-setturi
     kollha li jemettu l-metan bi 30 % sal-2030 (mil-livelli tal-2020), imnedija fil-Konferenza tan-
     NU dwar it-Tibdil fil-Klima (COP 26) f’Novembru tal-2021 fi Glasgow. Aktar minn mitt
     1
             IPCC, 2021: Sommarju għal dawk li jfasslu l-politika. Fi: It-Tibdil fil-Klima 2021: Il-Bażi tax-Xjenza
             Fiżika. Kontribut
             tal-Grupp ta’ Ħidma I għas-Sitt Rapport ta’ Valutazzjoni tal-Grupp Intergovernattiv ta’ Esperti dwar it-
             Tibdil fil-Klima, Cambridge University Press. In Press.

MT                                                         1                                                            MT
 ---pagebreak---      pajjiż impenjaw ruħhom li jappoġġaw il-Wegħda, li jirrappreżentaw kważi nofs l-
     emissjonijiet antropoġeniċi globali tal-metan. Il-Wegħda Globali b’rabta mal-Metan tinkludi
     impenn sabiex isir progress lejn l-użu tal-aqwa inventarji ta’ metodoloġiji disponibbli għall-
     kwantifikazzjoni tal-emissjonijiet tal-metan, b’enfasi partikolari fuq sorsi ta’ emissjonijiet
     għoljin.

     L-objettiv ġenerali tar-Regolament, fil-kuntest tal-funzjonament tas-suq intern għall-enerġija
     u filwaqt li tiġi żgurata s-sigurtà tal-provvista fl-Unjoni, huwa li jippreżerva u jtejjeb l-
     ambjent billi jnaqqas l-emissjonijiet tal-metan mill-enerġija fossili prodotta jew ikkonsmata
     fl-Unjoni.

     L-objettivi speċifiċi huma dawn li ġejjin:

              (i)     It-titjib tal-akkuratezza tal-informazzjoni dwar is-sorsi ewlenin tal-
                     emissjonijiet tal-metan assoċjati mal-enerġija prodotta u kkonsmata fl-UE. L-
                     għan huwa li tiġi żgurata d-disponibbiltà ta’ data fil-livell tal-assi u
                     kwantifikazzjoni robusta tal-emissjonijiet, u b’hekk tiżdied l-akkuratezza tal-
                     kejl – inkluż ir-rapportar ta’ data dwar l-inventarji tal-gassijiet serra (“GHG”)
                     lill-Konvenzjoni Qafas tan-Nazzjonijiet Uniti dwar it-Tibdil fil-Klima
                     (“UNFCCC”) – kif ukoll il-kamp ta’ applikazzjoni għal miżuri xierqa għall-
                     mitigazzjoni.
              (ii)   L-iżgurar ta’ aktar tnaqqis effettiv tal-emissjonijiet tal-metan fil-katina tal-
                     provvista tal-enerġija fl-UE. Dan l-objettiv speċifiku jindirizza n-nuqqasijiet
                     tas-suq li jwasslu għal mitigazzjoni insuffiċjenti tal-emissjonijiet tal-metan
                     mill-kumpaniji.
              (iii) It-titjib tad-disponibbiltà ta’ informazzjoni sabiex jiġu pprovduti inċentivi għat-
                    tnaqqis tal-emissjonijiet tal-metan relatati mal-enerġija fossili importata fl-UE.
                    Peress li l-maġġoranza tal-emissjonijiet tal-metan marbuta mal-enerġija fossili
                    kkonsmata fl-UE jseħħu barra mill-UE, dan l-objettiv speċifiku jfittex li
                    jistabbilixxi inċentivi sabiex jitnaqqsu l-emissjonijiet tal-metan fil-pajjiżi sħab
                    billi joħloq trasparenza fis-suq.
     •        Konsistenza mad-dispożizzjonijiet eżistenti fil-qasam ta’ politika
     Fir-Regolament (UE) 2021/1119 (il-“Liġi Ewropea dwar il-Klima”), l-Unjoni stabbiliet fil-
     leġiżlazzjoni l-mira tan-newtralità klimatika fl-ekonomija kollha sal-2050 u stabbiliet ukoll
     impenn vinkolanti tal-Unjoni għat-tnaqqis domestiku tal-emissjonijiet netti tal-gassijiet serra
     (emissjonijiet wara t-tnaqqis tal-assorbimenti) ta’ mill-anqas 55 % taħt il-livelli tal-1990 sal-
     2030.
     Il-proposta tibni fuq il-Pjan tal-Unjoni dwar il-Mira Klimatika għall-2030 u l-valutazzjoni tal-
     impatt tiegħu. Il-Pjan dwar il-Mira Klimatika wera, abbażi ta’ xenarji mmudellati, li l-kisba
     ta’ mira klimatika akbar ta’ tnaqqis nett ta’ mill-anqas 55 % tal-emissjonijiet tal-gassijiet serra
     fl-2030 hija fattibbli u tippermetti trajettorja bla xkiel għan-newtralità klimatika fl-2050. Dan
     jenfasizza wkoll il-ħtieġa li jiżdied it-tnaqqis fl-emissjonijiet tal-metan.
     Il-Patt Ekoloġiku Ewropew jgħaqqad sett komprensiv ta’ miżuri u inizjattivi ta’ tisħiħ
     reċiproku mmirati lejn il-kisba tan-newtralità klimatika fl-Unjoni sal-2050. Il-
     Komunikazzjoni dwar il-Patt Ekoloġiku Ewropew2 tindika li d-dekarbonizzazzjoni tas-settur
     tal-gass se tiġi ffaċilitata, inkluż billi tiġi indirizzata l-kwistjoni tal-emissjonijiet tal-metan

     2
            COM(2019) 640 final.

MT                                                   2                                                     MT
 ---pagebreak---      relatati mal-enerġija. F’Ottubru tal-2020, il-Kummissjoni adottat strateġija tal-UE sabiex
     jitnaqqsu l-emissjonijiet tal-metan (“l-Istrateġija dwar il-Metan”) li tistabbilixxi miżuri sabiex
     jitnaqqsu l-emissjonijiet tal-metan fl-UE, inkluż fis-settur tal-enerġija, u internazzjonalment.
     Ir-Regolament (UE) 2018/1999 (ir-Regolament dwar il-Governanza) jirrikjedi li l-Istati
     Membri jistabbilixxu sistemi ta’ inventarju nazzjonali sabiex jistmaw l-emissjonijiet
     antropoġeniċi ta’ gassijiet serra u sabiex jirrapportaw dawk il-projezzjonijiet nazzjonali. Dan
     ir-rapportar isir bl-użu tal-linji gwida tal-IPCC, u spiss ikun ibbażat fuq fatturi ta’ emissjoni
     prestabbiliti aktar milli fuq kejl dirett fil-livell tas-sors, li jimplika inċertezzi dwar l-oriġini, il-
     frekwenza u d-daqs preċiżi tal-emissjonijiet.

     L-emissjonijiet tal-metan li jseħħu fil-livell tal-esplorazzjoni u tal-produzzjoni taż-żejt u tal-
     gass fossili, il-ġbir u l-ipproċessar tal-gass fossili, it-trażmissjoni, id-distribuzzjoni, il-ħżin
     taħt l-art u t-terminali tal-gass fossili likwidu (LNG), kif ukoll il-minjieri tal-faħam operattivi,
     magħluqa jew abbandunati mhumiex regolati speċifikament fil-livell tal-Unjoni.
     Id-Direttiva 2010/75/UE (id-Direttiva dwar l-Emissjonijiet Industrijali, IED), li bħalissa
     qiegħda tiġi riveduta, tirregola l-emissjonijiet ta’ sustanzi niġġiesa minn installazzjonijiet
     industrijali, b’mod partikolari billi tistabbilixxi valuri ta’ limitu tal-emissjonijiet ibbażati fuq
     l-aħjar tekniki disponibbli bħala kundizzjonijiet għall-permessi. L-IED tkopri r-raffinar taż-
     żejt minerali u tal-gass iżda mhux tal-gass fossili upstream, mid u downstream (LNG, ħżin
     tal-gass taħt l-art, trażmissjoni, distribuzzjoni) jew tal-estrazzjoni tal-faħam.
     B’rabta mill-qrib mal-IED, ir-Regolament (KE) 166/20063 (ir-Reġistru Ewropew dwar ir-
     Rilaxx u t-Trasferiment ta’ Inkwinanti, PRTR Ewropew), jirrikjedi li l-“Estrazzjoni taħt l-art u
     operazzjonijiet relatati” tirrapporta r-rilaxxi ta’ inkwinanti, inkluż tal-metan meta jinqabeż il-
     limitu ta’ rapportar ta’ 100 000 kg/sena. Għall-kejl tar-rilaxxi tal-metan, l-Appendiċi 3 tal-
     gwida tal-PRTR Ewropew4 jirreferi għal standard tal-ISO li għadu qed jitħejja (mill-ISP/TC
     146/SC 1/WG 22). Il-PRTR Ewropew bħalissa qiegħed jiġi rivedut ukoll. Ir-reviżjoni tal-IED
     u tal-PRTR Ewropew se tqis il-ħtieġa li tiġi evitata regolamentazzjoni doppja. Għalhekk, din
     il-proposta hija komplementarja għal dawn iż-żewġ atti minħabba li tindirizza l-emissjonijiet
     tal-metan tul il-katina kollha tal-provvista tal-enerġija fossili.
     Fl-14 ta’ Lulju 2021, il-Kummissjoni Ewropea adottat sensiela ta’ proposti leġiżlattivi li
     jistabbilixxu kif beħsiebha tikseb in-newtralità klimatika fl-UE sal-2050, inkluża l-mira
     intermedja ta’ tnaqqis nett ta’ mill-anqas 55 % fl-emissjonijiet tal-gassijiet serra sal-2030.
     F’dan il-kuntest, l-inizjattivi li ġejjin għandhom rabtiet rilevanti mal-kejl u l-mitigazzjoni tal-
     emissjonijiet tal-metan:
     Ir-Regolament (UE) 2018/842 (ir-Regolament dwar il-Kondiviżjoni tal-Isforzi, ESR) fih miri
     annwali vinkolanti dwar l-emissjonijiet ta’ gassijiet serra fil-livell tal-pajjiżi għall-Istati
     Membri mill-2021 sal-2030 għal setturi inkluż it-trasport (mingħajr l-avjazzjoni), il-binjiet, l-
     agrikoltura, l-iskart, l-industrija u l-partijiet tas-settur tal-enerġija mhux koperti mill-iskema
     eżistenti tal-UE għall-iskambju ta’ kwoti tal-emissjonijiet (ETS). Jinkludi l-metan fil-kamp ta’
     applikazzjoni tiegħu u dan jinżamm fil-proposta għal reviżjoni adottata fl-14 ta’ Lulju 2021.
     Din l-inizjattiva tikkomplementa l-ESR peress li tintroduċi miżuri speċifiċi għat-tnaqqis tal-
     emissjonijiet tal-metan, peress li l-ESR ma jippreskrivix miżuri bħal dawn u jħalli xi marġni
     lill-Istati Membri dwar kif l-aħjar jiksbu t-tnaqqis meħtieġ tal-emissjonijiet tal-gassijiet serra.
     Dawk il-miżuri se jikkontribwixxu sabiex l-Istati Membri jissodisfaw il-miri tagħhom u

     3
             Ir-Regolament (KE) Nru 166/2006 tal-Parlament Ewropew u tal-Kunsill tat-18 ta’ Jannar 2006 dwar il-
             ħolqien ta’ Reġistru Ewropew dwar ir-Rilaxx u t-Trasferiment ta’ Inkwinanti u li jemenda d-Direttivi
             tal-Kunsill 91/689/KEE u 96/61/KE (ĠU L 33, 4.2.2006)
     4
             Dokument ta’ gwida għall-implimentazzjoni tal-PRTR Ewropew, il-Kummissjoni Ewropea (2006)

MT                                                       3                                                          MT
 ---pagebreak---      jistgħu jikkontribwixxu wkoll sabiex iżidu l-kosteffettività tal-ilħuq tal-miri tal-ESR
     minħabba l-potenzjal kummerċjali fl-ESR bejn l-Istati Membri.
     Il-proposta sabiex jiġi emendat ir-Regolament (UE) 2018/841 (ir-Regolament LULUCF)
     bħala parti mill-pakkett “Lesti għall-mira ta’ 55 %” tistabbilixxi mira ġenerali tal-UE għall-
     assorbimenti tal-karbonju minn bjar naturali, il-miri nazzjonali se jirrikjedu li l-Istati Membri
     jieħdu ħsieb u jespandu l-bjar tal-karbonju tagħhom. Il-proposta tiddetermina wkoll il-mira
     tal-Unjoni tan-newtralità klimatika għall-2035 fis-setturi tal-użu tal-art, tal-forestrija u tal-
     agrikoltura, inklużi wkoll l-emissjonijiet agrikoli mhux tas-CO2, jiġifieri l-metan.
     Id-Direttiva (UE) 2018/2001 (id-Direttiva dwar l-Enerġija Rinnovabbli, REDII) hija l-
     istrument ewlieni tal-UE li jittratta l-promozzjoni tal-enerġija minn sorsi rinnovabbli u se
     tiffaċilita s-sostituzzjoni gradwali ta’ sorsi ta’ enerġija fossili b’sorsi rinnovabbli. Barra minn
     hekk, fiha valuri prestabbiliti ta’ ffrankar tal-gassijiet serra inklużi stimi tat-telf tal-metan fil-
     produzzjoni tal-bijogass u tal-bijometan, li jistgħu jkunu rilevanti għas-sostenibbiltà tal-
     bijogass u tal-bijometan. Dawn il-valuri prestabbiliti jistgħu jintużaw mill-produtturi fir-
     rapportar tagħhom dwar l-iffrankar tal-gassijiet serra tal-produzzjoni tagħhom sabiex juru li
     jissodisfaw ir-rekwiżiti ta’ sostenibbiltà tar-REDII u jipprovdu indirettament inċentivi għat-
     tnaqqis tal-emissjonijiet tal-metan.
     L-emissjonijiet tal-metan li jseħħu f’apparat tat-tisħin u tat-tkessiħ tal-ispazju huma koperti
     f’diversi regolamenti dwar l-ekodisinn u t-tikkettar tal-enerġija, li jipprovdu regoli għat-titjib
     tal-prestazzjoni ambjentali tal-prodotti, bħal apparat domestiku, teknoloġiji tal-informazzjoni
     u tal-komunikazzjoni jew l-inġinerija.
     Fl-aħħar nett, il-Kummissjoni Ewropea qiegħda tipproponi wkoll li tirrevedi d-Direttiva
     2009/73/KE u r-Regolament (KE) Nru 715/2009 sabiex tiffaċilita l-ħolqien ta’ swieq tal-
     idroġenu u tal-gass dekarbonizzati, billi tistabbilixxi disinn ġdid tas-suq, filwaqt li tiffaċilita l-
     aċċess għal gassijiet rinnovabbli u b’livell baxx ta’ emissjonijiet tal-karbonju għal pipelines
     sabiex, minn naħa, toħloq il-kundizzjonijiet għal suq tal-idroġenu u, min-naħa l-oħra, tneħħi l-
     ostakli għad-dekarbonizzazzjoni tal-grilja tal-gass naturali eżistenti. Il-proposta hija
     komplementari peress li se ttejjeb il-prestazzjoni klimatika tal-gass fossili matul il-perjodu li
     fih se tiġi ssostitwita gradwalment b’gassijiet rinnovabbli u b’livell baxx ta’ emissjonijiet tal-
     karbonju.

     •        Konsistenza ma’ politiki oħra tal-Unjoni
     Din il-proposta tikkomplementa l-azzjoni meħuda fl-oqsma tal-agrikoltura u l-iskart sabiex
     jitnaqqsu l-emissjonijiet tal-metan.

     Fir-rigward tas-settur agrikolu, diversi sfidi huma indirizzati fl-istrateġija “Mill-Għalqa sal-
     Platt”5. Il-Kummissjoni stabbiliet grupp ta’ esperti sabiex janalizza l-metrika tal-emissjonijiet
     tal-metan tul iċ-ċiklu tal-ħajja. F’kooperazzjoni mal-esperti settorjali u mal-Istati Membri, il-
     Kummissjoni qiegħda tiżviluppa inventarju tal-aħjar prattiki u t-teknoloġiji disponibbli sabiex
     tesplora u tippromwovi l-użu usa’ ta’ azzjonijiet ta’ mitigazzjoni innovattivi. Sabiex tħeġġeġ
     kalkoli tal-bilanċ tal-karbonju fil-livell tal-azjendi agrikoli, sal-2022 il-Kummissjoni se
     tipprovdi mudell ta’ navigatur tal-karbonju diġitali u linji gwida dwar mogħdijiet komuni
     għall-kalkolu kwantitattiv tal-emissjonijiet u l-assorbiment tal-gassijiet serra. Il-Kummissjoni
     se tippromwovi l-adozzjoni ta’ teknoloġiji ta’ mitigazzjoni permezz tal-użu usa’ tas-
     “sekwestru tal-karbonju f’art agrikola” fl-Istati Membri u fil-Pjanijiet Strateġiċi tal-Politika
     Agrikola Komuni tagħhom, mill-2021. Fil-pjan strateġiku Orizzont Ewropa mill-2021 sal-
     2024, il-Kummissjoni qiegħda tipproponi riċerka mmirata dwar il-fatturi differenti li

     5
             COM/2020/381 final

MT                                                     4                                                      MT
 ---pagebreak---      effettivament iwasslu għal tnaqqis fl-emissjonijiet tal-gassijiet serra, filwaqt li tiffoka fuq
     soluzzjonijiet ibbażati fuq it-teknoloġija u n-natura kif ukoll fuq il-fatturi li jwasslu għal bidla
     fid-dieta. Il-Kummissjoni qiegħda tikkunsidra wkoll li ddaħħal parti mit-trobbija tal-bhejjem
     tal-ifrat fil-kamp ta’ applikazzjoni tal-IED, li jista’ jikkontribwixxi għat-tnaqqis tal-
     emissjonijiet tal-metan tas-settur.
     L-emissjonijiet tal-metan fis-settur tal-iskart huma koperti mir-rieżamijiet pjanati eżistenti u li
     ġejjin tal-leġiżlazzjoni ambjentali. Id-Direttiva (UE) 2018/850 (id-Direttiva dwar il-Landfills)
     tesiġi li l-operaturi tal-landfills jimmaniġġjaw il-gass tal-landfills billi jew jużawh sabiex
     jiġġeneraw l-enerġija jew jivvampjawh. Fir-rieżami tad-Direttiva dwar il-Landfills prevista
     għall-2024, il-Kummissjoni se tikkunsidra azzjonijiet ulterjuri sabiex tittejjeb il-ġestjoni tal-
     gass tal-landfills, jiġu mminimizzati l-effetti klimatiċi dannużi tiegħu, u jiġi sfruttat
     kwalunkwe wieħed mill-gwadanji potenzjali tal-enerġija tiegħu. Barra minn hekk, ir-rieżami
     li għaddej tal-IED qiegħed iqis ukoll l-adozzjoni ta’ konklużjonijiet dwar il-BAT għar-rimi
     f’landfills li fost l-oħrajn jindirizzaw l-emissjonijiet tal-metan. Bidliet reċenti fil-leġiżlazzjoni
     tal-UE dwar l-iskart (2018) introduċew obbligu li l-iskart bijodegradabbli jinġabar
     separatament sal-2024, u stabbilew mira ġdida ta’ massimu ta’ 10 % rimi fil-landfills tal-
     iskart sal-2035. B’riżultat ta’ dawn il-bidliet, huwa mistenni li l-emissjonijiet tal-metan mil-
     landfills se jkomplu jonqsu. Fir-rigward tat-trattament u l-użu tal-ilma mormi u l-ħama tad-
     drenaġġ skont il-qafas regolatorju attwali, jiġifieri d-Direttiva dwar it-Trattament tal-Ilma
     Urban Mormi6 u d-Direttiva dwar il-Ħama tad-Drenaġġ7, l-emissjonijiet tal-gassijiet serra
     mhumiex indirizzati speċifikament. L-implimentazzjoni tad-Direttiva dwar it-Trattament tal-
     Ilma Urban Mormi, madankollu, għenet sabiex jiġu evitati emissjonijiet sinifikanti tal-metan
     minħabba l-ġbir u t-trattament tal-ilma mormi f’faċilitajiet ċentralizzati ineffiċjenti. Id-
     Direttiva dwar it-Trattament tal-Ilma Urban Mormi bħalissa qiegħda tiġi rieżaminata. Id-
     Direttiva dwar il-Ħama tad-Drenaġġ tirregola l-użu tal-ħama tad-drenaġġ sabiex jitħares l-
     ambjent, u b’mod partikolari l-ħamrija, kontra l-effetti dannużi tal-ħama kontaminat meta
     jintuża fl-agrikoltura.

     2.        BAŻI ĠURIDIKA, SUSSIDJARJETÀ U PROPORZJONALITÀ
     •         Bażi ġuridika
     Il-bażi ġuridika ta’ din l-inizjattiva hija l-Artikolu 194(2) tat-Trattat dwar il-Funzjonament tal-
     Unjoni Ewropea (TFUE), li jagħti s-setgħa lill-Unjoni li tistabbilixxi l-miżuri meħtieġa sabiex
     jintlaħqu l-objettivi tal-Unjoni fir-rigward tal-politika dwar l-enerġija. Il-proposta tikkonċerna
     s-settur tal-enerġija biss u tikkontribwixxi għall-objettivi tal-politika tal-enerġija tal-Unjoni
     kif deskritti fl-Artikolu 194(1), b’mod partikolari l-funzjonament tas-suq tal-enerġija billi
     tarmonizza r-regoli dwar il-monitoraġġ, ir-rapportar u t-tnaqqis tal-metan, li jikkontribwixxu
     għall-preservazzjoni u t-titjib tal-ambjent.
     •         Sussidjarjetà (għall-kompetenza mhux esklużiva)
     L-emissjonijiet tal-metan fis-settur tal-enerġija huma problema transkonfinali u jvarjaw fil-
     livelli nazzjonali u reġjonali tal-Unjoni. Dawn huma rilevanti fl-Istati Membri kollha sa ċertu
     punt, skont it-taħlita tal-enerġija u d-dotazzjonijiet naturali tagħhom, eż. kemm jitħaddmu jew
     jiġu ssiġillati minjieri tal-faħam taħt l-art, kemm jiġi prodott jew ittrasportat gass fossili. L-
     iskala tal-infrastruttura tal-gass turi l-aspett tal-Unjoni kollha, b’madwar 190 000 km ta’
     pipelines għat-trażmissjoni fl-Istati Membri kollha.

     6
              Id-Direttiva tal-Kunsill 91/271/KEE tal-21 ta’ Mejju 1991 dwar it-trattament tal-ilma urban mormi
     7
              Id-Direttiva tal-Kunsill 86/278/KEE tat-12 ta’ Ġunju 1986 dwar il-protezzjoni tal-ambjent, u b’mod
     partikolari tal-ħamrija, meta l-ħama tad-drenaġġ jintuża fl-agrikoltura

MT                                                       5                                                         MT
 ---pagebreak---      Il-livell ta’ rapportar tal-emissjonijiet u l-kamp ta’ applikazzjoni tal-miżuri ta’ mitigazzjoni
     jvarjaw skont l-Istat Membru u s-sottosettur. Hemm diversi inizjattivi privati u volontarji, iżda
     dawn mhumiex biżżejjed minħabba limitazzjonijiet fil-kamp ta’ applikazzjoni, fil-
     parteċipazzjoni u fl-infurzabbiltà. Approċċi nazzjonali differenti jistgħu jwasslu għal
     inkonsistenzi fit-trattament regolatorju fl-Istati Membri, filwaqt li jżidu l-piż amministrattiv
     fuq il-kumpaniji li joperaw f’aktar minn Stat Membru wieħed, potenzjalment jimpedixxu l-
     funzjonament tas-suq intern permezz tal-ħolqien ta’ ostakli għall-operaturi, kif ukoll
     jikkumplikaw l-ġbir ta’ data komparabbli fl-Unjoni.

     Barra minn hekk, peress li l-maġġoranza tal-emissjonijiet tal-metan marbuta mal-enerġija
     fossili kkonsmata fl-Unjoni jseħħu barra mill-fruntieri tagħha, azzjoni konġunta mill-Istati
     Membri tkun aktar probabbli li twassal riżultati għal dawk il-partijiet tal-katina tal-provvista u
     tippreserva l-integrità tas-suq intern tal-enerġija.

     Fid-dawl ta’ dan ta’ hawn fuq, it-tnaqqis tal-emissjonijiet tal-metan fl-Unjoni jibbenefika
     minn approċċ ta’ politika omoġenju fil-livell tal-Unjoni. L-impatti tal-miżuri mmirati lejn il-
     kejl u l-mitigazzjoni tal-metan u l-effetti relatati fuq l-innovazzjoni, il-kosteffettività, u
     kundizzjonijiet ekwi fiż-żamma ta’ suq intern li jiffunzjona tajjeb jeħtieġu koordinazzjoni
     bejn il-fruntieri tal-Istati Membri. Il-politiki koordinati tal-Unjoni għandhom ċans ferm ogħla
     li jwasslu għal aktar tnaqqis fl-emissjonijiet tal-metan fis-settur tal-enerġija milli sforzi
     nazzjonali frammentati. Barra minn hekk, l-azzjoni koordinata fil-livell tal-Unjoni tiffaċilita l-
     kunsiderazzjoni sħiħa tal-kapaċitajiet differenti sabiex tittieħed azzjoni fost l-Istati Membri u
     l-entitajiet privati. Din tagħti wkoll lill-operaturi l-benefiċċji ta’ reġim regolatorju uniku, li
     jiffaċilita l-aderenza u jnaqqas il-piż amministrattiv relatat mal-applikazzjoni ta’ regoli
     frammentati fl-Istati Membri.

     Politika dwar il-metan fil-livell tal-Unjoni żżid valur sinifikanti għall-azzjoni internazzjonali
     dwar il-klima. Bl-iżvilupp ta’ leġiżlazzjoni sabiex jiġu mminimizzati l-emissjonijiet tal-metan
     fis-settur tal-enerġija, l-Unjoni qiegħda tibgħat sinjal politiku qawwi lill-atturi esterni, filwaqt
     li żżid is-sensibilizzazzjoni dwar l-effetti dannużi tal-emissjonijiet tal-metan fuq il-klima. Dan
     is-sinjal mhux biss se jħeġġeġ lis-sħab tal-Unjoni jindirizzaw il-problema tal-emissjonijiet tal-
     metan fis-settur tal-enerġija, iżda jwassal ukoll għall-ħolqien ta’ sħubija internazzjonali u
     b’hekk jagħti lill-Unjoni rwol ta’ tmexxija fl-indirizzar tal-emissjonijiet tal-metan.

     Bħala konklużjoni, l-isfidi fit-tnaqqis tal-emissjonijiet tal-metan għalhekk jeħtieġu approċċ
     armonizzat u koordinat u ma jistgħux jiġu indirizzati b’mod effiċjenti mill-Istati Membri
     individwali. Għalhekk, l-azzjoni tal-Unjoni hija ġustifikata għal raġunijiet ta’ sussidjarjetà
     f’konformità mal-Artikolu 194 tat-TFUE.

     •        Proporzjonalità
     Il-proposta toħloq bilanċ bir-reqqa bejn, minn naħa, l-awtonomija regolatorja li l-Istati
     Membri għandhom għal azzjonijiet korrettivi nazzjonali, l-istabbiliment ta’ inċentivi għall-
     innovazzjoni teknoloġika jew it-teħid ta’ deċiżjoni dwar il-livell ta’ riżorsi dedikati u, min-
     naħa l-oħra, il-ħtieġa li jiġu indirizzati l-problemi li jikkonċernaw l-emissjonijiet tal-metan li
     jridu jiġu indirizzati fil-livell tal-Unjoni.
     Kif deskritt fil-Kapitolu 6 tal-Valutazzjoni tal-Impatt, il-kostijiet u l-piżijiet regolatorji
     assoċjati ma’ din il-proposta nżammu limitati kemm jista’ jkun. Il-miżuri previsti f’din il-
     proposta ma jmorrux lil hinn minn dak li huwa meħtieġ sabiex jiġu solvuti l-problemi
     identifikati u sabiex jintlaħqu l-objettivi stabbiliti. Il-kostijiet previsti għall-Kummissjoni u

MT                                                    6                                                     MT
 ---pagebreak---      għall-Istati Membri jitqiesu aċċettabbli, b’kont meħud ukoll tal-impatti ekonomiċi netti
     pożittivi marbuta ma’ livell ta’ tnaqqis kosteffettiv mil-lat ambjentali u soċjali.
     •        Għażla tal-istrument
     Regolament huwa l-istrument legali xieraq għal din il-proposta leġiżlattiva peress li jimponi
     regoli ċari u dettaljati li ma jagħtux lok għal traspożizzjoni diverġenti mill-Istati Membri.
     Regolament jiżgura li r-rekwiżiti legali jkunu applikabbli fl-istess ħin fl-Unjoni, u għalhekk
     jevita l-ineffiċjenzi u l-kostijiet/il-piżijiet regolatorji relatati ma’ implimentazzjoni
     inkonsistenti tad-dispożizzjonijiet dwar it-tnaqqis tal-emissjonijiet tal-metan fl-Unjoni kollha.
     Barra minn hekk, Regolament huwa l-istrument adegwat sabiex jiġu imposti obbligi diretti
     fuq l-operaturi ekonomiċi u l-awtoritajiet nazzjonali. Dan ikun meħtieġ sabiex ikun hemm
     obbligi ċari biex jiġi kkwantifikat ir-rapportar u tiġi vverifikata d-data, kif ukoll biex jintużaw
     miżuri għat-tnaqqis tal-emissjonijiet tal-metan, inkluża t-tneħħija gradwali ta’ prattiki dannużi
     tal-industrija bħall-ivventjar u l-ivvampjar.
     Sabiex ikun hemm data konsistenti u komparabbli, huwa kruċjali li jkun hemm rekwiżiti
     armonizzati ta’ kejl u rapportar. Dan jista’ jsir l-aħjar permezz ta’ Regolament, kif muri minn
     atti legali relatati tal-UE, bħar-Regolament (UE) 2015/7578, ir-Regolament (KE) Nru
     166/2006 jew ir-Regolament ta’ Implimentazzjoni (UE) 2018/20669. Dwar dan is-suġġett, il-
     livell ta’ diskrezzjoni li jitħalla f’idejn l-Istati Membri f’Direttiva jkun inkompatibbli mal-
     ħtieġa ta’ data komparabbli u għalhekk armonizzata.
     Barra minn hekk, fir-rigward tal-miżuri ta’ mitigazzjoni u r-restrizzjonijiet fuq il-prattiki
     industrijali, ir-Regolament huwa l-istrument adegwat sabiex jiġi żgurat li d-dispożizzjonijiet
     jimmiraw direttament lill-kumpaniji u jiġu stabbiliti kundizzjonijiet ekwi minimi f’dawk il-
     prattiki.
     Fl-aħħar nett, Regolament jippermetti l-urġenza li jiġu indirizzati l-emissjonijiet tal-metan
     b’mod aktar dirett u li jwassal, fil-kuntest tal-emerġenza klimatika u l-mira tal-Unjoni għan-
     newtralità klimatika, kif spjegat fit-Taqsima 1 hawn fuq.
     L-għażla ta’ Regolament tiżgura li l-problemi u l-objettivi identifikati jiġu indirizzati bl-aktar
     mod effettiv, effiċjenti u proporzjonat. Dan jiżgura bilanċ bir-reqqa bejn, minn naħa, l-
     awtonomija regolatorja li l-Istati Membri għandhom għal azzjonijiet korrettivi nazzjonali, l-
     istabbiliment ta’ inċentivi għall-innovazzjoni teknoloġika, jew deċiżjonijiet dwar il-livell ta’
     riżorsi dedikati u, min-naħa l-oħra, il-ħtieġa li jiġu indirizzati l-problemi li jikkonċernaw l-
     emissjonijiet tal-metan li jridu jiġu indirizzati fil-livell tal-Unjoni.

     3.       RIŻULTATI   TAL-EVALWAZZJONIJIET    EX   POST,  TAL-
              KONSULTAZZJONIJIET MAL-PARTIJIET IKKONĊERNATI U TAL-
              VALUTAZZJONIJIET TAL-IMPATT
     •        Konsultazzjonijiet mal-partijiet ikkonċernati
     F’konformità mal-Linji Gwida għal Regolamentazzjoni Aħjar għal evalwazzjonijiet tal-
     impatt, il-Kummissjoni wettqet konsultazzjoni komprensiva mal-parti ikkonċernata bbażata

     8
            Ir-Regolament (UE) 2015/757 tal-Parlament Ewropew u tal-Kunsill tad-29 ta’ April 2015 dwar il-
            monitoraġġ, ir-rapportar u l-verifika ta’ emissjonijiet tad-diossidu tal-karbonju mit-trasport marittimu, u
            li jemenda d-Direttiva 2009/16/KE, ĠU L 123, 19.5.2015, p. 55
     9
            Ir-Regolament ta’ Implimentazzjoni tal-Kummissjoni (UE) 2018/2066 tad-19 ta’ Diċembru 2018 dwar
            il-monitoraġġ u r-rapportar ta’ emissjonijiet ta’ gassijiet serra skont id-Direttiva 2003/87/KE tal-
            Parlament Ewropew u tal-Kunsill u li jemenda r-Regolament tal-Kummissjoni (UE) Nru 601/2012,
            ĠU L 334, 31.12.2018, p. 1.

MT                                                          7                                                             MT
 ---pagebreak---      fuq strateġija ta’ konsultazzjoni li kienet tinkludi firxa ta’ metodi u ta’ għodod. L-istrateġija
     ta’ konsultazzjoni kellha l-għan li tiżgura li tiġi kkunsidrata l-evidenza rilevanti kollha, li
     tinkludi d-data dwar il-kostijiet, l-impatt fuq is-soċjetà, u l-benefiċċji potenzjali tal-inizjattiva.
     L-istrateġija kienet imfassla f’konformità mal-loġika ta’ intervent u kkombinat elementi li
     jħarsu kemm lura kif ukoll ’il quddiem. Intużaw diversi għodod ta’ konsultazzjoni:
     konsultazzjoni pubblika online, konsultazzjoni mmirata dwar il-kostijiet tal-implimentazzjoni
     tar-regolament dwar il-monitoraġġ, ir-rapportar u l-verifika (MRV) abbażi tas-Sħubija dwar
     il-Metan miż-Żejt u mill-Gass10, intervisti fil-fond u (tliet) webinars online tal-partijiet
     ikkonċernati.

     Il-konsultazzjoni pubblika miftuħa (OPC) irċeviet 131 tweġiba, u minn dawk 126 ġew
     sottomessi permezz ta’ mill-anqas tlestija parzjali tal-kwestjonarju online u ħames
     kontribuzzjonijiet addizzjonali waslu fil-forma ta’ sottomissjonijiet bil-posta elettronika.

     B’mod partikolari, l-Aġenzija għall-Kooperazzjoni tar-Regolaturi tal-Enerġija (ACER) u l-
     Kunsill tar-Regolaturi Ewropej tal-Enerġija (CEER) ippreżentaw stħarriġ fost il-membri
     tagħhom bħala kontribut informali għall-konsultazzjoni pubblika miftuħa, filwaqt li esprimew
     il-fehma li “l-awtoritajiet regolatorji nazzjonali jappoġġaw b’mod wiesa’ approċċ armonizzat
     fil-livell tal-UE għall-monitoraġġ u d-detezzjoni tal-emissjonijiet tal-metan, ibbażat b’mod
     partikolari fuq il-monitoraġġ obbligatorju tal-emissjonijiet tal-metan.”

     Il-partijiet ikkonċernati esprimew appoġġ mifrux għall-iżvilupp ta’ standard ta’ MRV robust
     għall-emissjonijiet tal-metan fis-settur tal-enerġija. Fl-OPC, 78 % tat-tweġibiet appoġġaw li l-
     parti taż-żejt u tal-gass tal-proposta dwar l-MRV tkun ibbażata fuq il-metodoloġija tas-
     Sħubija dwar il-Metan miż-Żejt u mill-Gass, li kienet appoġġata wkoll mill-assoċjazzjonijiet
     kollha tal-kummerċ taż-żejt u tal-gass tal-UE. Kien hemm ukoll appoġġ wiesa’, inkluż mill-
     industrija tal-faħam, għall-inklużjoni tad-dispożizzjonijiet tal-MRV għall-faħam (96 % tat-
     tweġibiet tal-OPC). Dawk l-aspetti huma inklużi f’din il-proposta.

     Kien hemm appoġġ wiesa’ għal miżuri leġiżlattivi sabiex jitnaqqsu l-emissjonijiet fis-setturi
     taż-żejt, tal-gass fossili u tal-faħam. L-assoċjazzjonijiet kollha tal-industrija taż-żejt u tal-gass
     li pprovdew tweġiba għall-OPC esprimew appoġġ sabiex fid-dritt tal-Unjoni jiddaħħal
     obbligu dwar id-detezzjoni u t-tiswija tat-tnixxijiet (LDAR). L-NGOs ukoll appoġġaw b’mod
     wiesa’ obbligu bħal dan. L-NGOs u r-rispondenti tal-industrija kollha tal-OPC kienu tal-
     fehma li t-tneħħija gradwali tal-ivventjar u tal-ivvampjar ta’ rutina assoċjati mal-enerġija
     prodotta u kkonsmata fl-UE hija fattibbli. Fir-rigward tal-inklużjoni tal-miżuri ta’
     mitigazzjoni għall-metan mill-minjieri tal-faħam, il-konsultazzjoni pubblika tat appoġġ qawwi
     (80 % tat-tweġibiet). Dawk l-aspetti huma inklużi f’din il-proposta.

     Tnejn u disgħin fil-mija tat-tweġibiet għall-OPC appoġġaw leġiżlazzjoni tal-Unjoni dwar l-
     emissjonijiet tal-metan fis-settur tal-enerġija li tkopri ż-żejt u l-gass imqiegħda fis-suq tal-
     Unjoni. B’mod speċifiku, 96 % tat-tweġibiet appoġġaw l-iżvilupp ta’ għodda għat-trasparenza
     tal-metan fil-livelli tal-Unjoni u internazzjonali. Dan l-element huwa inkluż f’din il-proposta.

     10
             Is-Sħubija dwar il-Metan miż-Żejt u mill-Gass (OGMP), imnedija fl-2014, inħolqot mill-Koalizzjoni
             għall-Klima u għall-Arja Nadifa (CCAC) u mill-Programm Ambjentali tan-Nazzjonijiet Uniti (UNEP)
             bħala inizjattiva volontarja sabiex tgħin lill-kumpaniji fir-rigward tal-kejl u r-rapportar tal-emissjonijiet
             tal-metan. L-OGMP tiffoka fuq l-istabbiliment tal-aħjar prattiki sabiex tittejjeb id-disponibbiltà ta’
             informazzjoni globali dwar il-kwantifikazzjoni u l-ġestjoni tal-emissjonijiet tal-metan u sabiex jiġu
             xprunati azzjonijiet ta’ mitigazzjoni sabiex jitnaqqsu l-emissjonijiet tal-metan. Sal-lum, aktar minn 60
             kumpanija ngħaqdu mal-OGMP, li jkopru 30 % tal-produzzjoni u l-assi globali taż-żejt u tal-gass
             f’ħames kontinenti.

MT                                                            8                                                              MT
 ---pagebreak---      72 % tat-tweġibiet qiesu li l-leġiżlazzjoni tal-Unjoni dwar l-emissjonijiet tal-metan fis-settur
     tal-enerġija għandha testendi l-obbligi għall-kumpaniji li jimportaw l-enerġija fossili fl-
     Unjoni. 65 % tat-tweġibiet qiesu li huwa fattibbli li jiġu imposti l-istess obbligi fir-rigward
     tal-MRV, l-LDAR u l-ivventjar u l-ivvampjar fuq l-atturi kollha tal-katina tal-valur taż-żejt u
     tal-gass għaż-żejt u għall-gass ikkonsmati fl-Unjoni. Sabiex twieġeb għal dan, il-proposta
     tinkludi klawsola ta’ rieżami li tirreferi b’mod espliċitu għall-prerogattiva tal-Kummissjoni li
     tissottometti proposti leġiżlattivi ta’ emenda sabiex timponi miżuri aktar stretti fuq l-
     importaturi ladarba tkun disponibbli data globali aħjar dwar l-emissjonijiet tal-metan.

     •        Ġbir u użu tal-għarfien espert
     Il-proposta u l-valutazzjoni tal-impatt sottostanti tagħha huma bbażati fuq evidenza mill-
     kontribut tal-partijiet ikkonċernati għall-konsultazzjonijiet estensivi mwettqa f’dan ir-rigward,
     workshops speċifiċi, kif ukoll rieżami tal-letteratura, analiżi u mmudellar. Ir-rieżami tal-
     letteratura inkluda r-riżultati ta’ sensiela ta’ studji topiċi dwar elementi ewlenin tar-
     regolamenti dwar l-emissjonijiet tal-metan f’pajjiżi differenti u fl-Istati Membri tal-UE, li
     jillimitaw l-emissjonijiet tal-metan fis-settur tal-enerġija, kif ukoll evalwazzjonijiet u
     valutazzjonijiet imwettqa fil-qafas ta’ inizjattivi rilevanti oħrajn tal-Kummissjoni.

     •        Valutazzjoni tal-impatt
     Matul il-ħidma tal-valutazzjoni tal-impatt, ġew ikkunsidrati diversi miżuri fl-oqsma kollha
     sabiex jiġu indirizzati l-problemi identifikati u l-fatturi ewlenin tal-problema bil-għan li
     jintlaħqu l-objettivi tal-inizjattiva. L-oqsma ta’ politika kollha kienu jinkludu għażla ta’
     żamma tal-istatus quo. Ġew identifikati għażliet preferuti għal tliet oqsma ta’ politika. Wara
     valutazzjoni tal-effettività, tal-effiċjenza, tal-koerenza u tal-proporzjonalità tagħhom, instab li
     pakkett ta’ għażliet preferuti huwa l-aktar adattat sabiex jikkontribwixxi għall-objettivi
     stabbiliti. Il-pakkett ta’ għażliet preferuti jinkludi d-dispożizzjonijiet ewlenin li ġejjin:

     Il-qasam ta’ politika 1 iqis għażliet għat-titjib tal-akkuratezza tal-kejl u tar-rapportar tal-
     emissjonijiet tal-metan fis-settur tal-enerġija billi l-operaturi jiġu obbligati jwettqu kejl fil-
     livell tal-assi u jirrapportaw l-emissjonijiet diretti tal-metan għall-attivitajiet ekonomiċi fit-
     territorju tal-UE. Dan jinkludi monitoraġġ, rapportar u verifika obbligatorji għaż-żejt u l-gass,
     monitoraġġ obbligatorju, rapportar u verifika għaż-żejt, għall-gass u għall-faħam, u
     monitoraġġ, rapportar u verifika obbligatorji għaż-żejt, għall-gass u għall-faħam li jkopri
     wkoll l-emissjonijiet indiretti.

     L-għażla preferuta għall-qasam ta’ politika 1 hija li jiġi impost obbligu ta’ kejl u rapportar
     dettaljati (fil-livell tal-assi) dwar l-emissjonijiet tal-metan miż-żejt, mill-gass u mill-faħam fis-
     settur tal-enerġija tal-UE. Il-benefiċċju ewlieni huwa li dan se jtejjeb il-livell ta’ rapportar ta’
     emissjonijiet bħal dawn u se jżid il-fehim tas-sorsi u d-daqs ta’ dawk l-emissjonijiet li jwassal
     għal tnaqqis aktar effettiv tal-emissjonijiet assoċjati.

     Il-qasam ta’ politika 2 fih għażliet għall-mitigazzjoni tal-emissjonijiet tal-metan fl-UE,
     permezz ta’ miżuri ta’ detezzjoni u ta’ tiswija tat-tnixxijiet u limiti fuq l-ivventjar u l-
     ivvampjar. Dawn għandhom l-għan li jiżguraw mitigazzjoni aktar effettiva tal-emissjonijiet
     tal-metan fil-katina tal-provvista tal-enerġija. L-għażliet jinkludu gwida tal-Kummissjoni jew
     miżuri obbligatorji dwar il-mitigazzjoni tal-emissjonijiet tal-metan fis-setturi taż-żejt u tal-
     gass fossili, miżuri obbligatorji dwar il-mitigazzjoni tal-emissjonijiet tal-metan fis-setturi taż-
     żejt, tal-gass fossili u tal-faħam kif ukoll emissjonijiet indiretti u miżura leġiżlattiva sabiex
     jinkiseb ċertu tnaqqis fl-emissjonijiet tal-metan permezz ta’ rekwiżit ta’ prestazzjoni.

MT                                                    9                                                      MT
 ---pagebreak---      L-għażla preferuta għall-qasam ta’ politika 2 hija li jiġu imposti obbligi sabiex jiġu mmitigati
     l-emissjonijiet tal-metan miż-żejt, mill-gass u mill-faħam fis-settur tal-enerġija tal-UE,
     f’termini ta’ miżuri ta’ detezzjoni u ta’ tiswija ta’ tnixxijiet u sabiex jiġu pprojbiti l-ivventjar u
     l-ivvampjar. Dawn iwasslu għal tnaqqis akbar tal-emissjonijiet tal-metan meta mqabbla ma’
     xenarju ta’ żamma tal-istatus quo, b’benefiċċji ambjentali u soċjali assoċjati f’termini ta’
     tnaqqis fit-tibdil fil-klima u tnaqqis fit-tniġġis tal-arja.

     Il-qasam ta’ politika 3 fih għażliet li għandhom l-għan li jnaqqsu l-emissjonijiet tal-metan
     relatati mal-enerġija fossili importata. Dan jinkludi għażliet dwar il-kejl, ir-rapportar u l-
     mitigazzjoni tal-emissjonijiet tal-metan marbuta mal-konsum tal-fjuwils fossili tal-UE iżda li
     jseħħu barra mill-UE, inkluż l-użu ta’ azzjoni diplomatika u għodod ta’ trasparenza, kejl,
     rapportar u mitigazzjoni obbligatorji li japplikaw għall-emissjonijiet kollha tal-metan mill-
     enerġija fossili kkonsmata fl-UE li jkopru l-katina tal-valur, l-istabbiliment ta’ bażi tad-data
     tat-trasparenza dwar l-emissjonijiet tal-metan u għodda globali ta’ monitoraġġ tal-
     emissjonijiet għoljin tal-metan, kif ukoll obbligu li jinkiseb ċertu ammont ta’ tnaqqis fl-
     emissjonijiet tal-metan li japplika għall-enerġija fossili kollha kkonsmata fl-UE li tkopri l-
     katina tal-valur.

     L-għażla preferuta għall-qasam ta’ politika 3 hija li jiġu ppreżentati diversi strumenti sabiex
     tittejjeb l-informazzjoni dwar is-sorsi tal-emissjonijiet tal-metan minn kumpaniji li jesportaw
     l-enerġija fossili lejn l-UE kif ukoll inċentivi għall-pajjiżi sabiex inaqqsu l-emissjonijiet tal-
     metan tagħhom. B’mod simili għall-qasam ta’ politika 2, it-tnaqqis tal-emissjonijiet globali
     tal-metan se jkollu benefiċċji ambjentali u soċjali, b’mod partikolari għall-UE f’termini ta’
     tnaqqis fit-tibdil fil-klima.

     •        Drittijiet fundamentali
     L-inizjattiva hija konformi bis-sħiħ mal-Artikolu 37 tal-Karta tad-Drittijiet Fundamentali tal-
     Unjoni Ewropea, li teżiġi li fil-politiki tal-Unjoni jridu jiġu integrati livell għoli ta’
     protezzjoni ambjentali u titjib fil-kwalità tal-ambjent, filwaqt li dawn jiġu żgurati
     f’konformità mal-prinċipju tal-iżvilupp sostenibbli.

     4.       IMPLIKAZZJONIJIET BAĠITARJI
     Il-proposta tinkludi numru ta’ rekwiżiti b’implikazzjonijiet baġitarji. L-ewwel nett, ir-rekwiżit
     li l-Aġenzija tal-Unjoni Ewropea għall-Kooperazzjoni tar-Regolaturi tal-Enerġija (ACER)
     tistabbilixxi u tagħmel disponibbli għall-pubbliku sett ta’ indikaturi u valuri ta’ referenza
     korrispondenti għat-tqabbil tal-kostijiet ta’ unità tal-investiment marbuta mal-kejl, ir-rapportar
     u t-tnaqqis tal-emissjonijiet tal-metan għal proġetti komparabbli, darba kull tliet snin. Filwaqt
     li s’issa l-ACER ma ttrattatx il-kostijiet tal-operaturi tan-network minħabba l-kejl, ir-rapportar
     u t-tnaqqis tal-emissjonijiet tal-metan, il-kompiti addizzjonali u l-ammont ta’ xogħol tagħhom
     għall-ACER huma stmati li huma koperti biżżejjed minn FTE wieħed addizzjonali.
     It-tieni, ir-rekwiżit għall-Unjoni li tistabbilixxi u żżomm pjattaforma ta’ trasparenza tal-metan
     inkluża informazzjoni dwar l-importazzjonijiet tal-enerġija fossili fl-Unjoni, b’aġġornamenti
     li għandhom jiġu pprovduti kull tliet xhur, kif ukoll li tistabbilixxi għodda globali ta’
     monitoraġġ tal-metan li tippubblika regolarment ir-riżultati tal-monitoraġġ mill-ajru ta’
     emittenti kbar tal-metan minn sorsi tal-enerġija, b’aġġornamenti li għandhom jiġu pprovduti
     kull xahar. Il-kompiti addizzjonali u l-ammont ta’ xogħol tagħhom għall-Kummissjoni huma
     stmati li jeħtieġu żewġ uffiċjali full-time addizzjonali.
     It-Taqsima 3 tad-Dikjarazzjoni Finanzjarja Leġiżlattiva tiddeskrivi l-implikazzjonijiet
     baġitarji tal-proposta u r-riżorsi umani u amministrattivi meħtieġa.

MT                                                    10                                                      MT
 ---pagebreak---      5.       ELEMENTI OĦRA
     •        Pjanijiet ta’ implimentazzjoni u arranġamenti dwar il-monitoraġġ, l-
              evalwazzjoni u r-rapportar
     Il-leġiżlazzjoni tal-UE dwar il-klima u l-enerġija tipprovdi qafas komprensiv sabiex jinkiseb
     progress lejn il-miri tal-UE, u sabiex jiġi segwit dak il-progress, li għalih se tikkontribwixxi
     din il-proposta. Il-qafas ġenerali huwa provdut mil-Liġi Ewropea dwar il-Klima u qafas
     dettaljat integrat ta’ monitoraġġ u rapportar huwa provdut mir-Regolament dwar il-
     Governanza tal-Unjoni tal-Enerġija u l-Azzjoni Klimatika. Id-data miġbura fil-kuntest ta’ dak
     ir-Regolament għandha ssir aċċessibbli għall-pubbliku fuq pjattaforma elettronika, inklużi
     indikaturi għall-monitoraġġ tal-progress lejn l-objettivi tal-Unjoni dwar l-enerġija u l-klima.
     Il-politiki u l-miżuri nazzjonali tal-Istati Membri sabiex jilħqu l-miri tagħhom skont ir-
     Regolament dwar il-Kondiviżjoni tal-Isforzi jiġu vverifikati mill-Kummissjoni kull ħames
     snin. Għalhekk, l-implimentazzjoni u l-effettività tad-dispożizzjonijiet li jinsabu fil-proposta
     se jiġu segwiti wkoll skont il-kisba fil-mira skont l-ESR. Il-mekkaniżmi ta’ kontroll stabbiliti
     għall-kwalità tas-sottomissjonijiet nazzjonali se jippermettu wkoll evalwazzjoni tal-effettività
     tad-dispożizzjonijiet ta’ din il-proposta fil-kisba ta’ titjib fl-akkuratezza tad-data. F’dan il-
     kuntest, ir-Regolament dwar il-Governanza tal-Unjoni tal-Enerġija u l-Azzjoni Klimatika
     jistabbilixxi r-rekwiżiti għas-sistemi ta’ inventarju nazzjonali u tal-Unjoni għall-emissjonijiet,
     il-politiki, il-miżuri u l-projezzjonijiet ta’ gassijiet serra, filwaqt li jappella għat-titjib
     kontinwu tagħhom. L-istabbiliment ta’ sistemi bħal dawn huwa meħtieġ fuq livell
     internazzjonali u huwa maħsub sabiex jappoġġa l-implimentazzjoni tal-pjanijiet nazzjonali
     dwar l-enerġija u l-klima fir-rigward tad-dimensjoni tad-dekarbonizzazzjoni.
     L-emissjonijiet tal-metan huma dejjem aktar soġġetti għall-attenzjoni pubblika, inklużi
     kampanji xjentifiċi u tal-partijiet ikkonċernati sabiex jiġu identifikati u kkwantifikati l-
     emissjonijiet. Appoġġat minn riżoluzzjoni spazjali u temporali dejjem akbar tad-data
     satellitari, tali skrutinju pubbliku huwa riżorsa siewja fil-monitoraġġ tal-impatt tal-proposta u
     fl-identifikazzjoni tan-nuqqasijiet fl-implimentazzjoni.
     Fir-rigward tal-monitoraġġ u l-evalwazzjoni tal-obbligi stabbiliti f’din il-proposta, ir-
     responsabbiltà ewlenija sabiex tiġi żgurata l-applikazzjoni tad-dispożizzjonijiet se tkun tal-
     awtoritajiet nazzjonali kompetenti. Fir-rigward tal-verifika tad-data dwar l-emissjonijiet, din
     il-proposta tipprevedi r-rwol ta’ verifikaturi akkreditati indipendenti. L-Osservatorju
     Internazzjonali tal-Emissjonijiet tal-Metan11 se jipprovdi skrutinju addizzjonali tad-data
     preżentata dwar l-emissjonijiet tal-metan, inkluża l-possibbiltà li dawn jiġu kontroreferenzjati
     ma’ sorsi oħrajn bħal immaġni satellitari u prodotti tas-satellita.
     Il-Kummissjoni se timmonitorja l-implimentazzjoni tal-att legali, permezz tal-verifika tal-
     applikazzjoni korretta tal-miżuri mill-partijiet obbligati u jekk ikun meħtieġ tieħu azzjoni ta’
     infurzar. Din il-proposta tinkludi klawsola ta’ rieżami li biha l-Kummissjoni tippreżenta
     rapport dwar l-evalwazzjoni u r-rieżami tar-Regolament.
     •        Spjegazzjoni fid-dettall tad-dispożizzjonijiet speċifiċi tal-proposta
     Ir-regolament propost jikkonsisti minn sitt kapitoli li jinkludu 35 artikolu.

     Kapitolu 1 - Dispożizzjonijiet ġenerali
     Dan il-kapitolu jistabbilixxi l-kamp ta’ applikazzjoni u t-termini ewlenin użati fir-regolament
     propost. Jinkludi wkoll dispożizzjoni li tirrikonoxxi l-kostijiet tal-operaturi tan-network fl-
     implimentazzjoni tar-Regolament.

     11
            https://www.unep.org/explore-topics/energy/what-we-do/international-methane-emissions-observatory

MT                                                     11                                                       MT
 ---pagebreak---      Kapitolu 2 – Awtoritajiet kompetenti u verifika indipendenti
     Dan il-kapitolu jistabbilixxi d-dispożizzjonijiet ta’ konformità tar-Regolament, minbarra d-
     dispożizzjonijiet dwar il-penali fil-Kapitolu 6. Jistabbilixxi l-kompiti tal-awtoritajiet
     kompetenti, b’mod partikolari r-regoli dwar l-ispezzjonijiet u l-ilmenti, kif ukoll ir-rwol u l-
     proċeduri għal verifikaturi akkreditati indipendenti fir-rigward tal-verifika tad-data dwar l-
     emissjonijiet tal-metan rapportata mill-operaturi.

     Kapitolu 3 – Emissjonijiet tal-metan fis-setturi taż-żejt u tal-gass
     Dan il-kapitolu jistabbilixxi l-obbligi tal-operaturi u tal-Istati Membri fir-rigward tal-kejl u
     tar-rapportar tad-data dwar l-emissjonijiet tal-metan, kif ukoll l-obbligi għat-tnaqqis tal-
     emissjonijiet tal-metan fis-siti rilevanti.

     Kapitolu 4 – Emissjonijiet tal-metan fis-settur tal-faħam
     Dan il-kapitolu huwa maqsum fi tliet taqsimiet sabiex ikopri dan li ġej: il-monitoraġġ u r-
     rapportar tal-emissjonijiet tal-metan fil-minjieri operattivi; il-mitigazzjoni tal-emissjonijiet tal-
     metan fil-minjieri operattivi ta’ taħt l-art u emissjonijiet tal-metan f’minjieri ta’ taħt l-art
     magħluqa u abbandunati.
     Kull taqsima tistabbilixxi l-obbligi tal-operaturi u tal-Istati Membri fir-rigward tal-kejl u tar-
     rapportar tad-data dwar l-emissjonijiet tal-metan, kif ukoll l-obbligi għat-tnaqqis tal-
     emissjonijiet tal-metan fis-siti rilevanti.

     Kapitolu 5 – Emissjonijiet tal-metan li jseħħu barra mill-Unjoni
     Dan il-kapitolu jintroduċi għodod ta’ trasparenza għall-emissjonijiet tal-metan li jseħħu barra
     mill-Unjoni: obbligu ta’ informazzjoni mill-importaturi tal-fjuwils fossili fir-rigward tal-
     emissjonijiet tal-metan, lista ta’ trasparenza tal-kumpaniji u l-pajjiżi tal-Unjoni u tal-
     kumpaniji li jesportaw l-enerġija fossili lejn l-Unjoni, inkluża informazzjoni dwar l-obbligi ta’
     rapportar internazzjonali tagħhom fir-rigward tal-emissjonijiet tal-metan u għodda ta’
     monitoraġġ globali sabiex jiġi żvelat id-daqs, ir-rikorrenza u l-post tal-emittenti tal-metan
     globalment.
     Barra minn hekk, sabiex jitqiesu l-importazzjonijiet tal-enerġija fossili lejn l-Unjoni, il-
     kapitolu jistabbilixxi rekwiżiti ta’ informazzjoni għall-importatur, kif ukoll il-prerogattiva tal-
     Kummissjoni li jiġu sottomessi proposti leġiżlattivi emendatorji sabiex jiġu imposti miżuri
     aktar stretti fuq l-importaturi ladarba tkun disponibbli data globali aħjar dwar l-emissjonijiet
     tal-metan u tiġi żgurata l-konformità mal-obbligi internazzjonali applikabbli tal-Unjoni.

     Kapitolu 6 – Dispożizzjonijiet finali
     Dan il-kapitolu jipprevedi b’mod partikolari sistema ta’ penali: filwaqt li jirrikonoxxi li l-
     istabbiliment ta’ penali huwa kompetenza nazzjonali, huwa jistabbilixxi prinċipji gwida għall-
     penali, b’mod partikolari kriterji għall-istabbiliment ta’ penali, it-tipi ta’ ksur li għandhom
     jiġu ppenalizzati, kriterji dwar il-limiti massimi, kif ukoll il-possibbiltà li jiġu imposti
     pagamenti perjodiċi ta’ penali.
     Fih ukoll dispożizzjonijiet ta’ awtonomizzazzjoni għall-adozzjoni ta’ atti delegati u ta’
     implimentazzjoni, kif ukoll klawsola ta’ rieżami.

MT                                                    12                                                     MT
 ---pagebreak---                                                              2021/0423 (COD)

                                                    Proposta għal

                      REGOLAMENT TAL-PARLAMENT EWROPEW U TAL-KUNSILL

     dwar it-tnaqqis tal-emissjonijiet tal-metan fis-settur tal-enerġija u li jemenda r-Regolament (UE)
                                                  2019/942

                                             (Test b’rilevanza għaż-ŻEE)

     IL-PARLAMENT EWROPEW U L-KUNSILL TAL-UNJONI EWROPEA,
     Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu
     194(2) tiegħu,
     Wara li kkunsidraw il-proposta tal-Kummissjoni Ewropea,
     Wara li l-abbozz tal-att leġiżlattiv intbagħat lill-parlamenti nazzjonali,
     Wara li kkunsidraw l-opinjoni tal-Kumitat Ekonomiku u Soċjali Ewropew12,
     Wara li kkunsidraw l-opinjoni tal-Kumitat tar-Reġjuni13,
     Filwaqt li jaġixxu skont il-proċedura leġiżlattiva ordinarja,
     Billi:
     (1)       Il-metan, il-komponent ewlieni tal-gass naturali, huwa t-tieni biss wara d-diossidu tal-karbonju
              fil-kontribut ġenerali tiegħu għat-tibdil fil-klima u huwa responsabbli għal madwar terz tat-
              tisħin attwali.
     (2)      Fuq livell molekulari, għalkemm il-metan jibqa’ fl-atmosfera għal perjodu iqsar (minn 10 snin
              sa 12-il sena) mid-diossidu tal-karbonju (mijiet ta’ snin), l-effett serra tiegħu fuq il-klima huwa
              aktar sinifikanti u jikkontribwixxi għall-formazzjoni tal-ożonu li hija sustanza niġġiesa qawwija
              tal-arja li tikkawża problemi serji tas-saħħa. L-ammont ta’ metan fl-atmosfera globalment żdied
              drastikament matul l-aħħar għaxar snin.
     (3)      Skont stimi reċenti mill-Programm tan-Nazzjonijiet Uniti għall-Ambjent u mill-Koalizzjoni
              għall-Klima u l-Arja Nadifa, it-tnaqqis tal-emissjonijiet tal-metan b’45 % sal-2030, abbażi ta’
              miżuri mmirati disponibbli u miżuri addizzjonali f’konformità mal-għanijiet ta’ żvilupp
              prijoritarju tan-Nazzjonijiet Uniti (“NU”), jista’ jevita 0,3 °C ta’ tisħin globali sal-2045.
     (4)      Skont id-data tal-inventarji tal-Unjoni dwar il-gassijiet serra (“GHG”), is-settur tal-enerġija
              huwa stmat li huwa responsabbli għal 19 % tal-emissjonijiet tal-metan fl-Unjoni. Dan ma
              jinkludix l-emissjonijiet tal-metan marbuta mal-konsum tal-enerġija fossili tal-Unjoni li qegħdin
              iseħħu barra mill-Unjoni.
     (5)      Il-Patt Ekoloġiku Ewropew jgħaqqad sett komprensiv ta’ miżuri u inizjattivi ta’ tisħiħ reċiproku
              mmirati lejn il-kisba tan-newtralità klimatika fl-Unjoni sal-2050. Il-Komunikazzjoni dwar il-

     12
              ĠU C , , p. .
     13
              ĠU C , , p. .

MT                                                   13                                                  MT
 ---pagebreak---             Patt Ekoloġiku Ewropew14 tindika li d-dekarbonizzazzjoni tas-settur tal-gass se tiġi ffaċilitata,
            inkluż billi tiġi indirizzata l-kwistjoni tal-emissjonijiet tal-metan relatati mal-enerġija. F’Ottubru
            tal-2020, il-Kummissjoni adottat strateġija tal-UE sabiex jitnaqqsu l-emissjonijiet tal-metan (“l-
            Istrateġija dwar il-Metan”) li tistabbilixxi miżuri sabiex jitnaqqsu l-emissjonijiet tal-metan fl-
            UE, inkluż fis-settur tal-enerġija, u internazzjonalment. Fir-Regolament (UE) 2021/111915 (il-
            “Liġi Ewropea dwar il-Klima”), l-Unjoni stabbiliet fil-leġiżlazzjoni l-mira tan-newtralità
            klimatika fl-ekonomija kollha sal-2050 u stabbiliet ukoll impenn vinkolanti tal-Unjoni għat-
            tnaqqis domestiku tal-emissjonijiet netti tal-gassijiet serra (emissjonijiet wara t-tnaqqis tal-
            assorbimenti) ta’ mill-anqas 55 % taħt il-livelli tal-1990 sal-2030. Sabiex jinkiseb dak il-livell
            ta’ tnaqqis fl-emissjonijiet ta’ GHG, l-emissjonijiet tal-metan mis-settur tal-enerġija għandhom
            jonqsu b’madwar 58 % sal-2030 meta mqabbla mal-2020.
     (6)    L-emissjonijiet tal-metan huma inklużi fil-kamp ta’ applikazzjoni tal-miri tal-Unjoni għat-
            tnaqqis tal-gassijiet serra għall-2030 stabbiliti fil-Liġi Ewropea dwar il-Klima u l-miri
            nazzjonali vinkolanti għat-tnaqqis tal-emissjonijiet skont ir-Regolament (UE) 2018/84216.
            Madankollu, bħalissa ma hemm l-ebda qafas legali fil-livell tal-Unjoni li jistabbilixxi miżuri
            speċifiċi għat-tnaqqis tal-emissjonijiet antropoġeniċi tal-metan fis-settur tal-enerġija. Barra
            minn hekk, filwaqt li d-Direttiva 2010/7517 dwar l-emissjonijiet industrijali tkopri l-
            emissjonijiet tal-metan mir-raffinar taż-żejt minerali u tal-gass, din ma tkoprix attivitajiet oħrajn
            fis-settur tal-enerġija.
     (7)    F’dan il-kuntest, dan ir-Regolament jenħtieġ li japplika għat-tnaqqis tal-emissjonijiet tal-metan
            fl-esplorazzjoni u l-produzzjoni upstream taż-żejt u tal-gass fossili, il-ġbir u l-ipproċessar tal-
            gass fossili, it-trażmissjoni tal-gass, id-distribuzzjoni, il-ħżin taħt l-art u t-terminali tal-gass
            fossili likwidu (LNG), kif ukoll għall-minjieri tal-faħam taħt l-art, dawk magħluqa u dawk
            abbandunati.
     (8)    Ir-regoli għal kejl, rapportar u verifika akkurati tal-emissjonijiet tal-metan fis-setturi taż-żejt,
            tal-gass u tal-faħam, kif ukoll għat-tnaqqis ta’ dawk l-emissjonijiet, inkluż permezz ta’
            stħarriġiet dwar id-detezzjoni tat-tnixxijiet u t-tiswija, u restrizzjonijiet fuq l-ivventjar u l-
            ivvampjar, jenħtieġ li jiġu indirizzati minn qafas legali xieraq tal-Unjoni. Tali qafas jenħtieġ li
            jkun fih regoli sabiex tittejjeb it-trasparenza fir-rigward tal-importazzjonijiet tal-enerġija fossili
            fl-Unjoni, u b’hekk jittejbu l-inċentivi għal użu usa’ ta’ soluzzjonijiet ta’ mitigazzjoni tal-metan
            fid-dinja kollha.
     (9)    Il-konformità mal-obbligi skont dan ir-Regolament x’aktarx li tkun teħtieġ investimenti minn
            operaturi regolati u l-kostijiet assoċjati ma’ investimenti bħal dawn jenħtieġ li jitqiesu fl-iffissar
            tat-tariffi, soġġett għal prinċipji ta’ effiċjenza.
     (10)   Kull Stat Membru jenħtieġ li jaħtar mill-anqas awtorità kompetenti waħda sabiex tissorvelja li l-
            operaturi effettivament jikkonformaw mal-obbligi stabbiliti f’dan ir-Regolament u jenħtieġ li
            jinnotifika lill-Kummissjoni dwar tali ħatra u kwalunkwe bidla fiha. L-awtoritajiet kompetenti
            maħtura jenħtieġ li jieħdu l-miżuri kollha meħtieġa sabiex jiżguraw il-konformità mar-rekwiżiti
     14
            COM(2019) 640 final.
     15
            Ir-Regolament (UE) 2021/1119 tal-Parlament Ewropew u tal-Kunsill tat-30 ta’ Ġunju 2021 li jistabbilixxi l-qafas
            biex tinkiseb in-newtralità klimatika u li jemenda r-Regolamenti (KE) Nru 401/2009 u (UE) 2018/1999 (il-“Liġi
            Ewropea dwar il-Klima”) (ĠU L 243, 9.7.2021).
     16
            Ir-Regolament (UE) 2018/842 tal-Parlament Ewropew u tal-Kunsill tat-30 ta’ Mejju 2018 dwar it-tnaqqis annwali
            vinkolanti tal-emissjonijiet ta’ gassijiet serra mill-Istati Membri mill-2021 sal-2030 li jikkontribwixxi għall-azzjoni
            klimatika biex jiġu onorati l-impenji li saru fil-Ftehim ta’ Pariġi, u li jemenda r-Regolament (UE) Nru 525/2013
            (ĠU L 156, 19.6.2018).
     17
            Id-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-emissjonijiet
            industrijali (il-prevenzjoni u l-kontroll integrati tat-tniġġis) (ĠU L 334, 17.12.2010).

MT                                                         14                                                            MT
 ---pagebreak---             stabbiliti f’dan ir-Regolament. Filwaqt li jqisu l-karattru transfruntier tal-operazzjonijiet tas-
            settur tal-enerġija u l-emissjonijiet tal-metan, l-awtoritajiet kompetenti jenħtieġ li jikkooperaw
            ma’ xulxin u mal-Kummissjoni. F’dan il-kuntest, jenħtieġ li l-Kummissjoni u l-awtoritajiet
            kompetenti tal-Istati Membri jifformaw flimkien network ta’ awtoritajiet pubbliċi li japplikaw
            dan ir-Regolament sabiex irawmu kooperazzjoni mill-qrib, bl-arranġamenti meħtieġa għall-
            iskambju ta’ informazzjoni u tal-aħjar prattiki u li jippermettu konsultazzjonijiet.
     (11)   Sabiex tiġi żgurata implimentazzjoni bla xkiel u effettiva tal-obbligi stabbiliti f’dan ir-
            Regolament, il-Kummissjoni tappoġġa lill-Istati Membri permezz tal-Istrument ta’ Appoġġ
            Tekniku18 li jipprovdi għarfien espert tekniku mfassal apposta għat-tfassil u l-implimentazzjoni
            tar-riformi, inklużi dawk li jippromwovu t-tnaqqis tal-emissjonijiet tal-metan fis-settur tal-
            enerġija. L-appoġġ tekniku, pereżempju, jinvolvi t-tisħiħ tal-kapaċità amministrattiva, l-
            armonizzazzjoni tal-oqfsa leġiżlattivi u l-kondiviżjoni tal-aħjar prattiki rilevanti.
     (12)   Sabiex jiżguraw it-twettiq tal-kompiti tagħhom, l-operaturi jenħtieġ li jipprovdu lill-awtoritajiet
            kompetenti bl-assistenza kollha meħtieġa. Barra minn hekk, jenħtieġ li l-operaturi jieħdu l-
            azzjonijiet kollha meħtieġa identifikati mill-awtoritajiet kompetenti fil-perjodu determinat mill-
            awtoritajiet kompetenti jew kwalunkwe perjodu ieħor miftiehem mal-awtoritajiet kompetenti.
     (13)   Il-mekkaniżmu ewlieni disponibbli għall-awtoritajiet kompetenti jenħtieġ li jkunu l-
            ispezzjonijiet, inkluż l-eżami tad-dokumentazzjoni u r-rekords, il-kejl tal-emissjonijiet u l-
            kontrolli fuq il-post. L-ispezzjonijiet jenħtieġ li jsiru regolarment, abbażi ta’ evalwazzjoni tar-
            riskju ambjentali mwettqa mill-awtoritajiet kompetenti. Barra minn hekk, jenħtieġ li jitwettqu
            spezzjonijiet sabiex jiġu investigati lmenti u okkorrenzi sostanzjati ta’ nuqqas ta’ konformità u
            sabiex jiġi żgurat li t-tiswijiet jew is-sostituzzjonijiet tal-komponenti jitwettqu f’konformità ma’
            dan ir-Regolament. Meta jidentifikaw ksur serju tar-rekwiżiti ta’ dan ir-Regolament, jenħtieġ li
            l-awtoritajiet kompetenti joħorġu avviż ta’ azzjonijiet ta’ rimedju li għandhom jittieħdu mill-
            operatur. L-awtoritajiet kompetenti jenħtieġ li jżommu rekords tal-ispezzjonijiet u l-
            informazzjoni rilevanti jenħtieġ li ssir disponibbli f’konformità mad-Direttiva 2003/4/KE tal-
            Parlament Ewropew u tal-Kunsill19.
     (14)   Fid-dawl tal-prossimità ta’ xi sorsi ta’ emissjonijiet tal-metan għal żoni urbani jew residenzjali,
            il-persuni fiżiċi jew ġuridiċi li saritilhom ħsara minħabba ksur ta’ dan ir-Regolament jenħtieġ li
            jkunu jistgħu jippreżentaw ilmenti debitament sostanzjati lill-awtoritajiet kompetenti. L-
            ilmentaturi jenħtieġ li jinżammu informati dwar il-proċedura u d-deċiżjonijiet meħuda u
            jenħtieġ li jirċievu deċiżjoni finali fi żmien raġonevoli mill-preżentazzjoni tal-ilment.
     (15)   Qafas ta’ verifika robust jista’ jtejjeb il-kredibbiltà tad-data rapportata. Barra minn hekk, il-
            livell ta’ dettall u l-kumplessità teknika tal-kejl tal-emissjonijiet tal-metan jeħtieġu verifika
            xierqa tad-data dwar l-emissjonijiet tal-metan rapportata mill-operaturi u mill-operaturi tal-
            minjieri. Filwaqt li l-awtoverifika hija possibbli, il-verifika minn parti terza tiżgura
            indipendenza u trasparenza akbar. Barra minn hekk, tippermetti sett armonizzat ta’ kompetenzi
            u livell ta’ għarfien espert li jista’ ma jkunx disponibbli għall-entitajiet pubbliċi kollha. Jenħtieġ
            li l-verifikaturi jiġu akkreditati minn korpi ta’ akkreditament f’konformità mar-Regolament
            (KE) Nru 765/2008 tal-Parlament Ewropew u tal-Kunsill20. Għalhekk, il-verifikaturi akkreditati
            indipendenti jenħtieġ li jiżguraw li r-rapporti dwar l-emissjonijiet imħejjija mill-operaturi u

     18
            Ir-Regolament (UE) 2021/240 tal-Parlament Ewropew u tal-Kunsill tal-10 ta’ Frar 2021 li jistabbilixxi Strument ta’
            Appoġġ Tekniku (ĠU L 57, 18.2.2021).
     19
            Id-Direttiva 2003/4/KE tal-Parlament Ewropew u tal-Kunsill tat-28 ta’ Jannar 2003 dwar l-aċċess pubbliku għat-
            tagħrif ambjentali u li tħassar id-Direttiva tal-Kunsill 90/313/KEE (ĠU L 41, 14.2.2003).
     20
            Ir-Regolament (KE) 765/2008 tal-Parlament Ewropew u tal-Kunsill tad-9 ta’ Lulju 2008 li jistabbilixxi r-rekwiżiti
            għall-akkreditazzjoni u t-tħassir tar-Regolament (KEE) Nru 339/93 (ĠU L 218, 13.8.2008).

MT                                                       15                                                         MT
 ---pagebreak---             mill-operaturi tal-minjieri jkunu korretti u f’konformità mar-rekwiżiti stabbiliti f’dan ir-
            Regolament. Jenħtieġ li huma jirrieżaminaw id-data fir-rapporti dwar l-emissjonijiet sabiex
            jivvalutaw l-affidabbiltà, il-kredibbiltà u l-akkuratezza tagħhom kontra standards Ewropej jew
            internazzjonali bla ħlas u disponibbli għall-pubbliku żviluppati minn korpi indipendenti u
            magħmula applikabbli mill-Kummissjoni. Għalhekk, jenħtieġ li l-Kummissjoni tingħata s-
            setgħa li tadotta atti delegati bil-għan li tinkorpora u tistabbilixxi l-applikabbiltà ta’ tali
            standards Ewropej jew internazzjonali. Il-verifikaturi huma separati mill-awtoritajiet kompetenti
            u jenħtieġ li jkunu indipendenti mill-operaturi u mill-operaturi tal-minjieri, li jenħtieġ li
            jipprovduhom bl-assistenza kollha meħtieġa sabiex jippermettu jew jiffaċilitaw it-twettiq tal-
            attivitajiet ta’ verifika, b’mod partikolari fir-rigward tal-aċċess għall-bini u l-preżentazzjoni ta’
            dokumentazzjoni jew rekords.
     (16)   L-informazzjoni fir-rapporti dwar l-emissjonijiet ippreżentati lill-awtoritajiet kompetenti
            jenħtieġ li tiġi pprovduta lill-Kummissjoni fid-dawl ta’ rwol ta’ verifika li għandu jiġi attribwit
            lill-Osservatorju Internazzjonali tal-Emissjonijiet tal-Metan (IMEO), b’mod partikolari fir-
            rigward tal-metodoloġiji għall-aggregazzjoni u l-analiżi tad-data u l-verifika tal-metodoloġiji u
            tal-proċessi statistiċi użati mill-kumpaniji sabiex jikkwantifikaw id-data rapportata tagħhom
            dwar l-emissjonijiet. Il-kriterji ta’ referenza f’dak ir-rigward jistgħu jinkludu l-istandards tal-
            OGMP u d-dokumenti ta’ gwida. Jenħtieġ li l-informazzjoni prodotta mill-IMEO tkun
            disponibbli għall-pubbliku u jenħtieġ li l-Kummissjoni tuża tali informazzjoni sabiex tindirizza
            kwalunkwe nuqqas identifikat fir-rigward tal-kejl, ir-rapportar u l-verifika tad-data dwar l-
            emissjonijiet tal-metan.
     (17)   L-IMEO ġie stabbilit f’Ottubru tal-2020 mis-sħubija tal-Unjoni mal-Programm tan-Nazzjonijiet
            Uniti għall-Ambjent, mal-Koalizzjoni għall-Klima u għall-Arja Nadifa u mal-Aġenzija
            Internazzjonali tal-Enerġija, u tnieda fis-Summit tal-G20 f’Ottubru tal-2021. L-IMEO ingħata l-
            kompitu li jiġbor, jirrikonċilja, jivverifika u jippubblika data antropoġenika dwar l-emissjonijiet
            tal-metan fil-livell globali. L-IMEO huwa parti mill-Programm tan-Nazzjonijiet Uniti għall-
            Ambjent, li kkonkluda Memorandum ta’ Qbil mal-Unjoni Ewropea. Ir-rwol tiegħu huwa
            kruċjali għall-verifika tad-data dwar l-emissjonijiet tal-metan fis-settur tal-enerġija u jenħtieġ li
            jiġu stabbiliti relazzjonijiet xierqa sabiex l-inkarigu tal-kompiti ta’ verifika jiġi implimentat.
            Peress li l-IMEO mhuwiex korp tal-Unjoni u mhuwiex soġġett għad-dritt tal-Unjoni, huwa
            essenzjali li jiġi previst li l-IMEO jieħu miżuri xierqa sabiex jiżgura l-protezzjoni tal-interessi
            tal-Unjoni u tal-Istati Membri tagħha.
     (18)   Bħala parti mill-Konvenzjoni Qafas tan-Nazzjonijiet Uniti dwar it-Tibdil fil-Klima (UNFCCC)
            u l-Ftehim ta’ Pariġi, l-Unjoni hija meħtieġa tipprovdi kull sena rapport ta’ inventarju tal-
            emissjonijiet antropoġeniċi tal-gassijiet serra li jikkostitwixxi aggregat tal-inventarji nazzjonali
            tal-Istati Membri dwar il-gassijiet serra, imħejji bl-użu ta’ metodoloġiji ta’ prattika tajba
            aċċettati mill-Grupp Intergovernattiv ta’ Esperti dwar it-Tibdil fil-Klima (IPCC).
     (19)   Ir-Regolament (UE) 2018/1999 tal-Parlament Ewropew u tal-Kunsill21 jirrikjedi li l-Istati
            Membri jirrapportaw data dwar l-inventarju tal-gassijiet serra lill-Kummissjoni u jirrapportaw
            il-projezzjonijiet nazzjonali tagħhom. Skont l-Artikolu 17(2) tar-Regolament (UE) 2018/1999
            ir-rapportar għandu jsir bl-użu tal-linji gwida ta’ rapportar tal-UNFCCC, u ta’ spiss ikun ibbażat

     21
            Ir-Regolament (UE) 2018/1999 tal-Parlament Ewropew u tal-Kunsill tal-11 ta’ Diċembru 2018 dwar il-Governanza
            tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru
            715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE,
            2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill
            2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill
            (ĠU L 328, 21.12.2018, p. 1).

MT                                                     16                                                      MT
 ---pagebreak---             fuq fatturi ta’ emissjoni prestabbiliti minflok fuq kejl dirett fil-livell tas-sors, li jimplika
            inċertezzi dwar l-oriġini, il-frekwenza u d-daqs tal-emissjonijiet.
     (20)   Id-data tal-pajjiżi rapportata skont id-dispożizzjonijiet ta’ rapportar tal-UNFCCC tiġi
            sottomessa lis-segretarjat tal-UNFCCC skont gradi differenti ta’ rapportar f’konformità mal-
            linji gwida tal-IPCC. F’dan il-kuntest, l-IPCC ġeneralment jissuġġerixxi l-użu ta’ metodi ta’
            grad ogħla għal dawk is-sorsi ta’ emissjonijiet li għandhom influwenza sinifikanti fuq l-
            inventarju totali ta’ gassijiet serra ta’ pajjiż f’termini ta’ livell assolut, xejra jew inċertezza.
     (21)   Grad jirrappreżenta livell ta’ kumplessità metodoloġika. Hemm tliet gradi disponibbli. Il-metodi
            tal-grad 1 tipikament jużaw il-fatturi ta’ emissjoni prestabbiliti tal-IPCC u jeħtieġu d-data tal-
            attività l-aktar bażika, u l-anqas diżaggregata. Gradi ogħla normalment jużaw metodi aktar
            elaborati u fatturi ta’ emissjoni speċifiċi għas-sors, speċifiċi għat-teknoloġija, speċifiċi għar-
            reġjun jew speċifiċi għall-pajjiż, li spiss ikunu bbażati fuq il-kejl, u normalment jeħtieġu aktar
            data tal-attività diżaggregata ħafna. B’mod speċifiku, il-grad 2 jeħtieġ li jintużaw fatturi tal-
            emissjonijiet speċifiċi għall-pajjiż, minflok dawk prestabbiliti, filwaqt li l-grad 3 jeħtieġ data
            jew kejl minn impjant għal ieħor u jinkludi l-applikazzjoni ta’ valutazzjoni rigoruża minn isfel
            għal fuq skont it-tip ta’ sors fil-livell ta’ faċilità individwali. Il-progress mill-grad 1 għall-grad 3
            jirrappreżenta żieda fiċ-ċertezza tal-kejl tal-emissjonijiet relatati mal-metan22.
     (22)   L-Istati Membri għandhom prattiki differenti fir-rigward tal-livell tal-grad li fih jirrapportaw l-
            emissjonijiet tal-metan relatati mal-enerġija tagħhom lill-UNFCCC. Ir-rapportar fil-grad 2 għal
            sorsi kbar ta’ emissjonijiet huwa konformi mal-linji gwida tar-rapportar tal-IPCC peress li l-
            grad 2 huwa meqjus bħala metodu ta’ grad ogħla. Konsegwentement, il-metodoloġiji ta’ stima u
            r-rapportar tal-emissjonijiet tal-metan relatati mal-enerġija jvarjaw fl-Istati Membri, u r-
            rapportar fl-aktar livell baxx, il-grad 1, għadu komuni ħafna f’diversi Stati Membri għall-
            emissjonijiet tal-metan mill-faħam, mill-gass u miż-żejt.
     (23)   Bħalissa, inizjattivi volontarji mmexxija mill-industrija jibqgħu l-kors ewlieni ta’ azzjoni għall-
            kwantifikazzjoni u l-mitigazzjoni tal-emissjonijiet tal-metan f’ħafna pajjiżi. Inizjattiva ewlenija
            mmexxija mis-settur tal-enerġija hija s-Sħubija dwar il-Metan miż-Żejt u mill-Gass (“OGMP”),
            inizjattiva volontarja dwar il-kejl u r-rapportar tal-emissjonijiet tal-metan maħluqa fl-2014 mill-
            Programm tan-Nazzjonijiet Uniti għall-Ambjent (UNEP) u l-Koalizzjoni għall-Klima u għall-
            Arja Nadifa (CCAC), fejn il-Kummissjoni hija rappreżentata fuq il-bord. L-OGMP tiffoka fuq
            l-istabbiliment tal-aħjar prattiki sabiex tittejjeb id-disponibbiltà ta’ informazzjoni globali dwar
            il-kwantifikazzjoni u l-ġestjoni tal-emissjonijiet tal-metan u sabiex jiġu xprunati azzjonijiet ta’
            mitigazzjoni sabiex jitnaqqsu l-emissjonijiet tal-metan. Sal-lum, aktar minn 60 kumpanija
            ngħaqdu mal-OGMP, li jkopru 30 % tal-produzzjoni u l-assi globali taż-żejt u tal-gass f’ħames
            kontinenti. Il-ħidma tal-OGMP dwar l-iżvilupp ta’ standards u metodoloġiji tinvolvi l-
            gvernijiet, is-soċjetà ċivili u n-negozju. Il-qafas OGMP 2.0 huwa l-aħħar iterazzjoni ta’ standard
            dinamiku tal-emissjonijiet tal-metan u jista’ jipprovdi bażi xierqa għall-istandards tal-
            emissjonijiet tal-metan, abbażi ta’ normi xjentifiċi sodi.
     (24)   F’dan l-isfond, huwa meħtieġ li jittejbu l-kejl u l-kwalità tad-data rapportata tal-emissjonijiet
            tal-metan, inkluż dwar is-sorsi ewlenin tal-emissjonijiet tal-metan assoċjati mal-enerġija
            prodotta u kkonsmata fl-Unjoni. Barra minn hekk, jenħtieġ li tiġi żgurata d-disponibbiltà ta’
            data fil-livell tas-sors u l-kwantifikazzjoni robusta tal-emissjonijiet, u b’hekk tiżdied l-
            affidabbiltà tar-rapportar kif ukoll il-kamp ta’ applikazzjoni għal miżuri xierqa għall-
            mitigazzjoni.

     22
            IPCC (2019) 2019 Refinement to the 2006 IPCC guidelines for national greenhouse gas inventories.

MT                                                      17                                                     MT
 ---pagebreak---      (25)   Sabiex il-kejl u r-rapportar ikunu effettivi, jenħtieġ li l-kumpaniji taż-żejt u tal-gass ikunu
            meħtieġa jkejlu u jirrapportaw l-emissjonijiet tal-metan skont is-sors, u li jagħmlu d-data
            aggregata disponibbli għall-Istati Membri sabiex l-Istati Membri jkunu jistgħu jtejbu l-
            akkuratezza tar-rapportar tal-inventarji tagħhom. Barra minn hekk, hija meħtieġa verifika
            effettiva tad-data rapportata mill-kumpaniji u, sabiex jiġi mminimizzat il-piż amministrattiv
            għall-operaturi, ir-rapportar jenħtieġ li jiġi organizzat fuq bażi annwali.
     (26)   Dan ir-Regolament jibni fuq il-qafas OGMP 2.0 sa fejn jissodisfa l-kriterji msemmija fil-
            Premessi 24 u 25, sabiex jikkontribwixxi għal ġbir ta’ data affidabbli u robusta li tifforma bażi
            suffiċjenti għall-monitoraġġ tal-emissjonijiet tal-metan u jekk ikun meħtieġ sabiex tinbena
            azzjoni addizzjonali sabiex jitnaqqsu aktar l-emissjonijiet tal-metan.
     (27)   Il-qafas OGMP 2.0 għandu ħames livelli ta’ rapportar. Ir-rapportar fil-livell tas-sors jibda fil-
            livell 3, li huwa meqjus komparabbli mal-grad 3 tal-UNFCCC. Dan jippermetti li jintużaw
            fatturi ġeneriċi ta’ emissjoni. Ir-rapportar tal-livell 4 tal-OGMP 2.0 jeħtieġ kejl dirett tal-
            emissjonijiet tal-metan fil-livell tas-sors. Dan jippermetti l-użu ta’ fatturi speċifiċi ta’ emissjoni.
            Ir-rapportar tal-livell 5 tal-OGMP 2.0 jeħtieġ iż-żieda ta’ kejl komplementari fil-livell tas-sit.
            Barra minn hekk, il-qafas OGMP 2.0 jirrikjedi li l-kumpaniji jirrapportaw kejl dirett tal-
            emissjonijiet tal-metan fi żmien tliet snin minn meta jissieħbu fl-OGMP 2.0 għall-assi operattivi
            u fi żmien ħames snin għall-assi mhux operattivi. Filwaqt li jibnu fuq l-approċċ tal-OGMP 2.0
            fir-rigward tar-rapportar fil-livell tas-sors u filwaqt li jqisu li numru kbir ta’ kumpaniji tal-
            Unjoni kienu diġà ingħaqdu mal-OGMP 2.0 fl-2021, l-operaturi tal-Unjoni jenħtieġ li jkunu
            meħtieġa jipprovdu kejl dirett fil-livell tas-sors tal-emissjonijiet tagħhom fi żmien 24 xahar
            għall-assi operattivi u fi żmien 36 xahar għall-assi mhux operattivi. Minbarra l-kwantifikazzjoni
            fil-livell tas-sors, il-kwantifikazzjoni fil-livell tas-sit tippermetti valutazzjoni, verifika u
            rikonċiljazzjoni tal-istimi fil-livell tas-sors aggregati skont is-sit, u b’hekk tipprovdi fiduċja
            mtejba fl-emissjonijiet rapportati. Bħal fl-OGMP 2.0, dan ir-Regolament jeħtieġ kejl fil-livell
            tas-sit għar-rikonċiljazzjoni tal-kejl fil-livell tas-sors.
     (28)   Skont id-data mill-inventarju tal-GHG tal-Unjoni, aktar minn nofs l-emissjonijiet diretti kollha
            tal-metan fis-settur tal-enerġija huma dovuti għar-rilaxx mhux intenzjonat tal-emissjonijiet fl-
            atmosfera. Fil-każ taż-żejt u tal-gass, dan jirrappreżenta l-akbar sehem tal-emissjonijiet tal-
            metan.
     (29)   It-tnixxijiet mhux intenzjonati tal-metan fl-atmosfera jistgħu jseħħu matul it-tħaffir, l-
            estrazzjoni kif ukoll matul l-ipproċessar, il-ħżin, it-trażmissjoni u d-distribuzzjoni lill-
            konsumaturi tal-użu aħħari. Dawn jistgħu jseħħu fi bjar taż-żejt u tal-gass inattivi. Xi
            emissjonijiet jirriżultaw minn imperfezzjonijiet f’komponenti tekniċi bħal ġonot, flanġi u valvi,
            jew mit-tkagħbir bl-użu normali tagħhom, jew minn komponenti danneġġati, pereżempju fil-każ
            ta’ aċċidenti. Il-korrużjoni jew id-danni jistgħu jikkawżaw ukoll tnixxijiet mill-ħitan tat-tagħmir
            taħt pressjoni.
     (30)   Filwaqt li l-ivventjar tal-metan huwa tipikament intenzjonat, u jirriżulta minn proċessi jew
            attivitajiet u apparati ddiżinjati għal dak il-għan, dan jista’ wkoll ma jkunx intenzjonat, bħal fil-
            każ ta’ funzjonament ħażin.
     (31)   Sabiex jitnaqqsu dawk l-emissjonijiet, l-operaturi jenħtieġ li jieħdu l-miżuri kollha disponibbli
            għalihom sabiex jimminimizzaw l-emissjonijiet tal-metan fl-operazzjonijiet tagħhom.
     (32)   B’mod aktar speċifiku, l-emissjonijiet tal-metan minn tnixxijiet jitnaqqsu l-aktar b’mod komuni
            minn stħarriġ dwar id-detezzjoni u t-tiswija tat-tnixxijiet tal-metan (“LDAR”), imwettaq sabiex
            jiġu identifikati t-tnixxijiet u segwit mit-tiswija ta’ tali tnixxijiet. Għalhekk, l-operaturi jenħtieġ
            li jwettqu mill-anqas stħarriġ perjodiku tal-LDAR u dan jenħtieġ li jkopri wkoll l-istħarriġ tal-

MT                                                   18                                                   MT
 ---pagebreak---             komponenti li jivventjaw il-metan, sabiex jagħmlu stħarriġ għall-ivventjar mhux intenzjonat tal-
            metan.
     (33)   Għal dak il-għan, jenħtieġ li jiġi stabbilit approċċ armonizzat sabiex jiġu żgurati kundizzjonijiet
            ekwi għall-operaturi kollha fl-Unjoni. Dan l-approċċ jenħtieġ li jinkludi rekwiżiti minimi għall-
            istħarriġiet tal-LDAR, filwaqt li jħalli grad adegwat ta’ flessibbiltà lill-Istati Membri u lill-
            operaturi. Dan huwa essenzjali sabiex jippermetti l-innovazzjoni u l-iżvilupp ta’ teknoloġiji u
            metodi ġodda tal-LDAR, u b’hekk jiġi evitat il-lock-in tat-teknoloġija, għad-detriment tal-
            protezzjoni ambjentali. Teknoloġiji u metodi ta’ detezzjoni ġodda jkomplu jiġu żviluppati u l-
            Istati Membri jenħtieġ li jinkoraġġixxu l-innovazzjoni f’dan is-settur, sabiex ikunu jistgħu jiġu
            adottati l-aktar metodi akkurati u kosteffettivi.
     (34)   L-obbligi fuq l-istħarriġiet tal-LDAR jenħtieġ li jirriflettu numru ta’ prattiki tajbin. L-istħarriġ
            tal-LDAR jenħtieġ li jkun primarjament immirat lejn is-sejba u t-tiswija ta’ tnixxijiet, aktar milli
            lejn il-kwantifikazzjoni tagħhom, u dawk iż-żoni b’riskju ogħla ta’ tnixxijiet jenħtieġ li jiġu
            kkontrollati aktar ta’ spiss; il-frekwenza tal-istħarriġ jenħtieġ li tkun iggwidata mhux biss mill-
            ħtieġa li jiġu msewwija l-komponenti li minnhom il-metan ikun qiegħed joħroġ ’il fuq mil-
            limitu tal-emissjonijiet tal-metan iżda wkoll minn kunsiderazzjonijiet operazzjonali, filwaqt li
            jitqiesu r-riskji għas-sikurezza. Għalhekk, fejn jiġi identifikat riskju ogħla għas-sikurezza jew
            riskju ogħla ta’ telf ta’ metan, l-awtoritajiet kompetenti jenħtieġ li jitħallew jirrakkomandaw
            frekwenza ogħla ta’ stħarriġ għall-komponenti rilevanti; it-tnixxijiet kollha irrispettivament
            mid-daqs jenħtieġ li jiġu rreġistrati u mmonitorjati, peress li t-tnixxijiet żgħar jistgħu
            jiżviluppaw fi tnixxijiet akbar; tiswijiet tat-tnixxijiet jenħtieġ li jiġu segwiti minn konferma li
            dawn kienu effettivi; sabiex ikunu jistgħu jintużaw teknoloġiji futuri ta’ detezzjoni tal-
            emissjonijiet tal-metan aktar avvanzati, jenħtieġ li jiġi speċifikat id-daqs ta’ telf tal-metan li fih
            jew ’il fuq minnu tkun meħtieġa tiswija, filwaqt li l-operaturi jkunu jistgħu jagħżlu l-apparat ta’
            detezzjoni. Fejn xieraq, jista’ jintuża monitoraġġ kontinwu fil-kuntest ta’ dan ir-Regolament.
     (35)   L-ivventjar jikkonsisti fir-rilaxx ta’ metan mhux maħruq fl-atmosfera jew intenzjonalment minn
            proċessi jew attivitajiet jew apparat iddiżinjati sabiex jagħmlu dan, jew b’mod mhux intenzjonat
            fil-każ ta’ funzjonament ħażin. Fid-dawl tal-effett qawwi tiegħu fuq l-emissjonijiet tal-GHG, l-
            ivventjar jenħtieġ li jiġi pprojbit ħlief fil-każ ta’ emerġenzi, funzjonament ħażin jew matul ċerti
            avvenimenti speċifiċi fejn xi ivventjar ma jkunx jista’ jiġi evitat.
     (36)   L-ivvampjar huwa l-kombustjoni kontrollata tal-metan għall-finijiet tar-rimi f’apparat iddiżinjat
            għall-kombustjoni msemmija. Meta jitwettaq matul il-produzzjoni normali taż-żejt jew tal-gass
            fossili u bħala riżultat ta’ faċilitajiet insuffiċjenti jew ta’ ġeoloġija amenabbli għall-injezzjoni
            mill-ġdid tal-metan, jintuża fuq il-post, jew jintbagħat lejn suq, dan jitqies bħala vvampjar ta’
            rutina. L-ivvampjar ta’ rutina jenħtieġ li jiġi pprojbit. L-ivvampjar jenħtieġ li jkun permissibbli
            biss meta jkun l-unika alternattiva għall-ivventjar u fejn l-ivventjar ma jkunx ipprojbit. L-
            ivventjar huwa aktar ta’ ħsara għall-ambjent mill-ivvampjar peress li l-gass rilaxxat tipikament
            fih livelli għoljin ta’ metan, filwaqt li l-ivvampjar jossida l-metan fid-diossidu tal-karbonju.
     (37)   L-użu tal-ivvampjar bħala alternattiva għall-ivventjar jeħtieġ li l-apparati tal-ivvampjar ikunu
            effiċjenti fil-kombustjoni tal-metan. Għal dik ir-raġuni, jenħtieġ li jiġi inkluż ukoll rekwiżit ta’
            effiċjenza tal-kombustjoni għall-każijiet li fihom l-ivvampjar ikun ammissibbli. Jenħtieġ li jkun
            meħtieġ ukoll l-użu ta’ berners pilota, li jqabbdu b’mod aktar affidabbli peress li mhumiex
            affettwati mir-riħ.
     (38)   L-injezzjoni mill-ġdid, l-użu fuq il-post jew id-dispaċċ tal-metan lejn suq jenħtieġ li dejjem
            ikunu preferibbli għall-ivvampjar - u għalhekk għall-ivventjar - tal-metan. Jenħtieġ li l-operaturi
            li jivventjaw jipprovdu evidenza lill-awtoritajiet kompetenti li la l-injezzjoni mill-ġdid, la l-użu

MT                                                  19                                                   MT
 ---pagebreak---             fuq il-post jew id-dispaċċ tal-metan lejn suq u lanqas l-ivvampjar ma kienu possibbli, u l-
            operaturi li jivvampjaw jenħtieġ li jipprovdu evidenza lill-awtoritajiet kompetenti li l-injezzjoni
            mill-ġdid, l-użu fuq il-post jew id-dispaċċ tal-metan lejn suq ma kienx possibbli.
     (39)   L-operaturi jenħtieġ li jinnotifikaw avvenimenti kbar ta’ ivventjar u ta’ ivvampjar mingħajr
            dewmien lill-awtoritajiet kompetenti u jippreżentaw rapporti aktar komprensivi dwar l-
            avvenimenti kollha ta’ ivventjar u ta’ ivvampjar. Jenħtieġ li jiżguraw ukoll li t-tagħmir u l-
            apparati jikkonformaw mal-istandards stabbiliti fid-dritt tal-Unjoni.
     (40)   Emissjonijiet tal-metan minn bjar inattivi taż-żejt u tal-gass joħolqu riskji għas-saħħa pubblika,
            għas-sikurezza u għall-ambjent. Għalhekk, l-obbligi ta’ monitoraġġ u rapportar jenħtieġ li
            jibqgħu japplikaw u dawk il-bjar u s-siti tal-bjar jenħtieġ li jiġu reklamati u rimedjati. F’każijiet
            bħal dawn, l-Istati Membri jenħtieġ li jkollhom rwol predominanti, b’mod partikolari sabiex
            jistabbilixxu inventarji u pjanijiet ta’ mitigazzjoni.
     (41)   Id-data tal-inventarju tal-gassijiet serra tal-UE turi li l-emissjonijiet tal-metan mill-minjieri tal-
            faħam huma l-akbar sors uniku ta’ emissjonijiet tal-metan fis-settur tal-enerġija tal-Unjoni. Fl-
            2019, l-emissjonijiet diretti mis-settur tal-faħam kienu jirrappreżentaw 31 % tal-emissjonijiet
            tal-metan, kważi daqs il-perċentwal tal-emissjonijiet diretti tal-metan mill-gass fossili u miż-żejt
            flimkien, ta’ 33 %.
     (42)   Bħalissa, ma hemm l-ebda Regolament speċifiku għall-Unjoni kollha li jillimita l-emissjonijiet
            tal-metan mis-settur tal-faħam, minkejja d-disponibbiltà ta’ firxa wiesgħa ta’ teknoloġiji ta’
            mitigazzjoni. Ma hemm l-ebda standard tal-Unjoni jew internazzjonali ta’ monitoraġġ, rapportar
            u verifika speċifiku għall-faħam. Fl-Unjoni, ir-rapportar tal-emissjonijiet tal-metan mill-
            industrija tal-faħam huwa parti mir-rapportar dwar l-emissjonijiet ta’ gassijiet serra mill-Istati
            Membri u d-data minn minjieri ta’ taħt l-art hija inkluża wkoll fir-Reġistru Ewropew dwar ir-
            Rilaxx u t-Trasferiment ta’ Inkwinanti stabbilit bir-Regolament (KE) Nru 166/200623.
     (43)   L-emissjonijiet tal-metan huma primarjament marbuta ma’ attivitajiet ta’ estrazzjoni taħt l-art,
            kemm f’minjieri attivi kif ukoll f’dawk abbandunati24. F’minjieri attivi taħt l-art, il-
            konċentrazzjoni tal-metan fl-arja hija kkontrollata kontinwament, peress li tikkostitwixxi
            periklu għas-saħħa u għas-sikurezza. Fil-każ ta’ minjieri tal-faħam taħt l-art, il-maġġoranza l-
            kbira tal-emissjonijiet tal-metan iseħħu permezz ta’ sistemi ta’ ventilazzjoni u drenaġġ jew
            tneħħija tal-gass, li jirrappreżentaw iż-żewġ modi ewlenin kif jitnaqqsu l-konċentrazzjonijiet
            tal-metan fil-passaġġi tal-arja ta’ minjiera.
     (44)   Ladarba l-produzzjoni titwaqqaf u minjiera tingħalaq, din tkompli tirrilaxxa l-metan, imsejjaħ
            metan tal-minjieri abbandunati (AMM). Dawn l-emissjonijiet tipikament iseħħu f’sorsi
            lokalizzati definiti sew, bħal xaftijiet tal-ventilazzjoni jew ventijiet għat-tnaqqis tal-pressjoni.
            B’żieda fl-ambizzjoni klimatika u t-trasferiment tal-produzzjoni tal-enerġija għal sorsi tal-
            enerġija b’użu anqas intensiv tal-karbonju, l-emissjonijiet tal-AMM x’aktarx li jiżdiedu fl-
            Unjoni. Huwa stmat li anke 10 snin wara li tintemm l-estrazzjoni, il-metan minn minjieri mhux
            mgħargħra jkompli jiġi rilaxxat f’livelli li jilħqu madwar 40 % tal-emissjonijiet reġistrati fiż-
            żmien tal-għeluq25. Barra minn hekk, it-trattament tal-AMM għadu frammentat minħabba
            drittijiet differenti ta’ sjieda u sfruttament fl-UE. Għalhekk, jenħtieġ li l-Istati Membri

     23
            Ir-Regolament (KE) Nru 166/2006 tal-Parlament Ewropew u tal-Kunsill tat-18 ta’ Jannar 2006 dwar
            il-ħolqien ta’ Reġistru Ewropew dwar ir-Rilaxx u t-Trasferiment ta’ Inkwinanti u li jemenda d-Direttivi tal-Kunsill
            91/689/KEE u 96/61/KE (ĠU L 33, 4.2.2006)
     24
            (2020) N. Kholod et al Global methane emissions from coal mining to continue growing even with declining coal
            production, Journal of Cleaner Production, Volum 256, 120489
     25
            (2020) N. Kholod et al Global methane emissions from coal mining to continue growing even with declining coal
            production, Journal of Cleaner Production, Volum 256, 120489

MT                                                       20                                                          MT
 ---pagebreak---             jistabbilixxu inventarji ta’ assi tal-faħam magħluqa u abbandunati u, jew huma jew il-parti
            responsabbli identifikata, jenħtieġ li jkunu meħtieġa jinstallaw apparati għall-kejl tal-
            emissjonijiet tal-metan.
     (45)   Minjieri tal-faħam tas-superfiċe operattivi fl-Unjoni jipproduċu l-linjite u jarmu anqas metan
            mill-minjieri tal-faħam ta’ taħt l-art. Skont l-inventarju tal-GHG tal-Unjoni, fl-2019, il-minjieri
            tas-superfiċe operattivi emettew 166 kilotunnellata meta mqabbla ma’ 828 kilotunnellata għall-
            minjieri tal-faħam taħt l-art26. Il-kejl tal-emissjonijiet tal-metan mill-minjieri tal-faħam tas-
            superfiċe huwa ta’ sfida minħabba n-natura mifruxa tagħhom fuq żona wiesgħa. Għalhekk, u
            minkejja t-teknoloġija disponibbli27, l-emissjonijiet mill-minjieri tas-superfiċe rarament jitkejlu.
            L-emissjonijiet tal-metan mill-minjieri tas-superfiċe jistgħu jiġu dderivati bl-użu ta’ fatturi ta’
            emissjoni tal-faħam speċifiċi għall-baċin28 u, bi preċiżjoni akbar, bl-użu ta’ fatturi ta’ emissjoni
            speċifiċi għall-minjieri jew għad-depożiti, peress li l-baċini tal-faħam għandhom depożiti
            b’kapaċità differenti li jġorru l-metan29. Il-fatturi tal-emissjonijiet jistgħu jiġu dderivati mill-kejl
            tal-kontenut ta’ gass ta’ kampjuni tas-saffi li jittieħdu mill-qalba ta’ spieri ta’ esplorazzjoni30.
            Għalhekk jenħtieġ li l-operaturi tal-minjieri jwettqu kejl tal-emissjonijiet tal-metan fil-minjieri
            tal-faħam tas-superfiċe bl-użu ta’ fatturi ta’ emissjoni bħal dawn.
     (46)   Għalhekk, l-operaturi tal-minjieri jenħtieġ li jwettqu kejl u kwantifikazzjoni kontinwi tal-
            emissjonijiet tal-metan mix-xaftijiet ta’ ventilazzjoni fil-minjieri tal-faħam ta’ taħt l-art, kejl
            kontinwu ta’ metan ivventjat u vvampjat fl-istazzjonijiet tad-drenaġġ u jużaw fatturi speċifiċi
            ta’ emissjoni fir-rigward tal-minjieri tal-faħam tas-superfiċe. Jenħtieġ li jirrapportaw dik id-data
            lill-awtoritajiet kompetenti.
     (47)   Bħalissa, il-mitigazzjoni tal-emissjonijiet tal-metan tista’ tinkiseb l-aħjar f’minjieri tal-faħam ta’
            taħt l-art operattivi u magħluqa jew abbandunati. Il-mitigazzjoni effettiva tal-emissjonijiet tal-
            metan mill-minjieri tas-superfiċe operattivi u magħluqa jew abbandunati bħalissa hija limitata
            mit-teknoloġija. Madankollu, sabiex jiġu appoġġati r-riċerka u l-iżvilupp dwar it-teknoloġiji ta’
            mitigazzjoni ta’ tali emissjonijiet fil-futur, jenħtieġ li jkun hemm monitoraġġ, rapportar u
            verifika effettivi u dettaljati tal-iskala ta’ dawk l-emissjonijiet.
     (48)   Il-minjieri ta’ taħt l-art huma minjieri tal-faħam termali jew tal-kokk. Il-faħam termali jintuża
            primarjament bħala sors tal-enerġija u l-faħam tal-kokk jintuża bħala fjuwil u bħala sustanza
            reattiva fil-proċess tal-produzzjoni tal-azzar. Kemm il-minjieri tal-faħam tal-kokk kif ukoll il-
            minjieri tal-faħam termali jenħtieġ li jkunu soġġetti għall-kejl, għar-rapportar u għall-verifika
            tal-emissjonijiet tal-metan.
     (49)   Għal minjieri tal-faħam taħt l-art operattivi, il-mitigazzjoni tal-emissjonijiet tal-metan jenħtieġ li
            tiġi implimentata permezz ta’ eliminazzjoni gradwali tal-ivventjar u tal-ivvampjar. Għal
            minjieri tal-faħam taħt l-art magħluqa jew abbandunati, filwaqt li l-għargħar tal-minjiera jista’
            jipprevjeni l-emissjonijiet tal-metan, dan ma jsirx sistematikament u għandu riskji ambjentali.
            L-ivventjar u l-ivvampjar f’dawn il-minjieri jenħtieġ li jitneħħew gradwalment ukoll. Peress li r-
            restrizzjonijiet ġeoloġiċi u l-kunsiderazzjonijiet ambjentali jipprevjenu approċċ wieħed tajjeb
            għal kulħadd sabiex jiġu mmitigati l-emissjonijiet tal-metan minn minjieri tal-faħam taħt l-art

     26
            L-emissjonijiet tal-metan għas-settur tal-enerġija f’Kilotunnellati, diżaggregati skont is-sors tal-kategorija tal-
            emissjonijiet, kif irrapportat lill-UNFCC f’April tal-2021 miż-ŻEE f’isem l-UE
     27
            Best Practice Guidance for Effective Management of Coal Mine Methane at National Level: Monitoring,
            Reporting, Verification and Mitigation, ECE Energy Series No. 71, UNECE 2021 (Imminenti)
     28
            Linji gwida tal-2006 tal-IPCC għall-inventarji nazzjonali tal-gassijiet serra.
     29
            Bilans Zasobow Zloz Kopalin, stan na 31.12.2020’, State Geological Surowce mineralne (pgi.gov.pl)
     30
            Best Practice Guidance for Effective Management of Coal Mine Methane at National Level: Monitoring,
            Reporting, Verification and Mitigation, ECE Energy Series No. 71, UNECE 2021 (Imminenti)

MT                                                       21                                                          MT
 ---pagebreak---             abbandunati31, l-Istati Membri jenħtieġ li jistabbilixxu l-pjan ta’ mitigazzjoni tagħhom stess,
            filwaqt li jqisu dawk ir-restrizzjonijiet u l-fattibbiltà teknika tal-mitigazzjoni tal-AMM.
     (50)   Wara proposta tal-Kummissjoni, fit-28 ta’ Ġunju 2021, il-Kunsill adotta l-bażi ġuridika l-ġdida
            tal-Fond tar-Riċerka għall-Faħam u l-Azzar32 li tipprevedi appoġġ għal riċerka u innovazzjoni
            għall-adattament tal-minjieri tal-faħam operattivi jew tal-minjieri tal-faħam li se jagħlqu u l-
            infrastruttura relatata f’konformità mal-objettiv ġenerali ta’ tbegħid mill-faħam u mill-
            Mekkaniżmu għal Tranżizzjoni Ġusta. F’dan il-kuntest, wieħed mill-objettivi ewlenin għall-
            programm il-ġdid tal-Fond tar-Riċerka għall-Faħam u l-Azzar għas-snin li ġejjin se jkun li jiġu
            mminimizzati l-impatti ambjentali tal-minjieri tal-faħam fi tranżizzjoni, b’mod partikolari fir-
            rigward tal-emissjonijiet tal-metan.
     (51)   L-Unjoni tiddependi fuq l-importazzjonijiet għal 70 % tal-konsum tal-faħam iebes tagħha, 97 %
            tal-konsum taż-żejt tagħha, u 90 % tal-konsum tal-gass fossili tagħha. Ma hemm l-ebda għarfien
            preċiż dwar id-daqs, l-oriġini jew in-natura tal-emissjonijiet tal-metan marbuta mal-enerġija
            fossili kkonsmata fl-Unjoni iżda li jseħħu f’pajjiżi terzi.
     (52)   L-effetti tat-tisħin globali kkawżati mill-emissjonijiet tal-metan huma transfruntiera. Għalkemm
            xi pajjiżi li jipproduċu l-enerġija fossili qegħdin jibdew jaġixxu domestikament sabiex inaqqsu
            l-emissjonijiet tal-metan mis-setturi tal-enerġija tagħhom, ħafna esportaturi mhumiex soġġetti
            għal regolamenti fis-swieq domestiċi rispettivi tagħhom. Dawn l-operaturi jeħtieġu inċentivi
            ċari sabiex jaġixxu fuq l-emissjonijiet tal-metan tagħhom, u għalhekk jenħtieġ li informazzjoni
            trasparenti dwar l-emissjonijiet tal-metan tkun disponibbli għas-swieq.
     (53)   Bħalissa hemm data akkurata limitata (Grad 3 tal-UNFCCC jew ekwivalenti) dwar l-
            emissjonijiet internazzjonali tal-metan. S’issa, ħafna pajjiżi li jesportaw il-fossili ma
            ssottomettewx data sħiħa tal-inventarju lill-UNFCCC. Fl-istess ħin, hemm evidenza ta’ żidiet
            kbar fl-emissjonijiet tal-metan mill-attivitajiet tal-produzzjoni taż-żejt u tal-gass globalment
            minn 65 għal 80 Mt/sena fl-aħħar 20 sena33.
     (54)   Kif imħabbar fil-Komunikazzjoni dwar l-Istrateġija tal-UE dwar il-metan34, l-Unjoni hija
            impenjata li taħdem f’kooperazzjoni mas-sħab tal-enerġija tagħha u ma’ pajjiżi importaturi
            ewlenin oħrajn tal-enerġija fossili sabiex tindirizza l-emissjonijiet tal-metan globalment. Id-
            diplomazija dwar l-enerġija dwar l-emissjonijiet tal-metan diġà tat riżultati importanti.
            F’Settembru tal-2021, l-Unjoni u l-Istati Uniti ħabbru l-Wegħda Globali b’rabta mal-Metan, li
            tirrappreżenta impenn politiku sabiex jitnaqqsu l-emissjonijiet globali tal-metan bi 30 % sal-
            2030 (mil-livelli tal-2020), imnedija fil-Konferenza tan-NU dwar it-Tibdil fil-Klima (COP 26)
            f’Novembru tal-2021 fi Glasgow. Aktar minn mitt pajjiż, li jirrappreżentaw kważi nofs l-
            emissjonijiet antropoġeniċi globali tal-metan, impenjaw l-appoġġ tagħhom. Il-Wegħda Globali
            b’rabta mal-Metan tinkludi impenn sabiex isir progress lejn l-użu tal-aqwa inventarji ta’

     31
            Best Practice Guidance for Effective Methane Recovery and Use from Abandoned Mines (UNECE, 2019)
     32
            Id-Deċiżjoni tal-Kunsill (UE) 2021/1094 tat-28 ta’ Ġunju 2021 li temenda d-Deċiżjoni 2008/376/KE dwar l-
            adozzjoni tal-Programm ta’ Riċerka tal-Fond ta’ Riċerka tal-Faħam u l-Azzar u dwar il-linji gwida tekniċi
            pluriennali għal dan il-programm, ĠU L 236/69. Id-Deċiżjoni tal-Kunsill (UE) 2021/1207 tad-19 ta’ Lulju 2021 li
            temenda d-Deċiżjoni 2003/77/KE li tistabbilixxi linji gwida finanzjarji multiannwali għall-amministrazzjoni tal-
            assi tal-KEFA f’likwidazzjoni u, mat-twettiq tal-likwidazzjoni, l-Assi tal-Fond ta’ Riċerka tal-Faħam u l-Azzar. Id-
            Deċiżjoni tal-Kunsill (UE) 2021/1208 tad-19 ta’ Lulju 2021 li temenda d-Deċiżjoni 2003/76/KE li tistabbilixxi l-
            miżuri neċessarji għall-implimentazzjoni tal-Protokoll, anness mat-Trattat li jistabbilixxi l-Komunità Ewropea,
            dwar il-konsegwenzi finanzjarji tal-iskadenza tat-Trattat tal-KEFA u dwar il-Fond ta’ Riċerka tal-Faħam u l-Azzar,
            ĠU L 261/54.
     33
            Global Assessment of Oil and Gas Methane 1 Ultra-Emitters; T. Lauvaux, C. Giron, M. Mazzolini, A.
            d’Aspremont, R. Duren, D. Cusworth, D. Shindell, P. Ciais; April 2021.
     34
            COM(2020) 663 final

MT                                                        22                                                          MT
 ---pagebreak---             metodoloġiji disponibbli għall-kwantifikazzjoni tal-emissjonijiet tal-metan, b’enfasi partikolari
            fuq sorsi ta’ emissjonijiet għoljin.
     (55)   Barra minn hekk, l-Osservatorju Internazzjonali tal-Emissjonijiet tal-Metan (IMEO) se jkollu
            rwol importanti u ewlieni sabiex iżid it-trasparenza dwar l-emissjonijiet tal-metan fis-settur tal-
            enerġija globali. L-appoġġ għall-istabbiliment tal-IMEO ġie pprovdut mill-Kunsill fil-
            konklużjonijiet tiegħu ta’ Jannar tal-2021 dwar id-Diplomazija dwar il-Klima u l-Enerġija35.
     (56)   Il-Kummissjoni se taħdem mal-IMEO sabiex tistabbilixxi “Indiċi tal-Provvista tal-Metan”, kif
            imsemmi b’mod espliċitu fil-Komunikazzjoni dwar l-Istrateġija tal-UE dwar il-Metan36. Dan
            jipprovdi data dwar l-emissjonijiet tal-metan minn sorsi differenti ta’ enerġija fossili mid-dinja
            kollha - inkluż minn stimi u kejl fil-livell tas-sors kif ukoll minn monitoraġġ mill-ajru/bis-
            satellita - u b’hekk jagħti s-setgħa lix-xerrejja tal-enerġija fossili sabiex jieħdu deċiżjonijiet
            informati dwar ix-xiri abbażi tal-emissjonijiet tal-metan ta’ sorsi ta’ enerġija fossili.
     (57)   B’mod parallel għat-tkomplija tal-ħidma diplomatika ta’ suċċess tagħha sabiex jintlaħqu tali
            impenji globali, l-Unjoni qiegħda tkompli tħeġġeġ tnaqqis sinifikanti tal-emissjonijiet tal-metan
            globalment, u b’mod partikolari fil-pajjiżi li jfornu l-enerġija fossili lill-Unjoni.
     (58)   Għalhekk, jenħtieġ li l-importaturi tal-enerġija fossili lejn l-Unjoni jkunu meħtieġa jipprovdu
            lill-Istati Membri b’informazzjoni dwar miżuri relatati mal-kejl, ir-rapportar u l-mitigazzjoni
            tal-emissjonijiet tal-metan imwettqa mill-esportaturi, b’mod partikolari l-applikazzjoni ta’
            miżuri regolatorji jew volontarji għall-kontroll tal-emissjonijiet tal-metan tagħhom, inklużi
            miżuri bħal stħarriġ dwar id-detezzjoni u t-tiswija ta’ tnixxijiet jew miżuri sabiex jiġu
            kkontrollati u ristretti l-ivventjar u l-ivvampjar tal-metan. Il-livelli ta’ kejl u rapportar stabbiliti
            fir-rekwiżiti ta’ informazzjoni applikati għall-importaturi jikkorrispondu għal dawk li
            għandhom ikunu meħtieġa mill-operaturi tal-Unjoni f’dan ir-Regolament, kif deskritt fil-
            Premessi 24 sa 26 u 46. L-informazzjoni dwar il-miżuri għall-kontroll tal-emissjonijiet tal-
            metan mhijiex aktar ta’ piż minn dik meħtieġa mill-operaturi tal-Unjoni.
     (59)   L-Istati Membri jenħtieġ li jgħaddu dik l-informazzjoni lill-Kummissjoni. Abbażi ta’ dik l-
            informazzjoni, jenħtieġ li l-Unjoni tistabbilixxi u timmaniġġja bażi tad-data dwar it-trasparenza
            għall-importazzjonijiet tal-enerġija fossili fl-Unjoni, li tagħti dettalji dwar jekk il-kumpaniji
            esportaturi ngħaqdux mal-OGMP għall-kumpaniji taż-żejt u tal-gass u, sa fejn dan ikun
            stabbilit, standard ekwivalenti, rikonoxxut internazzjonalment jew mill-Unjoni għall-kumpaniji
            tal-faħam. Tali informazzjoni jenħtieġ li turi l-grad ta’ impenn tal-kumpaniji fil-pajjiżi
            esportaturi sabiex ikejlu, jirrapportaw u jivverifikaw l-emissjonijiet tal-metan tagħhom skont il-
            metodi tal-grad 3 tar-rapportar tal-UNFCCC. Tali bażi tad-data dwar it-trasparenza sservi bħala
            sors ta’ informazzjoni għad-deċiżjonijiet dwar ix-xiri tal-importaturi tal-enerġija fossili lejn l-
            Unjoni kif ukoll għal partijiet ikkonċernati oħrajn u għall-pubbliku. Il-bażi tad-data dwar it-
            trasparenza jenħtieġ li tirrifletti wkoll l-isforzi mwettqa mill-kumpaniji fl-Unjoni u mill-
            kumpaniji li jesportaw l-enerġija fossili lejn l-Unjoni sabiex ikejlu u jirrapportaw kif ukoll
            inaqqsu l-emissjonijiet tal-metan tagħhom. Jenħtieġ li din tinkludi wkoll informazzjoni dwar l-
            azzjonijiet regolatorji tal-kejl, tar-rapportar u tal-mitigazzjoni minn pajjiżi fejn tiġi prodotta l-
            enerġija fossili.
     (60)   Barra minn hekk, jenħtieġ li l-Unjoni tistabbilixxi għodda ta’ monitoraġġ globali tal-emittenti
            tal-metan, li tipprovdi informazzjoni dwar id-daqs, ir-rikorrenza u l-post ta’ sorsi b’emissjonijiet
            għoljin ta’ metan. Dan jenħtieġ li jkompli jinkoraġġixxi riżultati reali u dimostrabbli mill-
            implimentazzjoni tar-regolamenti dwar il-metan u azzjonijiet effettivi ta’ mitigazzjoni mill-

     35
            5263/21 TI/eb 1 RELEX.1.C
     36
            COM(2020) 663 final

MT                                                   23                                                    MT
 ---pagebreak---             kumpaniji fl-Unjoni u mill-kumpaniji li jipprovdu enerġija fossili lill-Unjoni. L-għodda jenħtieġ
            li tiġbor data minn diversi fornituri u servizzi tad-data ċertifikati, inkluż il-komponent
            Copernicus tal-Programm Spazjali tal-UE u l-IMEO. L-għodda jenħtieġ li tinforma d-djalogi
            bilaterali tal-Kummissjoni mal-pajjiżi kkonċernati sabiex jiġu diskussi x-xenarji differenti
            previsti għall-politiki u l-miżuri dwar l-emissjonijiet tal-metan.
     (61)   Flimkien, il-miżuri msemmija fil-Premessi 58 sa 60 jenħtieġ li jtejbu t-trasparenza għax-
            xerrejja, u b’hekk ikunu jistgħu jieħdu deċiżjonijiet informati dwar l-akkwist u jtejbu l-
            possibbiltà ta’ użu usa’ ta’ soluzzjonijiet ta’ mitigazzjoni tal-metan fid-dinja kollha. Barra minn
            hekk, jenħtieġ li huma jinċentivaw aktar lill-kumpaniji internazzjonali sabiex jissieħbu ma’
            standards internazzjonali ta’ kejl u rapportar tal-metan bħall-OGMP jew sabiex jadottaw miżuri
            effettivi ta’ kejl, rapportar u mitigazzjoni. Dawn il-miżuri huma mfassla bħala l-bażi għal
            approċċ gradwali sabiex jiżdied il-livell ta’ strettezza tal-miżuri applikabbli għall-
            importazzjonijiet. Għalhekk, il-Kummissjoni jenħtieġ li tingħata s-setgħa li temenda jew iżżid
            mar-rekwiżiti ta’ rapportar tal-importaturi. Barra minn hekk, il-Kummissjoni jenħtieġ li tevalwa
            l-implimentazzjoni ta’ dawk il-miżuri u, jekk tqis xieraq, tippreżenta proposti għal rieżami
            sabiex timponi miżuri aktar stretti fuq l-importaturi u sabiex tiżgura livell komparabbli ta’
            effettività tal-miżuri applikabbli f’pajjiżi terzi għall-monitoraġġ, ir-rapportar, il-verifika u l-
            mitigazzjoni tal-emissjonijiet tal-metan. L-evalwazzjoni jenħtieġ li tqis il-ħidma mwettqa mill-
            IMEO, inkluż l-Indiċi tal-Provvista tal-Metan, il-bażi tad-data dwar it-trasparenza u l-għodda
            ta’ monitoraġġ globali tal-emittenti tal-metan. Jekk il-Kummissjoni ssib li jkun xieraq li jiżdied
            il-livell ta’ strettezza tal-miżuri applikabbli għall-importazzjonijiet, huwa ta’ importanza
            partikolari li l-Kummissjoni twettaq konsultazzjonijiet xierqa matul il-ħidma preparatorja
            tagħha inkluż billi tikkonsulta ma’ pajjiżi terzi rilevanti.
     (62)   L-Istati Membri jenħtieġ li jiżguraw li każijiet ta’ ksur ta’ dan ir-Regolament jiġu ssanzjonati
            b’penali effettivi, proporzjonati u dissważivi, li jistgħu jinkludu multi u pagamenti perjodiċi ta’
            penali , u jieħdu l-miżuri kollha meħtieġa sabiex jiżguraw li jiġu implimentati. Sabiex ikollhom
            effett ta’ deterrent sinifikanti, jenħtieġ li l-penali jkunu adegwati għat-tip ta’ ksur, għall-vantaġġ
            possibbli għall-operatur u għat-tip u l-gravità tad-dannu ambjentali. Meta jiġu imposti penali,
            jenħtieġ li tingħata kunsiderazzjoni dovuta lin-natura, il-gravità u d-durata tal-ksur inkwistjoni.
            L-impożizzjoni ta’ penali jenħtieġ li tkun proporzjonata u jenħtieġ li tikkonforma mad-dritt tal-
            Unjoni u dak nazzjonali, inkluż ma’ salvagwardji proċedurali applikabbli u mal-prinċipji tal-
            Karta tad-drittijiet fundamentali.
     (63)   Sabiex tiġi żgurata aktar konsistenza, jenħtieġ li tiġi stabbilita lista ta’ dawk it-tipi ta’ ksur li
            jenħtieġ li jkunu soġġetti għal penali. Sabiex tiġi ffaċilitata l-applikazzjoni aktar konsistenti tal-
            penali, jenħtieġ li jiġu stabbiliti kriterji komuni mhux eżawrjenti u indikattivi għall-
            applikazzjoni tal-penali. L-effett deterrenti tal-penali jenħtieġ li jissaħħaħ bil-possibbiltà li tiġi
            ppubblikata l-informazzjoni relatata mal-penali imposti mill-Istati Membri, f’konformità mar-
            rekwiżiti tal-protezzjoni tad-data stabbiliti fir-Regolamenti (UE) 2016/67937 u (UE) 2018/1725
            tal-Parlament Ewropew u tal-Kunsill38.

     37
            Ir-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-
            persuni fiżiċi fir-rigward tal-ipproċessar ta’ data personali u dwar il-moviment liberu ta’ tali data, u li jħassar id-
            Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).
     38
            Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni
            ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-
            Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru
            1247/2002/KE (ĠU L 295, 21.11.2018, p. 39).

MT                                                         24                                                             MT
 ---pagebreak---      (64)   Bħala riżultat tad-dispożizzjonijiet li jeħtieġu li l-investimenti minn operaturi regolati jitqiesu fl-
            iffissar tat-tariffi, ir-Regolament (UE) 2019/942 tal-Parlament Ewropew u tal-Kunsill39 jenħtieġ
            li jiġi emendat sabiex l-ACER tiġi fdata bil-kompitu li tagħmel disponibbli sett ta’ indikaturi u
            valuri ta’ referenza għat-tqabbil tal-kostijiet ta’ unità ta’ investiment marbuta mal-kejl, ir-
            rapportar u t-tnaqqis tal-emissjonijiet tal-metan għal proġetti komparabbli.
     (65)   Sabiex jiġu ddefiniti l-elementi tat-tneħħija gradwali tal-ivventjar u tal-ivvampjar fil-minjieri
            tal-faħam tal-kokk, jenħtieġ li l-Kummissjoni tingħata s-setgħa li tadotta atti f’konformità mal-
            Artikolu 290 tat-Trattat dwar il-Funzjonament tal-Unjoni Ewropea sabiex tissupplimenta dan ir-
            Regolament billi tistabbilixxi restrizzjonijiet fuq l-ivventjar tal-metan mix-xaftijiet ta’
            ventilazzjoni għall-minjieri tal-faħam tal-kokk. Barra minn hekk, sabiex tkun tista’ teżiġi aktar
            informazzjoni mill-importaturi, kif irriżulta meħtieġ, il-Kummissjoni jenħtieġ li tingħata s-
            setgħa li tadotta atti f’konformità mal-Artikolu 290 tat-Trattat dwar il-Funzjonament tal-Unjoni
            Ewropea sabiex tissupplimenta dan ir-Regolament billi temenda jew iżżid mal-informazzjoni li
            għandha tiġi pprovduta mill-importaturi. Huwa partikolarment importanti li l-Kummissjoni
            twettaq konsultazzjonijiet xierqa matul ix-xogħol tagħha ta’ tħejjija, anke fil-livell ta’ esperti, u
            li dawk il-konsultazzjonijiet jiġu mwettqa f’konformità mal-prinċipji stipulati fil-Ftehim
            Interistituzzjonali dwar it-Tfassil Aħjar tal-Liġijiet tat-13 ta’ April 2016. B’mod partikolari,
            biex tiġi żgurata parteċipazzjoni ugwali fit-tħejjija ta’ atti delegati, il-Parlament Ewropew u l-
            Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-
            esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni
            li jittrattaw it-tħejjija ta’ atti delegati.
     (66)   Sabiex jiġu żgurati kundizzjonijiet uniformi għall-implimentazzjoni, jenħtieġ li l-Kummissjoni
            tingħata setgħat ta’ implimentazzjoni sabiex tadotta regoli dettaljati fir-rigward ta’ formati
            komuni għar-rapportar, f’konformità mal-Artikolu 291 tat-Trattat dwar il-Funzjonament tal-
            Unjoni Ewropea. Jenħtieġ li dawk is-setgħat ikunu eżerċitati f’konformità mar-Regolament
            (UE) Nru 182/2011 tal-Parlament Ewropew u tal-Kunsill40.
     (67)   L-operaturi u l-awtoritajiet kompetenti jenħtieġ li jingħataw perjodu raġonevoli sabiex iwettqu
            l-azzjonijiet ta’ tħejjija meħtieġa sabiex jissodisfaw ir-rekwiżiti ta’ dan ir-Regolament.
     (68)   Peress li l-objettiv ta’ dan ir-Regolament, jiġifieri l-kejl, ir-rapportar, il-verifika akkurati u t-
            tnaqqis tal-emissjonijiet tal-metan fis-settur tal-enerġija, ma jistax jinkiseb mill-Istati Membri
            individwalment u jista’ għalhekk, minħabba l-iskala tiegħu, jinkiseb aħjar fil-livell tal-Unjoni, l-
            Unjoni tista’ tadotta miżuri, f’konformità mal-prinċipju tas-sussidjarjetà kif stabbilit fl-Artikolu
            5 tat-Trattat dwar l-Unjoni Ewropea. F’konformità mal-prinċipju tal-proporzjonalità, kif
            imsemmi f’dak l-Artikolu, dan ir-Regolament ma jmurx lil hinn minn dak li huwa meħtieġ
            sabiex jinkiseb dak l-objettiv,

     39
            Ir-Regolament (UE) 2019/942 tal-Parlament Ewropew u tal-Kunsill tal-5 ta’ Ġunju 2019 li jistabbilixxi Aġenzija
            tal-Unjoni Ewropea għall-Kooperazzjoni tar-Regolaturi tal-Enerġija (ĠU L 158, 14.6.2019).
     40
            Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli
            u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-
            setgħat ta’ implimentazzjoni (ĠU L 55, 28.2.2011, p. 13).

MT                                                       25                                                         MT
 ---pagebreak---      ADOTTAW DAN IR-REGOLAMENT:

                                                     Kapitolu 1

                                         Dispożizzjonijiet ġenerali

                                                        Artikolu 1
                                          Suġġett u kamp ta’ applikazzjoni
     1.      Dan ir-Regolament jistabbilixxi regoli għall-kejl, ir-rapportar u l-verifika akkurati tal-
     emissjonijiet tal-metan fis-settur tal-enerġija fl-Unjoni, kif ukoll għat-tnaqqis ta’ dawk l-emissjonijiet,
     inkluż permezz ta’ stħarriġiet dwar id-detezzjoni u t-tiswija tat-tnixxijiet u restrizzjonijiet fuq l-
     ivventjar u l-ivvampjar. Dan ir-Regolament jistabbilixxi wkoll regoli dwar għodod li jiżguraw it-
     trasparenza tal-emissjonijiet tal-metan mill-importazzjonijiet tal-enerġija fossili fl-Unjoni.
     2.     Dan ir-Regolament japplika għal:
            (a) l-esplorazzjoni u l-produzzjoni upstream taż-żejt u tal-gass fossili, il-ġbir u l-ipproċessar tal-
            gass fossili;
            (b) it-terminals tat-trażmissjoni, tad-distribuzzjoni, tal-ħżin taħt l-art u tal-gass likwidu (LNG) li
            joperaw b’metan (bijo jew sintetiku) fossili u/jew rinnovabbli;
            (c) it-tħaddim ta’ minjieri tal-faħam taħt l-art u tas-superfiċe, minjieri tal-faħam taħt l-art
            magħluqa u abbandunati.
     3.     Dan ir-Regolament japplika għall-emissjonijiet tal-metan li jseħħu barra mill-Unjoni f’dak li
     għandu x’jaqsam mar-rekwiżiti ta’ informazzjoni tal-importatur, mal-bażi tad-data dwar it-trasparenza
     tal-metan u mal-għodda ta’ monitoraġġ tal-emittenti tal-metan.

                                                        Artikolu 2
                                                    Definizzjonijiet
     Għall-finijiet ta’ dan ir-Regolament, japplikaw id-definizzjonijiet li ġejjin:
     (1)    “emissjonijiet tal-metan” tfisser l-emissjonijiet diretti kollha li jseħħu mill-komponenti kollha li
     huma sorsi potenzjali ta’ emissjonijiet tal-metan, kemm jekk bħala riżultat ta’ ivventjar intenzjonat kif
     ukoll jekk mhux intenzjonat, kombustjoni mhux kompluta f’apparat tal-ivvampjar jew minn
     komponenti oħrajn u tnixxijiet mhux intenzjonati;
     (2)     “operatur tas-sistema ta’ trażmissjoni” għandha t-tifsira attribwita lilha mill-[Artikolu 2(4) tad-
     Direttiva 2009/73/KE tal-Parlament Ewropew u tal-Kunsill41] [għandha tiġi adattata skont ir-
     riformulazzjoni tal-proposta li għaddejja];
     (3)    “operatur tas-sistema tad-distribuzzjoni” għandha t-tifsira attribwita lilha mill-[Artikolu 2(6)
     tad-Direttiva 2009/73/KE] [għandha tiġi adattata skont ir-riformulazzjoni tal-proposta li għaddejja];

     41
            Id-Direttiva 2009/73/KE tal-Parlament Ewropew u tal-Kunsill tat-13 ta’ Lulju 2009 dwar ir-regoli komuni għas-
            suq intern tal-gass naturali u li tħassar id-Direttiva 2003/55/KE (ĠU L 211, 14.8.2009, p. 94).

MT                                                     26                                                       MT
 ---pagebreak---      (4)     “operatur” tfisser kwalunkwe persuna fiżika jew ġuridika li topera jew tikkontrolla assi jew,
     fejn dan huwa previst fil-leġiżlazzjoni nazzjonali, lil min ġiet iddelegata setgħa ekonomika deċiżiva fuq
     il-funzjonament tekniku ta’ assi;
     (5)    “operatur tal-minjiera” tfisser kwalunkwe persuna fiżika jew ġuridika li topera jew tikkontrolla
     minjiera tal-faħam jew, fejn dan huwa previst fil-leġiżlazzjoni nazzjonali, lil min ġiet iddelegata setgħa
     ekonomika deċiżiva fuq il-funzjonament tekniku tal-minjiera tal-faħam;
     (6)    “verifika” tfisser l-attivitajiet imwettqa minn verifikatur sabiex jivvaluta l-konformità tar-
     rapporti trażmessi mill-operaturi u mill-operaturi tal-minjieri;
     (7)    “verifikatur” tfisser persuna ġuridika differenti mill-awtoritajiet kompetenti maħtura
     f’konformità mal-Artikolu 4 ta’ dan ir-Regolament li twettaq attivitajiet ta’ verifika u li hija akkreditata
     minn korp nazzjonali ta’ akkreditament skont ir-Regolament (KE) Nru 765/2008 jew persuna fiżika
     awtorizzata mod ieħor, mingħajr preġudizzju għall-Artikolu 5(2) ta’ dak ir-Regolament, fiż-żmien meta
     tinħareġ dikjarazzjoni ta’ verifika;
     (8)     “sors” tfisser komponent jew struttura ġeoloġika li tirrilaxxa l-metan fl-atmosfera kemm jekk
     intenzjonalment kif ukoll jekk le, b’mod intermittenti jew b’mod persistenti;
     (9)     “assi” tfisser unità tan-negozju jew operattiva, li tista’ tkun magħmula minn diversi faċilitajiet
     jew siti, inklużi assi taħt il-kontroll operazzjonali tal-operatur (assi operattivi) u assi li mhumiex taħt il-
     kontroll operazzjonali tal-operatur (assi mhux operattivi);
     (10) “fattur ta’ emissjoni” tfisser koeffiċjent li jikkwantifika l-emissjonijiet jew l-assorbimenti ta’
     gass għal kull unità ta’ attività, li spiss ikun ibbażat fuq kampjun ta’ data tal-kejl, fuq medja sabiex tiġi
     żviluppata rata rappreżentattiva ta’ emissjoni għal livell ta’ attività partikolari taħt sett partikolari ta’
     kundizzjonijiet operattivi;
     (11) “fattur ta’ emissjoni ġeneriku” tfisser fattur ta’ emissjoni standardizzat għal kull tip ta’ sors ta’
     emissjoni li huwa derivat minn inventarji jew minn bażijiet tad-data, iżda fi kwalunkwe każ mhux
     ivverifikat permezz ta’ kejl dirett;
     (12)    “fattur speċifiku ta’ emissjoni” tfisser fattur ta’ emissjoni derivat minn kejl dirett;
     (13) “kejl dirett” tfisser kwantifikazzjoni diretta tal-emissjoni tal-metan fil-livell tas-sors b’apparat
     tal-kejl tal-metan;
     (14)    “emissjonijiet tal-metan fil-livell tas-sit” tfisser is-sorsi kollha ta’ emissjonijiet fi ħdan assi;
     (15) “kejl fil-livell tas-sit” tfisser kejl minn fuq għal isfel u tipikament jinvolvi l-użu ta’ sensuri
     mmuntati fuq pjattaforma mobbli, bħal vetturi, droni, inġenji tal-ajru, dgħajjes u satelliti jew mezzi
     oħrajn sabiex tinkiseb ħarsa ġenerali sħiħa lejn l-emissjonijiet f’sit sħiħ;
     (16) “impriża” tfisser kwalunkwe persuna fiżika jew ġuridika li twettaq għall-anqas waħda mill-
     funzjonijiet li ġejjin: l-isfruttament, l-esplorazzjoni u l-produzzjoni taż-żejt u tal-gass fossili upstream,
     il-ġbir u l-ipproċessar tal-gass fossili u t-trażmissjoni, id-distribuzzjoni u l-ħżin taħt l-art tal-gass,
     inkluż l-LNG;
     (17) “stħarriġ dwar id-detezzjoni u t-tiswija ta’ tnixxijiet” tfisser stħarriġ sabiex jiġu identifikati s-
     sorsi tal-emissjonijiet tal-metan, inklużi t-tnixxijiet u l-ivventjar mhux intenzjonat;
     (18) “ivventjar” tfisser ir-rilaxx ta’ metan mhux maħruq fl-atmosfera jew intenzjonalment minn
     proċessi, attivitajiet jew apparat iddiżinjati għal dan il-għan, jew b’mod mhux intenzjonat fil-każ ta’
     funzjonament ħażin jew restrizzjonijiet ġeoloġiċi;
     (19) “ivvampjar” tfisser il-kombustjoni kkontrollata tal-metan għall-finijiet tar-rimi f’apparat
     iddiżinjat għall-kombustjoni msemmija;

MT                                                     27                                                     MT
 ---pagebreak---      (20) “emerġenza” tfisser sitwazzjoni temporanja, mhux mistennija u mhux frekwenti li fiha l-
     emissjoni tal-metan tkun inevitabbli u meħtieġa sabiex jiġi evitat impatt negattiv immedjat u sostanzjali
     fuq is-sikurezza tal-bniedem, is-saħħa pubblika jew l-ambjent, iżda ma tinkludix sitwazzjonijiet li
     jirriżultaw minn jew relatati mal-avvenimenti li ġejjin:
              (a) in-nuqqas tal-operatur li jinstalla tagħmir xieraq ta’ kapaċità suffiċjenti għar-rata u l-
              pressjoni tal-produzzjoni mistennija jew attwali;
              (b) in-nuqqas tal-operatur li jillimita l-produzzjoni meta r-rata tal-produzzjoni taqbeż il-
              kapaċità tat-tagħmir relatat jew tas-sistema ta’ ġbir, ħlief meta l-produzzjoni żejda tkun dovuta
              għal emerġenza downstream, funzjonament ħażin, jew tiswija mhux skedata u ddum għal
              mhux aktar minn tmien sigħat mill-ħin tan-notifika tal-kwistjoni tal-kapaċità downstream;
              (c) manutenzjoni skedata;
              (d) negliġenza min-naħa tal-operatur;
              (e) ħsara ripetuta, jiġifieri erba’ ħsarat jew aktar fit-30 jum preċedenti, tal-istess biċċa ta’
              tagħmir;
     (21) “funzjonament ħażin” tfisser ħsara jew waqfien tat-tagħmir f’daqqa u inevitabbli lil hinn mill-
     kontroll raġonevoli tal-operatur li tfixkel b’mod sostanzjali l-operazzjonijiet iżda ma tinkludix ħsara
     jew waqfien li huma kawżati kompletament jew parzjalment minn manutenzjoni ħażina, operazzjoni
     traskurata jew ħsara jew waqfien oħra fit-tagħmir li tista’ tiġi evitata;
     (22) “ivvampjar ta’ rutina” tfisser l-ivvampjar matul il-produzzjoni normali taż-żejt jew tal-gass
     fossili u fin-nuqqas ta’ faċilitajiet suffiċjenti jew ġeoloġija li tista’ tiġi adattata sabiex il-metan jiġi
     injettat mill-ġdid, jintuża fuq il-post, jew jintbagħat lejn suq;
     (23)    “torri tal-ivvampjar” tfisser apparat mgħammar b’berner li jintuża għall-ivvampjar tal-metan;
     (24) “bir inattiv” tfisser bir taż-żejt jew tal-gass jew sit tal-bir fejn l-operazzjonijiet għall-
     esplorazzjoni jew għall-produzzjoni jkunu waqfu għal mill-anqas sena;
     (25)    “rimedjazzjoni” tfisser il-proċess tat-tindif tal-ilma u tal-ħamrija kontaminati;
     (26) “reklamazzjoni” tfisser il-proċess li bih bir jew sit ta’ bir jerġa’ lura għall-kundizzjonijiet ta’
     ħamrija u ta’ veġetazzjoni simili għal dawk li kienu jeżistu qabel ma ġie disturbat;
     (27) “minjiera tal-faħam” tfisser sit fejn isseħħ jew tkun seħħet estrazzjoni tal-faħam, inklużi artijiet,
     skavi, passaġġi taħt l-art, xaftijiet, inklinazzjonijiet, mini u xogħlijiet, strutturi, faċilitajiet, tagħmir,
     magni u għodod li jinsabu fuq is-superfiċe jew taħt l-art u li jintużaw fi, jew li jirriżultaw mix-xogħol
     tal-estrazzjoni tal-linjite, tal-faħam subbituminuż, tal-faħam bituminuż, jew tal-antraċit mid-depożiti
     naturali tiegħu fl-art bi kwalunkwe mezz jew metodu, inkluż ix-xogħol tat-tħejjija tal-faħam li għandu
     jiġi estratt;
     (28) “minjiera tal-faħam operattiva” tfisser minjiera tal-faħam fejn il-maġġoranza tad-dħul tagħha
     jiġi mix-xogħol tal-estrazzjoni tal-linjite, tal-faħam subbituminuż, tal-faħam bituminuż jew tal-antraċiti,
     u fejn japplikaw mill-anqas waħda mill-kundizzjonijiet li ġejjin:
             (a) l-iżvilupp tal-minjiera għaddej.
             (b) il-faħam ġie prodott fl-aħħar 90 jum.
             (c) il-fannijiet għall-ventilazzjoni tal-minjiera jkunu operattivi.
     (29) “minjiera tal-faħam ta’ taħt l-art” tfisser minjiera tal-faħam fejn il-faħam jiġi prodott permezz
     ta’ tħaffir ta’ mini fl-art sas-saff tal-faħam, li mbagħad jiġi estratt b’tagħmir tal-estrazzjoni ta’ taħt l-art

MT                                                    28                                                    MT
 ---pagebreak---      bħal magni tat-tqattigħ u magni tal-estrazzjoni kontinwa, tal-estrazzjoni fit-tul u tal-estrazzjoni fil-
     qosor, u ttrasportat lejn is-superfiċje;
     (30) “minjiera tal-faħam tas-superfiċe” tfisser minjiera tal-faħam fejn il-faħam jinsab qrib is-
     superfiċe u jista’ jiġi estratt billi jitneħħew is-saffi ta’ kopertura tal-blat u tal-ħamrija;
     (31) “xaft ta’ ventilazzjoni” tfisser passaġġ vertikali użat sabiex l-arja friska tiċċaqlaq taħt l-art jew
     sabiex jitneħħew il-metan u gassijiet oħrajn minn minjiera tal-faħam taħt l-art;
     (32) “stazzjon tad-drenaġġ” tfisser stazzjon li jiġbor il-metan minn sistema tad-drenaġġ tal-gass mill-
     minjieri tal-faħam;
     (33) “sistema tad-drenaġġ” tfisser sistema, li tista’ tinkludi diversi sorsi tal-metan u li tarmi gass rikk
     fil-metan minn saffi tal-faħam jew minn saffi tal-blat tal-madwar u tittrasportah lejn stazzjon tad-
     drenaġġ;
     (34) “attivitajiet ta’ wara l-estrazzjoni” huma attivitajiet imwettqa wara li l-faħam ikun ġie estratt
     mill-minjieri u jinġieb fis-superfiċe, inklużi l-immaniġġjar, l-ipproċessar, il-ħżin, u t-trasport tal-faħam;
     (35)   “kejl kontinwu” tfisser kejl fejn il-qari jittieħed mill-anqas kull minuta;
     (36) “metan tal-arja tal-ventilazzjoni” tfisser metan rilaxxat minn saffi tal-faħam u minn strati oħrajn
     li fihom il-gass u li jidħol fl-arja tal-ventilazzjoni u li jiġi eżawrit mix-xaft tal-ventilazzjoni;
     (37) “depożitu tal-faħam” huwa żona tal-art li fiha kwantitajiet ferm ta’ faħam li jistgħu jiġu estratti,
     definita skont il-metodoloġija tal-Istat Membru dwar id-dokumentazzjoni tad-depożiti minerali
     ġeoloġiċi;
     (38) “minjiera magħluqa tal-faħam” tfisser minjiera tal-faħam b’operatur, sid jew detentur ta’
     liċenzja identifikat u magħluqa skont ir-rekwiżiti ta’ liċenzjar applikabbli jew regolamenti oħrajn;
     (39) “minjiera tal-faħam abbandunata” tfisser minjiera tal-faħam fejn operatur, sid jew detentur ta’
     liċenzja ma jkunux jistgħu jiġu identifikati, jew li ma tkunx ingħalqet b’mod regolat;
     (40) “minjiera tal-faħam tal-kokk” tfisser minjiera fejn mill-anqas 50 % tal-output tal-produzzjoni
     medju matul l-aħħar tliet snin disponibbli huwa l-faħam tal-kokk, kif definit fl-Anness B tar-
     Regolament (KE) Nru 1099/2008 tal-Parlament Ewropew u tal-Kunsill42;
     (41) “importatur” tfisser persuna fiżika jew ġuridika stabbilita fl-Unjoni li, matul attività
     kummerċjali, tqiegħed l-enerġija fossili minn pajjiż terz fis-suq tal-Unjoni.

                                                         Artikolu 3
                                            Kostijiet tal-operaturi regolati
     1.      Meta jistabbilixxu jew japprovaw tariffi ta’ trażmissjoni jew ta’ distribuzzjoni jew il-
     metodoloġiji li għandhom jintużaw mill-operaturi tas-sistema ta’ trażmissjoni, mill-operaturi tas-
     sistema ta’ distribuzzjoni, mill-operaturi tat-terminali tal-LNG jew minn kumpaniji regolati oħrajn,
     inklużi, fejn applikabbli, l-operaturi tal-ħżin tal-gass, l-awtoritajiet regolatorji għandhom iqisu l-
     kostijiet imġarrba u l-investimenti magħmula sabiex jikkonformaw mal-obbligi skont dan ir-
     Regolament, sa fejn dawn jikkorrispondu ma’ dawk ta’ operatur regolat effiċjenti u strutturalment
     komparabbli.

     42
            Ir-Regolament (KE) Nru 1099/2008 tal-Parlament Ewropew u tal-Kunsill tat-22 ta’ Ottubru 2008 dwar l-istatistika
            dwar l-enerġija (ĠU L 304, 14.11.2008, p. 1)

MT                                                      29                                                        MT
 ---pagebreak---      2.     Kull tliet snin, l-Aġenzija tal-Unjoni Ewropea għall-Kooperazzjoni tar-Regolaturi tal-Enerġija
     (ACER) għandha tistabbilixxi u tagħmel disponibbli għall-pubbliku sett ta’ indikaturi u valuri ta’
     referenza korrispondenti għat-tqabbil tal-kostijiet ta’ unità ta’ investiment marbuta mal-kejl, ir-
     rapportar u t-tnaqqis tal-emissjonijiet tal-metan għal proġetti komparabbli.

                                                Kapitolu 2

                      Awtoritajiet kompetenti u verifika indipendenti

                                                   Artikolu 4
                                           Awtoritajiet kompetenti
     1.     Kull Stat Membru għandu jinnomina awtorità kompetenti waħda jew aktar sabiex tkun
     responsabbli għall-monitoraġġ u l-infurzar tal-applikazzjoni ta’ dan ir-Regolament.
     L-Istati Membri għandhom jinnotifikaw lill-Kummissjoni bl-ismijiet u d-dettalji ta’ kuntatt tal-
     awtoritajiet kompetenti sa …[3 xhur wara d-data tad-dħul fis-seħħ ta’ dan ir-Regolament]. L-Istati
     Membri għandhom jinformaw lill-Kummissjoni mingħajr dewmien bi kwalunkwe bidla fl-ismijiet jew
     fid-dettalji ta’ kuntatt tal-awtoritajiet kompetenti.
     2.    Il-Kummissjoni għandha tagħmel lista tal-awtoritajiet kompetenti disponibbli għall-pubbliku u
     għandha taġġorna dik il-lista regolarment.
     3.    L-Istati Membri għandhom jiżguraw li l-awtoritajiet kompetenti jkollhom setgħat u riżorsi
     adegwati sabiex iwettqu l-obbligi stabbiliti f’dan ir-Regolament.

                                                   Artikolu 5
                                     Kompiti tal-awtoritajiet kompetenti
     1.     L-awtoritajiet kompetenti għandhom jieħdu l-miżuri meħtieġa sabiex jiżguraw il-konformità
     mar-rekwiżiti stabbiliti f’dan ir-Regolament.
     2.      L-operaturi u l-operaturi tal-minjieri għandhom jipprovdu lill-awtoritajiet kompetenti l-
     assistenza kollha meħtieġa sabiex jippermettu jew jiffaċilitaw it-twettiq tal-kompiti tal-awtoritajiet
     kompetenti msemmija f’dan ir-Regolament, b’mod partikolari fir-rigward tal-aċċess għall-bini u l-
     preżentazzjoni ta’ dokumentazzjoni jew rekords.
     3.      L-awtoritajiet kompetenti għandhom jikkooperaw ma’ xulxin u mal-Kummissjoni u kif meħtieġ
     mal-awtoritajiet ta’ pajjiżi terzi, sabiex jiżguraw il-konformità ma’ dan ir-Regolament. Il-Kummissjoni
     tista’ tistabbilixxi network ta’ awtoritajiet kompetenti sabiex trawwem il-kooperazzjoni, bl-
     arranġamenti meħtieġa għall-iskambju ta’ informazzjoni u l-aħjar prattiki u sabiex tippermetti
     konsultazzjonijiet.
     4.     Meta r-rapporti għandhom isiru pubbliċi f’konformità ma’ dan ir-Regolament, l-awtoritajiet
     kompetenti għandhom jagħmluhom disponibbli għall-pubbliku mingħajr ħlas, fuq sit web apposta u
     f’format aċċessibbli, li jista’ jitniżżel u jiġi editjat liberament.

MT                                                30                                                MT
 ---pagebreak---      Meta l-informazzjoni tinżamm kunfidenzjali f’konformità mal-Artikolu 4 tad-Direttiva 2003/4/KE, l-
     awtoritajiet kompetenti għandhom jindikaw it-tip ta’ informazzjoni li tkun ġiet miżmuma u r-raġuni
     għal dan.

                                                    Artikolu 6
                                                  Spezzjonijiet
     1.    L-awtoritajiet kompetenti għandhom iwettqu spezzjonijiet perjodiċi sabiex jivverifikaw il-
     konformità tal-operaturi jew tal-operaturi tal-minjieri mar-rekwiżiti stabbiliti f’dan ir-Regolament. L-
     ewwel spezzjoni għandha titlesta sa …[18-il xahar wara d-data tad-dħul fis-seħħ ta’ dan ir-
     Regolament].
     2.      L-ispezzjonijiet għandhom jinkludu, fejn rilevanti, kontrolli fuq il-post jew eżami tal-awditjar
     fuq il-post tad-dokumentazzjoni u r-rekords li juru l-konformità mar-rekwiżiti ta’ dan ir-Regolament,
     kejl tad-detezzjoni u tal-konċentrazzjoni tal-emissjonijiet tal-metan u kwalunkwe azzjoni ta’ segwitu
     mwettqa mill-awtorità kompetenti jew f’isimha sabiex tivverifika u tippromwovi l-konformità tas-siti
     jew tal-faċilitajiet mar-rekwiżiti ta’ dan ir-Regolament.
     Meta spezzjoni tkun identifikat ksur serju tar-rekwiżiti ta’ dan ir-Regolament, l-awtoritajiet kompetenti
     għandhom joħorġu avviż ta’ azzjonijiet ta’ rimedju li għandhom jitwettqu mill-operatur jew mill-
     operatur tal-minjieri, bħala parti mir-rapport imsemmi fil-paragrafu 5.
     3.      Wara l-ewwel spezzjoni msemmija fil-paragrafu 1, l-awtoritajiet kompetenti għandhom ifasslu
     programmi għall-ispezzjonijiet ta’ rutina. Il-perjodu bejn l-ispezzjonijiet għandu jkun ibbażat fuq stima
     tar-riskju ambjentali u ma għandux jaqbeż is-sentejn. Meta spezzjoni tkun identifikat ksur serju tar-
     rekwiżiti ta’ dan ir-Regolament, l-ispezzjoni sussegwenti għandha ssir fi żmien sena.
     4.     L-awtoritajiet kompetenti għandhom iwettqu spezzjonijiet mhux ta’ rutina:
             (a) sabiex jinvestigaw ilmenti sostanzjati msemmija fl-Artikolu 7 u okkorrenzi ta’ nuqqas ta’
             konformità mill-aktar fis possibbli wara d-data li fiha l-awtoritajiet kompetenti jsiru konxji ta’
             tali lmenti jew nuqqas ta’ konformità;
             (b) sabiex jiġi żgurat li t-tiswijiet tat-tnixxijiet jew is-sostituzzjonijiet tal-komponenti jkunu
             saru f’konformità mal-Artikolu 14.
     5.      Wara kull spezzjoni, l-awtoritajiet kompetenti għandhom iħejju rapport li jiddeskrivi l-bażi
     ġuridika għall-ispezzjoni, il-passi proċedurali segwiti, is-sejbiet u r-rakkomandazzjonijiet rilevanti
     għall-azzjoni ulterjuri mill-operatur jew mill-operatur tal-minjieri.
     Ir-rapport għandu jiġi nnotifikat lill-operatur ikkonċernat u jkun disponibbli għall-pubbliku fi żmien
     xahrejn mid-data tal-ispezzjoni. Meta r-rapport ikun ġie skattat minn ilment magħmul f’konformità
     mal-Artikolu 7, l-awtoritajiet kompetenti għandhom jinnotifikaw lill-ilmentatur ladarba r-rapport ikun
     disponibbli għall-pubbliku.
     Ir-rapport għandu jsir disponibbli għall-pubbliku mill-awtoritajiet kompetenti f’konformità mad-
     Direttiva 2003/4/KE. Meta l-informazzjoni tinżamm kunfidenzjali f’konformità mal-Artikolu 4 tad-
     Direttiva 2003/4/KE, fir-rapport l-awtoritajiet kompetenti għandhom jindikaw it-tip ta’ informazzjoni li
     tkun ġiet miżmuma u r-raġuni tagħha.
     6.      L-operaturi u l-operaturi tal-minjieri għandhom jieħdu l-azzjonijiet kollha meħtieġa stabbiliti
     fir-rapport imsemmi fil-paragrafu 5 fil-perjodu determinat mill-awtoritajiet kompetenti jew fi
     kwalunkwe perjodu ieħor miftiehem mal-awtoritajiet kompetenti.

MT                                                 31                                                  MT
 ---pagebreak---                                                        Artikolu 7
                                  Ilmenti preżentati lill-awtoritajiet kompetenti
     1.     Kwalunkwe persuna fiżika jew ġuridika li tqis li ġarrbet dannu bħala riżultat ta’ ksur tar-
     rekwiżiti ta’ dan ir-Regolament mill-operaturi jew mill-operaturi tal-minjieri, tista’ tippreżenta lment
     bil-miktub lill-awtoritajiet kompetenti.
     2.     L-ilmenti għandhom jiġu ssostanzjati kif xieraq u jkun fihom biżżejjed evidenza tal-allegat ksur
     u tad-dannu li jirriżulta minnu.
     3.      Fejn jidher li l-ilment ma jipprovdix biżżejjed evidenza sabiex jiġġustifika t-twettiq ta’
     investigazzjoni, l-awtoritajiet kompetenti għandhom jinformaw lill-ilmentatur bir-raġunijiet għad-
     deċiżjoni tagħhom li ma jwettqux investigazzjoni.
     4.     Mingħajr preġudizzju għar-regoli applikabbli skont il-liġi nazzjonali, l-awtoritajiet kompetenti
     għandhom iżommu lill-ilmentatur informat dwar il-passi meħuda fil-proċedura u, fejn applikabbli,
     jinformahom dwar forom alternattivi xierqa ta’ rimedju, bħal rikors għall-qrati nazzjonali jew
     kwalunkwe proċedura oħra ta’ lmenti nazzjonali jew internazzjonali.
     5.      Mingħajr preġudizzju għar-regoli applikabbli skont il-liġi nazzjonali u abbażi ta’ proċeduri
     komparabbli, l-awtoritajiet kompetenti għandhom jistabbilixxu u jagħmlu disponibbli għall-pubbliku
     perjodi indikattivi sabiex tittieħed deċiżjoni dwar l-ilmenti.

                                                       Artikolu 8
                               Attivitajiet ta’ verifika u dikjarazzjoni ta’ verifika
     1.      Il-verifikaturi għandhom jivvalutaw il-konformità tar-rapporti dwar l-emissjonijiet sottomessi
     lilhom mill-operaturi jew mill-operaturi tal-minjieri f’konformità ma’ dan ir-Regolament. Huma
     għandhom jivvalutaw il-konformità tar-rapporti mar-rekwiżiti stabbiliti f’dan ir-Regolament u
     jirrieżaminaw is-sorsi u l-metodoloġiji kollha tad-data użati sabiex jivvalutaw l-affidabbiltà, il-
     kredibbiltà u l-akkuratezza tagħhom, b’mod partikolari l-punti li ġejjin:
              (a) l-għażla u l-impjieg tal-fatturi tal-emissjonijiet;
              (b) il-metodoloġiji, il-kalkoli, it-teħid ta’ kampjuni, id-distribuzzjonijiet statistiċi u l-livelli ta’
              materjalità li jwasslu għad-determinazzjoni tal-emissjonijiet tal-metan;
              (c) kwalunkwe riskju ta’ kejl jew rapportar mhux xieraq;
              (d) kwalunkwe sistema ta’ kontroll tal-kwalità jew ta’ garanzija tal-kwalità applikata mill-
              operaturi jew mill-operaturi tal-minjieri.
     2.      Fit-twettiq tal-attivitajiet ta’ verifika msemmija fil-paragrafu 1, il-verifikaturi għandhom jużaw
     standards Ewropej jew internazzjonali bla ħlas u disponibbli għall-pubbliku għall-kwantifikazzjoni tal-
     emissjonijiet tal-metan kif magħmula applikabbli mill-Kummissjoni f’konformità mal-paragrafu 5. Sa
     tali data meta l-applikabbiltà ta’ dawk l-istandards tiġi ddeterminata mill-Kummissjoni, il-verifikaturi
     għandhom jużaw standards Ewropej jew internazzjonali eżistenti għall-kwantifikazzjoni u l-verifika
     tal-emissjonijiet tal-gassijiet serra.
     Il-verifikaturi jistgħu jwettqu kontrolli fuq il-post sabiex jiddeterminaw l-affidabbiltà, il-kredibbiltà u l-
     akkuratezza tas-sorsi tad-data u tal-metodoloġiji użati.

MT                                                    32                                                     MT
 ---pagebreak---      3.      Il-verifikaturi għandhom joħorġu dikjarazzjoni ta’ verifika li tivverifika l-konformità tar-rapport
     dwar l-emissjonijiet u li tispeċifika x-xogħol ta’ verifika mwettaq, ladarba l-valutazzjoni tagħhom
     tikkonkludi b’assigurazzjoni raġonevoli li r-rapport dwar l-emissjonijiet jikkonforma mar-rekwiżiti ta’
     dan ir-Regolament.
     Il-verifikaturi għandhom joħorġu biss id-dikjarazzjoni ta’ verifika fejn data u informazzjoni affidabbli,
     kredibbli u akkurati jippermettu li l-emissjonijiet tal-metan jiġu ddeterminati bi grad raġonevoli ta’
     ċertezza u dment li d-data rapportata tkun koerenti mad-data stmata, kompluta u ħielsa mill-
     inkonsistenzi.
     Meta l-valutazzjoni tikkonkludi li r-rapport dwar l-emissjonijiet ma jikkonformax mar-rekwiżiti ta’ dan
     ir-Regolament, il-verifikaturi għandhom jinformaw lill-operatur jew lill-operatur tal-minjieri b’dan u l-
     operatur jew l-operatur tal-minjieri għandu jissottometti rapport rivedut dwar l-emissjonijiet lill-
     verifikatur mingħajr dewmien.
     4.     L-operaturi u l-operaturi tal-minjieri għandhom jipprovdu lill-verifikaturi bl-assistenza kollha
     meħtieġa sabiex jippermettu jew jiffaċilitaw it-twettiq tal-attivitajiet ta’ verifika, b’mod partikolari fir-
     rigward tal-aċċess għall-bini u l-preżentazzjoni ta’ dokumentazzjoni jew rekords.
     5.      Il-Kummissjoni għandha tingħata s-setgħa li tadotta atti delegati f’konformità mal-Artikolu 31
     sabiex tissupplimenta dan ir-Regolament billi tinkorpora u tistabbilixxi l-applikabbiltà ta’ standards
     Ewropej jew internazzjonali dwar il-kwantifikazzjoni u l-kejl tal-emissjonijiet tal-metan għall-finijiet
     ta’ dan ir-Regolament.

                                                      Artikolu 9
                                 Indipendenza u akkreditament tal-verifikaturi
     1.      Il-verifikaturi għandhom ikunu indipendenti mill-operaturi u mill-operaturi tal-minjieri u
     għandhom iwettqu l-attivitajiet meħtieġa skont dan ir-Regolament fl-interess pubbliku. Għal dak il-
     għan, la l-verifikaturi u lanqas kwalunkwe parti mill-istess entità ġuridika ma għandhom ikunu operatur
     jew operatur ta’ minjieri, is-sid ta’ operatur jew ta’ operatur ta’ minjieri, jew ikunu proprjetà tagħhom,
     u l-verifikaturi lanqas ma għandu jkollhom relazzjonijiet ma’ operaturi jew ma’ operaturi ta’ minjieri li
     jistgħu jaffettwaw l-indipendenza u l-imparzjalità tagħhom.
     2.    Il-verifikaturi għandhom jiġu akkreditati minn korp nazzjonali ta’ akkreditament skont ir-
     Regolament (KE) Nru 765/2008.
     3.      Fejn ma hemm stipulata l-ebda dispożizzjoni speċifika li tikkonċerna l-akkreditament tal-
     verifikaturi f’dan ir-Regolament, għandhom japplikaw id-dispożizzjonijiet rilevanti tar-Regolament
     (KE) Nru 765/2008.

                                                     Artikolu 10
                           Osservatorju Internazzjonali tal-Emissjonijiet tal-Metan
     1.      Sakemm l-interess tal-Unjoni jkun protett, l-Osservatorju Internazzjonali tal-Emissjonijiet tal-
     Metan għandu jingħata rwol ta’ verifika fir-rigward tad-data dwar l-emissjonijiet tal-metan, b’mod
     partikolari fir-rigward tal-kompiti li ġejjin:
              (a) l-aggregazzjoni tad-data dwar l-emissjonijiet tal-metan f’konformità mal-metodi
              statistiċi xierqa;

MT                                                   33                                                  MT
 ---pagebreak---               (b) il-verifika tal-metodoloġiji u tal-proċessi statistiċi użati mill-kumpaniji sabiex
              jikkwantifikaw id-data dwar l-emissjonijiet tal-metan;
              (c) l-iżvilupp ta’ metodoloġiji tal-aggregazzjoni u tal-analiżi tad-data f’konformità ma’
              prattika tajba xjentifika u statistika sabiex jiġi żgurat livell ogħla ta’ akkuratezza tal-istimi tal-
              emissjonijiet, b’karatterizzazzjoni xierqa tal-inċertezza;
              (d) il-pubblikazzjoni ta’ data rapportata aggregata tal-kumpanija skont is-sors ewlieni u
              skont il-livell ta’ rapportar, klassifikata minn assi operattivi u mhux operattivi, f’konformità
              mar-rekwiżiti tal-kompetizzjoni u tal-kunfidenzjalità;
              (e)    ir-rapportar ta’ sejbiet dwar diskrepanzi kbar bejn is-sorsi tad-data.
     2.     Il-Kummissjoni tista’ tippreżenta data dwar l-emissjonijiet tal-metan lill-Osservatorju
     Internazzjonali tal-Emissjonijiet tal-Metan, kif magħmula disponibbli lilha mill-awtoritajiet kompetenti
     f’konformità ma’ dan ir-Regolament.
     3.     L-informazzjoni prodotta mill-Osservatorju Internazzjonali tal-Emissjonijiet tal-Metan għandha
     tkun disponibbli għall-pubbliku u għall-Kummissjoni.

                                                    Kapitolu 3

                     Emissjonijiet tal-metan fis-setturi taż-żejt u tal-gass

                                                      Artikolu 11
                                               Kamp ta’ applikazzjoni
     Dan il-Kapitolu japplika għall-attivitajiet imsemmija fil-punti (a) u (b) tal-Artikolu 1(2).

                                                      Artikolu 12
                                               Monitoraġġ u rapportar
     1.      Sa … [12-il xahar mid-data tad-dħul fis-seħħ ta’ dan ir-Regolament], l-operaturi għandhom
     jissottomettu rapport lill-awtoritajiet kompetenti li jkun fih l-emissjonijiet tal-metan fil-livell tas-sors
     stmati bl-użu ta’ fatturi ta’ emissjoni ġeneriċi iżda speċifiċi għas-sors għas-sorsi kollha.
     2.       Sa … [24 xahar mid-data tad-dħul fis-seħħ ta’ dan ir-Regolament], l-operaturi għandhom
     jissottomettu wkoll rapport lill-awtoritajiet kompetenti li jkun fih kejl dirett tal-emissjonijiet tal-metan
     fil-livell tas-sors għall-assi operattivi. Ir-rapportar f’tali livell jista’ jinvolvi l-użu ta’ kejl u kampjunar
     fil-livell tas-sors bħala l-bażi għall-istabbiliment ta’ fatturi speċifiċi tal-emissjonijiet użati għall-istima
     tal-emissjonijiet.
     3.      Sa … [36 xahar mid-data tad-dħul fis-seħħ ta’ dan ir-Regolament] u sat-30 ta’ Marzu ta’ kull
     sena minn hemm ’il quddiem, l-operaturi għandhom jissottomettu rapport lill-awtoritajiet kompetenti li
     jkun fih kejl dirett tal-emissjonijiet tal-metan fil-livell tas-sors għall-assi operattivi msemmija fil-
     paragrafu 2, ikkumplimentat minn kejl tal-emissjonijiet tal-metan fil-livell tas-sit, u b’hekk ikunu
     jistgħu jiġu vvalutati u vverifikati l-istimi fil-livell tas-sors aggregati skont is-sit.

MT                                                    34                                                    MT
 ---pagebreak---      Qabel is-sottomissjoni lill-awtoritajiet kompetenti, l-operaturi għandhom jiżguraw li r-rapporti stabbiliti
     f’dan il-paragrafu jiġu vvalutati minn verifikatur u jinkludu dikjarazzjoni ta’ verifika maħruġa
     f’konformità mal-Artikoli 8 u 9.
     4.      Sa … [36 xahar mid-data tad-dħul fis-seħħ ta’ dan ir-Regolament], l-impriżi stabbiliti fl-Unjoni
     għandhom jissottomettu rapport lill-awtoritajiet kompetenti li jkun fih kejl dirett tal-emissjonijiet tal-
     metan fil-livell tas-sors għal assi mhux operattivi. Ir-rapportar f’tali livell jista’ jinvolvi l-użu ta’ kejl u
     kampjunar fil-livell tas-sors bħala l-bażi għall-istabbiliment ta’ fatturi speċifiċi tal-emissjonijiet użati
     għall-istima tal-emissjonijiet.
     5.       Sa … [48 xahar mid-data tad-dħul fis-seħħ ta’ dan ir-Regolament] u sat-30 ta’ Marzu ta’ kull
     sena minn hemm ’il quddiem, l-impriżi stabbiliti fl-Unjoni għandhom jissottomettu rapport lill-
     awtoritajiet kompetenti li jkun fih kejl dirett tal-emissjonijiet tal-metan fil-livell tas-sors għal assi mhux
     operattivi kif stabbilit fil-paragrafu 4, ikkumplimentat minn kejl tal-emissjonijiet tal-metan fil-livell tas-
     sit, u b’hekk ikunu jistgħu jiġu vvalutati u vverifikati l-istimi fil-livell tas-sors aggregati skont is-sit.
     Qabel is-sottomissjoni lill-awtoritajiet kompetenti, l-impriżi għandhom jiżguraw li r-rapporti stabbiliti
     f’dan il-paragrafu jiġu vvalutati minn verifikatur u jinkludu dikjarazzjoni ta’ verifika maħruġa
     f’konformità mal-Artikoli 8 u 9.
     6.     Ir-rapporti previsti f’dan l-Artikolu għandhom ikopru l-aħħar perjodu ta’ sena kalendarja
     disponibbli u jinkludu mill-anqas l-informazzjoni li ġejja:
              (a) it-tip u l-post tas-sors tal-emissjoni;
              (b) data għal kull tip ta’ sors ta’ emissjoni dettaljat, individwali;
              (c) informazzjoni dettaljata dwar il-metodoloġiji ta’ kwantifikazzjoni użati għall-kejl tal-
              emissjonijiet tal-metan;
              (d) l-emissjonijiet kollha tal-metan għall-assi operattivi;
              (e) is-sehem tas-sjieda u l-emissjonijiet tal-metan minn assi mhux operattivi multiplikati bis-
              sehem tas-sjieda;
              (f) lista tal-entitajiet bil-kontroll operazzjonali tal-assi mhux operattivi.
     Il-Kummissjoni għandha, permezz ta’ atti ta’ implimentazzjoni, tistabbilixxi mudell ta’ rapportar għar-
     rapporti skont il-paragrafi 2, 3, 4 u 5. Dawk l-atti ta’ implimentazzjoni għandhom jiġu adottati
     f’konformità mal-proċedura msemmija fl-Artikolu 32(2).
     7.     Għall-kejl fil-livell tas-sit imsemmi fil-paragrafi 3 u 5, għandhom jintużaw teknoloġiji xierqa
     ta’ kwantifikazzjoni li jistgħu jipprovdu dan il-kejl.
     8.      Fil-każ ta’ diskrepanzi sinifikanti bejn l-emissjonijiet kwantifikati bl-użu ta’ metodi fil-livell
     tas-sors u dawk li jirriżultaw mill-kejl fil-livell tas-sit, għandu jsir kejl addizzjonali fi żmien l-istess
     perjodu ta’ rapportar.
     9.    Il-kejl tal-emissjonijiet tal-metan għall-infrastruttura tal-gass għandu jsir skont l-istandards
     Ewropej (CEN) jew internazzjonali (ISO) għall-kwantifikazzjoni tal-emissjonijiet tal-metan.
     10.     Meta l-informazzjoni tinżamm kunfidenzjali f’konformità mad-Direttiva (UE) 2016/943 tal-
     Parlament Ewropew u tal-Kunsill43, l-operaturi għandhom jindikaw fir-rapport it-tip ta’ informazzjoni
     li tkun ġiet miżmuma u r-raġuni tagħha.

     43
             Id-Direttiva (UE) 2016/943 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni ta’
             konoxxenza u ta’ informazzjoni kummerċjali kunfidenzjali (sigrieti kummerċjali) kontra l-ksib, l-użu u l-iżvelar
             illegali tagħhom (ĠU L 157, 15.6.2016)

MT                                                       35                                                         MT
 ---pagebreak---      11.    L-awtoritajiet kompetenti għandhom jagħmlu r-rapporti stabbiliti f’dan l-Artikolu disponibbli
     għall-pubbliku u għall-Kummissjoni, fi żmien tliet xhur mis-sottomissjoni mill-operaturi u
     f’konformità mal-Artikolu 5(4).

                                                     Artikolu 13
                                        Obbligu ġenerali ta’ mitigazzjoni
     L-operaturi għandhom jieħdu l-miżuri kollha disponibbli għalihom sabiex jipprevjenu u
     jimminimizzaw l-emissjonijiet tal-metan fl-operazzjonijiet tagħhom.

                                                     Artikolu 14
                                        Detezzjoni u tiswija tat-tnixxijiet
     1.      Sa … [3 xhur mid-data tad-dħul fis-seħħ ta’ dan ir-Regolament], l-operaturi għandhom
     jissottomettu programm ta’ detezzjoni u tiswija ta’ tnixxijiet lill-awtoritajiet kompetenti li għandu
     jagħti dettalji dwar il-kontenut tal-istħarriġ li għandu jitwettaq f’konformità mar-rekwiżiti f’dan l-
     Artikolu.
     L-awtoritajiet kompetenti jistgħu jitolbu lill-operatur jemenda l-programm filwaqt li jqis ir-rekwiżiti ta’
     dan ir-Regolament.
     2.      Sa … [6 xhur mid-data tad-dħul fis-seħħ ta’ dan ir-Regolament], l-operaturi għandhom iwettqu
     stħarriġ tal-komponenti rilevanti kollha taħt ir-responsabbiltà tagħhom f’konformità mal-programm ta’
     detezzjoni u tiswija ta’ tnixxijiet imsemmi fil-paragrafu 1.
     Minn hemm ’il quddiem, l-istħarriġ dwar id-detezzjoni u t-tiswija ta’ tnixxijiet għandu jiġi repetut kull
     tliet xhur.
     3.     Fit-twettiq tal-istħarriġ, l-operaturi għandhom jużaw apparati li jippermettu d-detezzjoni tat-telf
     tal-metan minn komponenti ta’ 500 parti għal kull miljun jew aktar.
     4.     L-operaturi għandhom isewwu jew jissostitwixxu l-komponenti kollha li jinstabu li qegħdin
     jarmu 500 parti għal kull miljun jew aktar ta’ metan.
     It-tiswija jew is-sostituzzjoni tal-komponenti msemmija fl-ewwel subparagrafu għandhom isiru
     immedjatament wara d-detezzjoni, jew mill-aktar fis possibbli wara dan iżda mhux aktar tard minn
     ħamest ijiem wara d-detezzjoni, dment li l-operaturi jkunu jistgħu juru li l-kunsiderazzjonijiet tekniċi
     jew ta’ sikurezza ma jippermettux azzjoni immedjata u dment li l-operaturi jistabbilixxu skeda ta’
     tiswija u monitoraġġ.
     Il-kunsiderazzjonijiet tekniċi u ta’ sikurezza li ma jippermettux azzjoni immedjata, kif imsemmi fit-
     tieni subparagrafu, għandhom ikunu limitati għal kunsiderazzjoni dwar is-sikurezza tal-persunal u tal-
     bnedmin fil-qrib, l-impatti ambjentali, il-konċentrazzjoni tat-telf tal-metan, l-aċċessibbiltà għall-
     komponent, id-disponibbiltà tas-sostituzzjoni tal-komponent. Il-kunsiderazzjonijiet tal-impatt
     ambjentali jistgħu jinkludu każijiet fejn it-tiswija tista’ twassal għal livell ogħla ta’ emissjonijiet tal-
     metan milli fin-nuqqas tat-tiswija.
     Meta jkun meħtieġ għeluq tas-sistema qabel ma tkun tista’ ssir it-tiswija jew is-sostituzzjoni, l-operaturi
     għandhom jimminimizzaw it-tnixxija fi żmien jum mid-detezzjoni u għandhom isewwu t-tnixxija sa
     tmiem l-għeluq tas-sistema skedat li jmiss jew fi żmien sena, skont liema jiġi l-ewwel.

MT                                                  36                                                  MT
 ---pagebreak---      5.      Minkejja l-paragrafu 2, l-operaturi għandhom jistħarrġu l-komponenti li nstabu li qegħdin
     jemettu 500 parti għal kull miljun jew aktar ta’ metan matul kwalunkwe wieħed mill-istħarriġiet
     preċedenti mill-aktar fis possibbli wara t-tiswija mwettqa skont il-paragrafu 4, u mhux aktar tard minn
     15-il jum wara dan sabiex jiġi żgurat li t-tiswija kienet ta’ suċċess.
     Minkejja l-paragrafu 2, l-operaturi għandhom jistħarrġu l-komponenti li nstabu li kienu qegħdin
     jemettu anqas minn 500 parti għal kull miljun ta’ metan, mhux aktar tard minn tliet xhur wara li jkunu
     ġew identifikati l-emissjonijiet, sabiex jivverifikaw jekk id-daqs tat-telf tal-metan inbidel.
     Meta jiġi identifikat riskju ogħla għas-sikurezza jew riskju ogħla ta’ telf ta’ metan, l-awtoritajiet
     kompetenti jistgħu jirrakkomandaw li l-istħarriġiet tal-komponenti rilevanti jsiru aktar ta’ spiss.
     6.       Mingħajr preġudizzju għall-obbligi ta’ rapportar skont il-paragrafu 7, l-operaturi għandhom
     jirreġistraw it-tnixxijiet identifikati kollha, irrispettivament mid-daqs tagħhom, u għandhom
     jistħarrġuhom kontinwament sabiex jiżguraw li jissewwew f’konformità mal-paragrafu 4.
     L-operaturi għandhom iżommu r-rekord għal mill-anqas għaxar snin u għandhom jipprovdu dik l-
     informazzjoni lill-awtoritajiet kompetenti fuq talba tagħhom.
     7.       Fi żmien xahar wara kull stħarriġ, l-operaturi għandhom jissottomettu rapport bir-riżultati tal-
     istħarriġ u skeda ta’ tiswija u monitoraġġ lill-awtoritajiet kompetenti tal-Istat Membru fejn jinsabu l-
     assi rilevanti. Ir-rapport għandu jinkludi mill-anqas l-elementi stabbiliti fl-Anness I.
     L-awtoritajiet kompetenti jistgħu jitolbu lill-operatur jemenda r-rapport jew l-iskeda ta’ tiswija u
     monitoraġġ filwaqt li jqis ir-rekwiżiti ta’ dan ir-Regolament.
     8.      L-operaturi jistgħu jiddelegaw kwalunkwe wieħed mill-kompiti stabbiliti f’dan l-Artikolu. Il-
     kompiti delegati ma għandhomx jaffettwaw ir-responsabbiltà tal-operaturi u ma għandhomx ikollhom
     impatt fuq l-effettività tas-superviżjoni mill-awtoritajiet kompetenti.
     9.      L-Istati Membri għandhom jiżguraw li l-iskemi ta’ ċertifikazzjoni, akkreditament jew skemi ta’
     kwalifika ekwivalenti, inklużi programmi ta’ taħriġ xierqa, ikunu disponibbli għall-fornituri tas-servizzi
     fir-rigward tal-istħarriġ.

                                                     Artikolu 15
                                    Limiti għall-ivventjar u għall-ivvampjar
     1.      L-ivventjar għandu jkun ipprojbit ħlief fiċ-ċirkostanzi previsti f’dan l-Artikolu. L-ivvampjar ta’
     rutina għandu jkun ipprojbit.
     2.     L-ivventjar għandu jkun permess biss fis-sitwazzjonijiet li ġejjin:
            (a) f’każ ta’ emerġenza jew funzjonament ħażin; u
            (b) fejn ikun inevitabbli u strettament meħtieġ għat-tħaddim, għat-tiswija, għall-manutenzjoni
            jew għall-ittestjar ta’ komponenti jew ta’ tagħmir u soġġett għall-obbligi ta’ rapportar stabbiliti
            fl-Artikolu 16.
     3.       L-ivventjar skont il-punt (b) tal-paragrafu 2 għandu jinkludi s-sitwazzjonijiet speċifiċi li ġejjin
     fejn l-ivventjar ma jistax jiġi eliminat kompletament:
            (a) matul l-operazzjonijiet normali ta’ ċerti komponenti, dment li t-tagħmir jissodisfa l-
            istandards tat-tagħmir speċifikati kollha u jinżamm kif xieraq u jiġi spezzjonat regolarment
            sabiex jiġi mminimizzat it-telf tal-metan;

MT                                                  37                                                  MT
 ---pagebreak---             (b) fil-ħatt jew it-tindif ta’ akkumulazzjoni ta’ likwidu f’bir għall-pressjoni atmosferika;
            (c) matul il-kejl jew il-kampjunar ta’ tank tal-ħżin jew reċipjent ieħor bi pressjoni baxxa;
            (d) waqt it-tagħbija ta’ likwidi minn tank tal-ħżin jew minn reċipjent ieħor bi pressjoni baxxa
            għal vettura tat-trasport f’konformità ma’ standards applikabbli;
            (e) matul it-tiswija u l-manutenzjoni, inkluż l-użu tal-arja kompressata u t-tnaqqis tal-pressjoni
            tat-tagħmir għat-twettiq tat-tiswija u l-manutenzjoni;
            (f) matul test ta’ Bradenhead;
            (g) matul test tat-tnixxija tal-packer;
            (h) matul test tal-produzzjoni li jdum anqas minn 24 siegħa;
            (i) meta l-metan ma jissodisfax l-ispeċifikazzjonijiet tal-pipeline tal-ġbir, dment li l-operatur
            janalizza l-kampjuni tal-metan darbtejn fil-ġimgħa sabiex jiddetermina jekk l-
            ispeċifikazzjonijiet ikunux inkisbu u jidderieġi l-metan f’pipeline tal-ġbir malli jiġu ssodisfati l-
            ispeċifikazzjonijiet tal-pipeline;
            (j) matul l-ikkummissjonar ta’ pipelines, tagħmir jew faċilitajiet, biss sakemm dan ikun meħtieġ
            għat-tindif tal-impuritajiet introdotti mill-pipeline jew mit-tagħmir;
            (k) waqt il-pigging, il-blowdown għat-tiswija jew it-tindif ta’ pipeline tal-ġbir għat-tiswija jew
            għall-manutenzjoni, u biss meta l-gass ma jkunx jista’ jiġi kontenut jew ridirezzjonat f’porzjon
            mhux affettwat tal-pipeline.
     4.      Meta l-ivventjar ikun permess skont il-paragrafi 2 u 3, l-operaturi għandhom jivventjaw biss
     meta l-ivvampjar ma jkunx teknikament fattibbli jew ikun ta’ riskju li jipperikola s-sikurezza tal-
     operazzjonijiet jew tal-persunal. F’sitwazzjoni bħal din, bħala parti mill-obbligi ta’ rapportar stabbiliti
     fl-Artikolu 16, l-operaturi għandhom juru lill-awtoritajiet kompetenti l-ħtieġa li jagħżlu l-ivventjar
     minflok l-ivvampjar.
     5.      L-ivvampjar għandu jkun permess biss meta l-injezzjoni mill-ġdid, l-użu fuq il-post jew id-
     dispaċċ tal-metan lejn suq ma jkunux fattibbli għal raġunijiet għajr kunsiderazzjonijiet ekonomiċi.
     F’sitwazzjoni bħal din, bħala parti mill-obbligi ta’ rapportar stabbiliti fl-Artikolu 16, l-operaturi
     għandhom juru lill-awtoritajiet kompetenti l-ħtieġa li jagħżlu l-ivvampjar minflok l-injezzjoni mill-
     ġdid, l-użu fuq il-post jew id-dispaċċ tal-metan lejn suq.

                                                      Artikolu 16
                           Rapportar ta’ avvenimenti ta’ ivventjar u ta’ ivvampjar
     1.     L-operaturi għandhom jinnotifikaw lill-awtoritajiet kompetenti b’avvenimenti ta’ ivventjar u ta’
            ivvampjar:
            (a) ikkawżati minn emerġenza jew funzjonament ħażin;
            (b) li jdumu total ta’ 8 sigħat jew aktar f’perjodu ta’ 24 siegħa minn avveniment wieħed.
     In-notifika msemmija fl-ewwel subparagrafu għandha ssir mingħajr dewmien wara l-avveniment u
     mhux aktar tard minn 48 siegħa mill-bidu tal-avveniment jew mill-mument li fih l-operatur ikun sar
     konxju minnu.

MT                                                    38                                                   MT
 ---pagebreak---      2.      L-operaturi għandhom jissottomettu lill-awtoritajiet kompetenti rapporti trimestrali dwar l-
     ivventjar u l-ivvampjar kollu msemmi fil-paragrafu 1 u fl-Artikolu 15 f’konformità mal-elementi
     stabbiliti fl-Anness II.
     3.     L-awtoritajiet kompetenti għandhom jagħmlu r-rapporti stabbiliti f’dan l-Artikolu disponibbli
     għall-pubbliku u għall-Kummissjoni kull sena u f’konformità mal-Artikolu 5(4).

                                                     Artikolu 17
                                    Rekwiżiti għall-istandards tal-ivvampjar
     1.     Meta tinbena, tiġi ssostitwita jew rinnovata faċilità, jew meta jiġu installati torrijiet tal-
     ivvampjar jew apparati oħrajn ta’ kombustjoni ġodda, l-operaturi għandhom jinstallaw biss apparati ta’
     kombustjoni awtofjammabbli jew b’pilota kontinwu u b’effiċjenza sħiħa tat-tneħħija tal-qerda għall-
     idrokarburi.
     2.       L-operaturi għandhom jiżguraw li t-torrijiet kollha tal-ivvampjar jew apparati oħrajn ta’
     kombustjoni jikkonformaw mar-rekwiżiti tal-paragrafu 1 sa … [12-il xahar mid-data tad-dħul fis-seħħ
     ta’ dan ir-Regolament].
     3.     L-operaturi għandhom iwettqu spezzjonijiet ta’ kull ġimgħa tat-torrijiet tal-ivvampjar
     f’konformità mal-elementi stabbiliti fl-Anness III.

                                                     Artikolu 18
                                                    Bjar inattivi
     1.       Sa … [12-il xahar mid-data tad-dħul fis-seħħ ta’ dan ir-Regolament], l-Istati Membri
     għandhom jistabbilixxu u jagħmlu disponibbli għall-pubbliku inventarju tal-bjar inattivi kollha fit-
     territorju tagħhom jew taħt il-ġuriżdizzjoni tagħhom, inklużi mill-anqas l-elementi stabbiliti fl-Anness
     IV.
      2.    Sa … [18-il xahar mid-data tad-dħul fis-seħħ ta’ dan ir-Regolament], għandu jiġi installat
     tagħmir għall-kejl tal-emissjonijiet tal-metan fuq il-bjar inattivi kollha.
     3.     Ir-rapporti li jkun fihom il-kejl imsemmi fil-paragrafu 2 għandhom jiġu sottomessi lill-
     awtoritajiet kompetenti sa … [24 xahar mid-data tad-dħul fis-seħħ ta’ dan ir-Regolament] u sat-30 ta’
     Marzu ta’ kull sena minn hemm ’il quddiem u jkopru l-aħħar sena kalendarja disponibbli. Qabel is-
     sottomissjoni lill-awtoritajiet kompetenti, ir-rapporti stabbiliti f’dan il-paragrafu għandhom jiġu
     vvalutati minn verifikatur u jinkludu dikjarazzjoni ta’ verifika maħruġa f’konformità mal-Artikoli 8 u
     9.
     4.     L-awtoritajiet kompetenti għandhom jagħmlu r-rapporti stabbiliti f’dan l-Artikolu disponibbli
     għall-pubbliku u għall-Kummissjoni, fi żmien tliet xhur mis-sottomissjoni mill-operaturi u
     f’konformità mal-Artikolu 5(4).
     5.      L-Istati Membri għandhom ikunu responsabbli sabiex jissodisfaw l-obbligi stabbiliti fil-
     paragrafi 2 u 3, ħlief meta tkun tista’ tiġi identifikata parti responsabbli, f’liema każ dik il-parti għandu
     jkollha r-responsabbiltà.

MT                                                   39                                                  MT
 ---pagebreak---      6.      L-Istati Membri għandhom jiżviluppaw u jimplimentaw pjan ta’ mitigazzjoni sabiex
     jirrimedjaw, jirreklamaw u jimlew b’mod permanenti bjar inattivi li jinsabu fit-territorju tagħhom.
     Il-pjanijiet ta’ mitigazzjoni għandhom jużaw l-inventarji msemmija fil-paragrafu 1 sabiex
     jiddeterminaw il-prijorità għall-attivitajiet, inklużi:
              (a) ir-rimedjazzjoni, ir-reklamazzjoni u l-mili permanenti tal-bjar;
              (b) ir-reklamazzjoni ta’ toroq ta’ aċċess relatati;
              (c) ir-restawr tal-art, tal-ilma u tal-ħabitat affettwati mill-bjar u mill-operazzjonijiet preċedenti;
              (d) il-kontrolli annwali sabiex jiġi żgurat li l-bjar mimlija ma jibqgħux sors ta’ emissjonijiet tal-
     metan.

                                                     Kapitolu 4

                            Emissjonijiet tal-metan fis-settur tal-faħam

                                                      TAQSIMA I

                         IL-MONITORAĠĠ U R-RAPPORTAR FIL-MINJIERI OPERATTIVI

                                                       Artikolu 19
                                                Kamp ta’ applikazzjoni
     1.       Din it-Taqsima tapplika għall-minjieri tal-faħam taħt l-art u tas-superfiċe operattivi.
     2.      L-emissjonijiet tal-metan mill-minjieri tal-faħam taħt l-art operattivi jinkludu l-emissjonijiet li
     ġejjin:
              (a)    l-emissjonijiet tal-metan mix-xaftijiet tal-ventilazzjoni kollha li jintużaw mill-operatur
              tal-minjieri;
              (b)    l-emissjonijiet tal-metan mill-istazzjonijiet tad-drenaġġ u mis-sistema tad-drenaġġ tal-
              metan, kemm jekk iseħħu bħala riżultat ta’ ivventjar intenzjonat jew mhux intenzjonat, jew ta’
              kombustjoni mhux kompluta fl-ivvampjar;
              (c)     l-emissjonijiet tal-metan li jseħħu matul l-attivitajiet ta’ wara l-estrazzjoni.
     3.       L-emissjonijiet tal-metan mill-minjieri tal-faħam tas-superfiċe operattivi jinkludu l-emissjonijiet
     li ġejjin:
              (a)     l-emissjonijiet tal-metan li jseħħu fil-minjiera tal-faħam matul il-proċess tal-estrazzjoni;
              (b)     l-emissjonijiet tal-metan li jseħħu matul l-attivitajiet ta’ wara l-estrazzjoni.

                                                       Artikolu 20
                                               Monitoraġġ u rapportar

MT                                                     40                                                    MT
 ---pagebreak---      1.      Għall-minjieri tal-faħam ta’ taħt l-art, l-operaturi tal-minjieri għandhom iwettqu kejl u
     kwantifikazzjoni kontinwi tal-emissjonijiet tal-metan fl-arja tal-ventilazzjoni fuq ix-xaftijiet kollha tal-
     ventilazzjoni tal-egżost użati mill-operatur tal-minjieri, bl-użu ta’ apparat b’limitu ta’ sensittività tal-
     konċentrazzjoni tal-metan ta’ mill-anqas 100 parti għal kull miljun. Għandhom jieħdu wkoll kejl ta’
     kull xahar ibbażat fuq kampjuni.
     2.     L-operaturi tal-istazzjonijiet tad-drenaġġ għandhom iwettqu kejl kontinwu tal-volumi ta’ metan
     ivventjat u vvampjat, irrispettivament mir-raġunijiet għal tali attività ta’ ivventjar u ivvampjar.
     3.      Fir-rigward tal-minjieri tal-faħam tas-superfiċe, l-operaturi tal-minjieri għandhom jużaw fatturi
     ta’ emissjoni tal-metan tal-minjieri tal-faħam speċifiċi għad-depożitu sabiex jikkwantifikaw l-
     emissjonijiet li jirriżultaw minn operazzjonijiet ta’ estrazzjoni. L-operaturi tal-minjieri għandhom
     jistabbilixxu dawk il-fatturi ta’ emissjoni fuq bażi trimestrali, f’konformità ma’ istandards xjentifiċi
     xierqa u jqisu l-emissjonijiet tal-metan mill-istrati tal-madwar.
     4.     Il-kejl u l-kwantifikazzjoni msemmija fil-paragrafi 1 sa 3 għandhom isiru f’konformità ma’
     standards Ewropej jew internazzjonali xierqa.
     Fir-rigward tal-kejl kontinwu msemmi fil-paragrafi 1 u 2, fejn parti mit-tagħmir tal-kejl ma tkunx
     qiegħda topera għal perjodu, il-qari meħud matul il-perjodi meta t-tagħmir kien qiegħed jopera jista’
     jintuża sabiex tiġi stmata d-data fuq bażi pro rata għall-perjodu li fih it-tagħmir ma kienx qiegħed
     jopera.
     It-tagħmir użat għall-kejl kontinwu msemmi fil-paragrafi 1 u 2 għandu jopera għal aktar minn 90 % tal-
     perjodu li għalih jintuża għall-monitoraġġ ta’ emissjoni, eskluż il-perjodu ta’ qtugħ għar-rikalibrar.
     5.      L-operaturi tal-minjieri għandhom jistmaw l-emissjonijiet ta’ wara l-estrazzjoni tal-faħam bl-
     użu ta’ fatturi ta’ emissjoni ta’ wara l-estrazzjoni tal-faħam, aġġornati kull sena, abbażi ta’ kampjuni
     tal-faħam speċifiċi għad-depożiti u f’konformità ma’ standards xjentifiċi xierqa.
     6.     Minn… [12-il xahar mid-data tad-dħul fis-seħħ ta’ dan ir-Regolament] u sat-30 ta’ Marzu ta’
     kull sena minn hemm ’il quddiem, l-operaturi tal-minjieri u l-operaturi tal-istazzjonijiet tad-drenaġġ
     għandhom jissottomettu rapport lill-awtoritajiet kompetenti li jkun fih data annwali dwar l-
     emissjonijiet tal-metan fil-livell tas-sors f’konformità mad-dispożizzjonijiet ta’ dan l-Artikolu.
     Ir-rapport għandu jkopri l-aħħar perjodu tas-sena kalendarja disponibbli u jinkludi l-elementi stabbiliti
     fil-Parti 1 tal-Anness V għall-minjieri operattivi tal-faħam taħt l-art, il-Parti 2 tal-Anness V għall-
     minjieri operattivi tal-faħam tas-superfiċe u l-Parti 3 tal-Anness V għall-istazzjonijiet tad-drenaġġ.
     Qabel is-sottomissjoni lill-awtoritajiet kompetenti, l-operaturi tal-minjieri u l-operaturi tal-istazzjonijiet
     tad-drenaġġ għandhom jiżguraw li r-rapporti stabbiliti f’dan il-paragrafu jiġu vvalutati minn verifikatur
     u jinkludu dikjarazzjoni ta’ verifika maħruġa f’konformità mal-Artikoli 8 u 9.
     7.     L-awtoritajiet kompetenti għandhom jagħmlu r-rapporti stabbiliti f’dan l-Artikolu disponibbli
     għall-pubbliku u għall-Kummissjoni, fi żmien tliet xhur mis-sottomissjoni mill-operaturi u
     f’konformità mal-Artikolu 5(4).

MT                                                   41                                                   MT
 ---pagebreak---                                                      TAQSIMA II

      IL-MITIGAZZJONI TAL-EMISSJONIJIET TAL-METAN MINN MINJIERI OPERATTIVI TAL-FAĦAM
                                         TAĦT L-ART

                                                      Artikolu 21
                                              Kamp ta’ applikazzjoni
     Din it-Taqsima tapplika għall-emissjonijiet tal-metan minn minjieri tal-faħam taħt l-art imsemmija fl-
     Artikolu 19(2).

                                                      Artikolu 22
                                               Miżuri ta’ mitigazzjoni
     1.      L-ivventjar u l-ivvampjar tal-metan mill-istazzjonijiet tad-drenaġġ għandhom ikunu pprojbiti
     mill-[1 ta’ Jannar 2025], ħlief fil-każ ta’ emerġenza, funzjonament ħażin jew fejn ma jkunx jista’ jiġi
     evitat u strettament meħtieġ għall-manutenzjoni. F’każijiet bħal dawn, l-operaturi tal-istazzjonijiet tal-
     iskular għandhom jivventjaw biss jekk l-ivvampjar ma jkunx teknikament fattibbli jew ikun ta’ riskju li
     jipperikola s-sikurezza tal-operazzjonijiet jew tal-persunal. F’sitwazzjoni bħal din, bħala parti mill-
     obbligi ta’ rapportar stabbiliti fl-Artikolu 23, l-operaturi tal-istazzjonijiet tal-iskular għandhom juru lill-
     awtoritajiet kompetenti l-ħtieġa li jagħżlu l-ivventjar minflok l-ivvampjar.
     2.     L-ivventjar tal-metan permezz ta’ xaftijiet ta’ ventilazzjoni f’minjieri tal-faħam li jarmu aktar
     minn 0,5 tunnellata ta’ metan/kilotunnellata ta’ faħam mill-minjieri, minbarra l-minjieri tal-faħam tal-
     kokk, għandu jkun ipprojbit mill-1 ta’ Jannar 2027.
     3.      Sa … [tliet snin mid-data tad-dħul fis-seħħ ta’ dan ir-Regolament], il-Kummissjoni għandha
     tadotta att delegat f’konformità mal-Artikolu 31 sabiex tissupplimenta dan ir-Regolament billi
     tistabbilixxi restrizzjonijiet fuq l-ivventjar tal-metan mix-xaftijiet ta’ ventilazzjoni għall-minjieri tal-
     faħam tal-kokk.

                                                      Artikolu 23
                            Rapportar ta’ avvenimenti ta’ ivventjar u ta’ ivvampjar
     1.     Mill-[1 ta’ Jannar 2025], l-operaturi tal-istazzjonijiet tal-iskular għandhom jinnotifikaw lill-
     awtoritajiet kompetenti bl-avvenimenti kollha ta’ ivventjar u ivvampjar:
             (a) ikkawżati minn emerġenza jew funzjonament ħażin,
             (b) li jseħħu b’mod inevitabbli minħabba l-manutenzjoni tas-sistema tad-drenaġġ.
     Dik in-notifika għandha ssir mingħajr dewmien wara l-avveniment u mhux aktar tard minn 48 siegħa
     mill-bidu tal-avveniment jew mill-mument li fih l-operatur ikun sar konxju minnu, f’konformità mal-
     elementi stabbiliti fl-Anness VI.
     2.     L-awtoritajiet kompetenti għandhom jagħmlu l-informazzjoni sottomessa lilhom skont dan l-
     Artikolu disponibbli għall-pubbliku u għall-Kummissjoni kull sena u f’konformità mal-Artikolu 5(4).

MT                                                    42                                                   MT
 ---pagebreak---                                                   TAQSIMA III

           EMISSJONIJIET TAL-METAN MINN MINJIERI TAL-FAĦAM TAĦT L-ART MAGĦLUQA U
                                        ABBANDUNATI

                                                    Artikolu 24
                                             Kamp ta’ applikazzjoni
     Din it-Taqsima tapplika għall-emissjonijiet tal-metan li ġejjin minn minjieri tal-faħam taħt l-art
     abbandunati u magħluqa fejn il-produzzjoni tal-faħam ma tkomplietx:
            (a) emissjonijiet tal-metan mix-xaftijiet kollha tal-ventilazzjoni li jkomplu jarmu l-metan;
            (b) emissjonijiet tal-metan mit-tagħmir tal-estrazzjoni tal-faħam, li l-użu tiegħu ma tkompliex;
            (c) emissjonijiet tal-metan minn sorsi oħrajn ta’ emissjonijiet ta’ punti definiti sew kif deskritti
            fil-Parti 1 tal-Anness VII.

                                                    Artikolu 25
                                             Monitoraġġ u rapportar
     1.      Sa … [12-il xahar mid-data tad-dħul fis-seħħ ta’ dan ir-Regolament] l-Istati Membri għandhom
     jistabbilixxu u jagħmlu disponibbli għall-pubbliku inventarju tal-minjieri tal-faħam magħluqa kollha u
     tal-minjieri tal-faħam abbandunati fit-territorju tagħhom jew taħt il-ġuriżdizzjoni tagħhom,
     f’konformità mal-metodoloġija u inklużi mill-anqas l-elementi stabbiliti fil-Parti 1 tal-Anness VII.
     2.     Il-kejl tal-konċentrazzjoni tal-metan għandu jittieħed f’konformità ma’ standards xjentifiċi
     xierqa u tal-anqas fuq bażi ta’ kull siegħa mill-elementi kollha elenkati fil-parti 1(vi) tal-Anness VII li
     nstabu li jarmu l-metan.
     Minn … [18-il xahar mid-data tad-dħul fis-seħħ ta’ dan ir-Regolament], it-tagħmir tal-kejl għandu jiġi
     installat fuq l-elementi kollha elenkati fil-punt (v) tal-Parti 1 tal-Anness VII għall-minjieri tal-faħam
     magħluqa u għall-minjieri tal-faħam abbandunati fejn l-operazzjonijiet ikunu waqfu minn …[50 snin
     qabel id-data tad-dħul fis-seħħ ta’ dan ir-Regolament].
     Il-limitu tas-sensittività tat-tagħmir tal-kejl użat għall-kejl imsemmi fil-paragrafu 2 għandu jkun tal-
     anqas 10 000 parti għal kull miljun.
     It-tagħmir tal-kejl irid jopera għal aktar minn 90 % tal-perjodu li għalih jintuża għall-monitoraġġ tal-
     emissjonijiet, minbarra l-perjodu ta’ qtugħ għar-rikalibrar.
     3.     Rapporti li jkun fihom stimi tad-data annwali dwar l-emissjonijiet tal-metan fil-livell tas-sors
     għandhom jiġu sottomessi lill-awtoritajiet kompetenti sa …[24 xahar mid-data tad-dħul fis-seħħ ta’
     dan ir-Regolament] u sat-30 ta’ Marzu ta’ kull sena minn hemm ’il quddiem.
     Ir-rapporti għandhom ikopru l-aħħar sena kalendarja disponibbli u jinkludu l-elementi stabbiliti fil-Parti
     3 tal-Anness VII.

MT                                                  43                                                  MT
 ---pagebreak---      Qabel is-sottomissjoni lill-awtoritajiet kompetenti, ir-rapporti stabbiliti f’dan il-paragrafu għandhom
     jiġu vvalutati minn verifikatur u jinkludu dikjarazzjoni ta’ verifika maħruġa f’konformità mal-Artikoli
     8 u 9.
     4.      L-operaturi tal-minjieri għandhom ikunu responsabbli għar-rekwiżiti msemmija fil-paragrafi 2 u
     3 fir-rigward tal-minjieri magħluqa. L-Istati Membri għandhom ikunu responsabbli għar-rekwiżiti
     msemmija fil-paragrafi 2 u 3 fir-rigward tal-minjieri abbandunati.
     5.     L-awtoritajiet kompetenti għandhom jagħmlu r-rapporti stabbiliti f’dan l-Artikolu disponibbli
     għall-pubbliku u għall-Kummissjoni, fi żmien tliet xhur mis-sottomissjoni mill-operaturi u
     f’konformità mal-Artikolu 5(4).

                                                    Artikolu 26
                                             Miżuri ta’ mitigazzjoni
     1.     Abbażi tal-inventarju msemmi fl-Artikolu 25, l-Istati Membri għandhom jiżviluppaw u
     jimplimentaw pjan ta’ mitigazzjoni sabiex jindirizzaw l-emissjonijiet tal-metan minn minjieri tal-faħam
     abbandunati.
     Il-pjan ta’ mitigazzjoni għandu jiġi ppreżentat lill-awtoritajiet kompetenti sa … [36 xahar mid-data
     tad-dħul fis-seħħ ta’ dan ir-Regolament] u jinkludi mill-anqas l-elementi stabbiliti fil-Parti 4 tal-Anness
     VII.
     2.     L-ivventjar u l-ivvampjar mit-tagħmir imsemmi fl-Artikolu 25(2) għandhom ikunu pprojbiti
     mill-1 ta’ Jannar 2030, sakemm l-użu jew il-mitigazzjoni ma jkunux teknikament fattibbli jew ma
     jkunux ta’ riskju li jipperikolaw is-sikurezza ambjentali jew is-sikurezza tal-operazzjonijiet jew tal-
     persunal. F’sitwazzjoni bħal din, bħala parti mill-obbligi ta’ rapportar stabbiliti fl-Artikolu 25, l-
     operaturi tal-minjieri jew l-Istati Membri għandhom juru l-ħtieġa li jagħżlu l-ivventjar jew l-ivvampjar
     minflok l-użu jew il-mitigazzjoni.

                                                  Kapitolu 5

                     Emissjonijiet tal-metan li jseħħu barra mill-Unjoni

                                                    Artikolu 27
                                            Rekwiżiti tal-importaturi
     1.      Sa …[9 xhur mid-data tad-dħul fis-seħħ tar-Regolament] u sal-31 ta’ Diċembru ta’ kull sena
     minn hemm ’il quddiem, l-importaturi għandhom jipprovdu l-informazzjoni stabbilita fl-Anness VIII
     lill-awtoritajiet kompetenti tal-Istat Membru importatur.
     Il-Kummissjoni għandha tingħata s-setgħa li tadotta atti delegati f’konformità mal-Artikolu 31 sabiex
     tissupplimenta dan ir-Regolament billi temenda jew iżżid mal-informazzjoni li għandha tiġi pprovduta
     mill-importaturi.

MT                                                  44                                                  MT
 ---pagebreak---      2.     Sa …[12-il xahar mid-data tad-dħul fis-seħħ tar-Regolament] u sat-30 ta’ Ġunju ta’ kull sena
     minn hemm ’il quddiem, l-Istati Membri għandhom jippreżentaw lill-Kummissjoni l-informazzjoni
     provduta lilhom mill-importaturi.
     Il-Kummissjoni għandha tagħmel l-informazzjoni disponibbli f’konformità mal-Artikolu 28.
     3.     Sal-31 ta’ Diċembru 2025, jew qabel jekk il-Kummissjoni tqis li hemm evidenza biżżejjed
     disponibbli, il-Kummissjoni għandha teżamina l-applikazzjoni ta’ dan l-Artikolu, filwaqt li tikkunsidra
     b’mod partikolari:
              (a) ir-rapportar tad-data disponibbli dwar l-emissjonijiet tal-metan miġbura fil-kuntest tal-
              għodda globali ta’ monitoraġġ tal-metan imsemmija fl-Artikolu 29;
              (b)   analiżi tad-data dwar l-emissjonijiet tal-metan mill-IMEO;
              (c) informazzjoni dwar il-monitoraġġ, ir-rapportar, il-verifika u l-miżuri ta’ mitigazzjoni
              tal-operaturi li jinsabu barra mill-Unjoni u li mingħandhom tiġi importata l-enerġija fl-Unjoni;
              u
              (d) is-sigurtà tal-provvista u l-implikazzjonijiet ta’ kundizzjonijiet ekwi f’każ ta’ obbligi
              addizzjonali possibbli, inklużi miżuri obbligatorji bħall-istandards jew il-miri tal-emissjonijiet
              tal-metan, filwaqt li jitqiesu s-setturi taż-żejt, tal-gass u tal-faħam separatament.
     Fejn xieraq u abbażi tal-evidenza neċessarja biex tiġi żgurata l-konformità sħiħa mal-obbligi
     internazzjonali applikabbli tal-Unjoni, il-Kummissjoni għandha tipproponi emendi għal dan ir-
     Regolament sabiex jissaħħu r-rekwiżiti applikabbli għall-importaturi bil-għan li jiġi żgurat livell
     komparabbli ta’ effettività fir-rigward tal-kejl, ir-rapportar u l-verifika u l-mitigazzjoni tal-emissjonijiet
     tal-metan fis-settur tal-enerġija.

                                                      Artikolu 28
                                   Bażi tad-data dwar it-trasparenza tal-metan
     1.      Sa …[18-il xahar wara d-data tad-dħul fis-seħħ tar-Regolament], il-Kummissjoni għandha
     tistabbilixxi u żżomm bażi tad-data dwar it-trasparenza tal-metan li jkun fiha l-informazzjoni
     sottomessa lilha skont l-Artikolu 27 u l-Artikoli 12(11), 16(3), 18(4), 20(7), 23(2) u 25(5).
     2.     Minbarra l-informazzjoni msemmija fil-paragrafu 1, il-bażi tad-data għandha tinkludi l-
     informazzjoni li ġejja:
              (a)   lista ta’ pajjiżi fejn l-enerġija fossili tiġi prodotta u esportata lejn l-Unjoni;
              (b)   għal kull pajjiż imsemmi fil-punt (a) informazzjoni dwar il-punti li ġejjin:
                    (i) jekk għandux miżuri regolatorji obbligatorji fis-seħħ dwar l-emissjonijiet tal-metan
                    fis-settur tal-enerġija, li jkopru l-elementi stabbiliti f’dan ir-Regolament rigward il-kejl,
                    ir-rapportar u l-verifika u l-mitigazzjoni tal-emissjonijiet tal-metan fis-settur tal-enerġija;
                    (ii) jekk iffirmax il-Ftehim ta’ Pariġi dwar it-tibdil fil-klima;
                    (iii) jekk huwiex qiegħed iwassal inventarji nazzjonali f’konformità mar-rekwiżiti tal-
                    Konvenzjoni Qafas tan-Nazzjonijiet Uniti dwar it-Tibdil fil-Klima, fejn applikabbli;
                    (iv) jekk l-inventarji nazzjonali sottomessi skont il-Konvenzjoni Qafas tan-Nazzjonijiet
                    Uniti dwar it-Tibdil fil-Klima jinkludux ir-rapportar tal-livell 3 tal-emissjonijiet tal-
                    metan fl-enerġija, fejn applikabbli;

MT                                                    45                                                  MT
 ---pagebreak---                     (v) l-ammont ta’ emissjonijiet tal-metan fis-settur tal-enerġija skont l-inventarji
                    nazzjonali sottomessi skont il-Konvenzjoni Qafas tan-Nazzjonijiet Uniti dwar it-Tibdil
                    fil-Klima, fejn applikabbli, u jekk id-data kinitx soġġetta għal verifika indipendenti.
                    (vi) il-lista ta’ kumpaniji li jesportaw l-enerġija fossili fl-Unjoni
                    (vii) lista ta’ importaturi tal-enerġija fossili fl-Unjoni
     2.      Il-bażi tad-data dwar it-trasparenza għandha tkun disponibbli għall-pubbliku online, mingħajr
     ħlas u tal-anqas bl-Ingliż.
     3.    Dan l-Artikolu għandu japplika mingħajr preġudizzju għad-dispożizzjonijiet tad-Direttiva (UE)
     2016/943.

                                                      Artikolu 29
                            Għodda ta’ monitoraġġ globali għall-emittenti tal-metan
     1.      Sa …[sentejn wara d-data tad-dħul fis-seħħ tar-Regolament], il-Kummissjoni għandha
     tistabbilixxi għodda globali ta’ monitoraġġ tal-metan ibbażata fuq data satellitari u input minn diversi
     fornituri u servizzi tad-data ċertifikati, inkluż il-komponent Copernicus tal-Programm Spazjali tal-UE.
     L-għodda għandha tkun disponibbli għall-pubbliku u tipprovdi aġġornamenti regolari tal-anqas dwar
     id-daqs, ir-rikorrenza u l-post ta’ sorsi tal-enerġija b’emissjonijiet għoljin ta’ metan.
     2.      L-għodda għandha tinforma d-djalogi bilaterali tal-Kummissjoni fir-rigward tal-politiki u l-
     miżuri dwar l-emissjonijiet tal-metan. Fejn l-għodda tidentifika sors ewlieni ġdid ta’ emissjonijiet, il-
     Kummissjoni għandha twissi lill-pajjiż rilevanti bil-għan li tippromwovi azzjonijiet ta’
     sensibilizzazzjoni u ta’ rimedju.
     3.     Dan l-Artikolu għandu jkun soġġett għad-dispożizzjonijiet tad-Direttiva (UE) 2016/943.

                                                    Kapitolu 6

                                           Dispożizzjonijiet finali

                                                      Artikolu 30
                                                           Penali
     1.     L-Istati Membri għandhom jistabbilixxu r-regoli dwar il-penali applikabbli għall-ksur tad-
     dispożizzjonijiet ta’ dan ir-Regolament u għandhom jieħdu l-miżuri kollha li jkunu meħtieġa sabiex
     jiżguraw li dawn jiġu implimentati.
     2.     Il-penali previsti jridu jkunu effettivi, proporzjonati u dissważivi u jistgħu jinkludu:
     (a)     multi proporzjonati għad-danni ambjentali, billi jiġi kkalkolat il-livell ta’ tali multi b’tali mod li
     jiġi żgurat li dawn effettivament iċaħħdu lil dawk responsabbli mill-benefiċċji ekonomiċi derivati mill-
     ksur tagħhom u gradwalment iżidu l-livell ta’ tali multi għal ksur serju ripetut;
     (b)     pagamenti perjodiċi ta’ penali sabiex l-operaturi jiġu mġiegħla jwaqqfu ksur, jikkonformaw ma’
     deċiżjoni li tordna azzjonijiet ta’ rimedju jew miżuri korrettivi, jipprovdu informazzjoni jew
     jissottomettu ruħhom għal spezzjoni, kif applikabbli.

MT                                                    46                                                  MT
 ---pagebreak---      L-Istati Membri għandhom jinnotifikaw ir-regoli dwar il-penali lill-Kummissjoni sa [3 xhur mid-data
     tad-dħul fis-seħħ tar-Regolament]. Barra minn hekk, l-Istati Membri għandhom jinnotifikaw
     kwalunkwe emenda sussegwenti li taffettwa tali regoli lill-Kummissjoni mingħajr dewmien.
     3.     Tal-anqas il-ksur li ġej għandu jkun soġġett għal penali:
     (a)      in-nuqqas tal-operaturi jew tal-operaturi tal-minjieri li jipprovdu lill-awtoritajiet kompetenti jew
     lill-verifikaturi bl-assistenza meħtieġa sabiex jippermettu jew jiffaċilitaw it-twettiq tal-kompiti
     tagħhom f’konformità ma’ dan ir-Regolament;
     (b)     in-nuqqas tal-operaturi jew tal-operaturi tal-minjieri li jwettqu l-azzjonijiet stabbiliti fir-rapport
     tal-ispezzjonijiet imsemmi fl-Artikolu 6;
     (c)    in-nuqqas tal-operaturi jew tal-operaturi tal-minjieri li jissottomettu r-rapporti dwar l-
     emissjonijiet tal-metan kif meħtieġ minn dan ir-Regolament, inkluża d-dikjarazzjoni ta’ verifika
     maħruġa minn verifikaturi indipendenti f’konformità mal-Artikoli 8 u 9;
     (d)    in-nuqqas tal-operaturi li jwettqu stħarriġ dwar id-detezzjoni u t-tiswija ta’ tnixxijiet
     f’konformità mal-Artikolu 14;
     (e)    in-nuqqas tal-operaturi li jsewwu jew jissostitwixxu l-komponenti, li jistħarrġu l-komponenti
     kontinwament u li jirreġistraw it-tnixxijiet f’konformità mal-Artikolu 14;
     (f)    in-nuqqas tal-operaturi li jissottomettu rapport f’konformità mal-Artikolu 14;
     (g)    l-ivventjar jew l-ivvampjar mill-operaturi jew mill-operaturi tal-minjieri lil hinn mis-
     sitwazzjonijiet previsti fl-Artikoli 15, 22 u 26, kif applikabbli;
     (h)    ivvampjar ta’ rutina mill-operaturi;
     (i)     in-nuqqas tal-operaturi jew tal-operaturi tal-minjieri li juru l-ħtieġa li jagħżlu l-ivventjar
     minflok l-ivvampjar u li juru l-ħtieġa li jagħżlu l-ivvampjar minflok jew l-injezzjoni mill-ġdid, jew l-
     użu fuq il-post jew id-dispaċċ tal-metan lejn suq, fil-każ tal-operaturi, jew l-użu jew il-mitigazzjoni, fil-
     każ tal-operaturi tal-minjieri, f’konformità mal-Artikoli 15, 22 u 26;
     (j)   in-nuqqas tal-operaturi jew tal-operaturi tal-minjieri li jinnotifikaw jew jirrapportaw dwar
     avvenimenti ta’ ivventjar u ivvampjar f’konformità mal-Artikoli 16, 23 u 26, kif applikabbli;
     (k)    l-użu ta’ torri tal-ivvampjar jew ta’ apparat ta’ kombustjoni bi ksur tar-rekwiżiti stabbiliti fl-
     Artikolu 17;
     (l)    in-nuqqas tal-importaturi li jipprovdu l-informazzjoni meħtieġa f’konformità mal-Artikolu 27 u
     l-Anness VIII.
     4.      L-Istati Membri għandhom iqisu tal-anqas il-kriterji indikattivi li ġejjin għall-impożizzjoni ta’
     penali, kif xieraq:
     (a)    id-durata jew l-effetti temporali, in-natura u l-gravità tal-ksur;
     (b)    kwalunkwe azzjoni meħuda mill-impriża, mill-operatur jew mill-operatur tal-minjieri sabiex id-
     dannu jittaffa jew jiġi rimedjat fil-ħin;
     (c)    il-karattru intenzjonali jew negliġenti tal-ksur;
     (d)    kwalunkwe ksur preċedenti mill-impriża, mill-operatur jew mill-operatur tal-minjieri;
     (e)    il-benefiċċji finanzjarji miksuba jew telf evitat direttament jew indirettament mill-impriża, mill-
     operatur jew mill-operatur tal-minjieri minħabba l-ksur, jekk id-data rilevanti tkun disponibbli;
     (f)    id-daqs tal-impriża, tal-operatur jew tal-operatur tal-minjieri;

MT                                                   47                                                   MT
 ---pagebreak---      (g)    il-grad ta’ kooperazzjoni mal-awtorità;
     (h)     il-mod li bih il-ksur sar magħruf mill-awtorità, b’mod partikolari jekk, u jekk ikun hekk il-każ
     sa fejn, l-operatur innotifika l-ksur fil-ħin;
     (i)    kwalunkwe fattur aggravanti jew mitiganti ieħor applikabbli għaċ-ċirkostanzi tal-każ.
     5.     L-Istati Membri għandhom jippubblikaw kull sena informazzjoni dwar it-tip u d-daqs tal-penali
     imposti skont dan ir-Regolament, il-każijiet ta’ ksur u l-operaturi li fuqhom ikunu ġew imposti penali.

                                                    Artikolu 31
                                              Eżerċizzju tad-delega
     1.     Is-setgħa ta’ adozzjoni ta’ atti delegati hija mogħtija lill-Kummissjoni suġġett għall-
     kundizzjonijiet stabbiliti f’dan l-Artikolu.
     2.     Is-setgħa ta’ adozzjoni ta’ atti delegati msemmija fl-Artikoli 8(5), 22(3) u 27(1) għandha tiġi
     mogħtija lill-Kummissjoni għal perjodu ta’ żmien indeterminat minn ... [id-data tad-dħul fis-seħħ tar-
     Regolament].
     3.      Id-delega tas-setgħa msemmija fl-Artikoli 8(5), 22(3) u 27(1) tista’ tiġi revokata fi kwalunkwe
     mument mill-Parlament Ewropew jew mill-Kunsill. Deċiżjoni li tirrevoka għandha ttemm id-delega
     tas-setgħa speċifikata f’dik id-deċiżjoni. Din għandha ssir effettiva l-għada tal-pubblikazzjoni tad-
     deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata fih. Ma għandhiex
     taffettwa l-validità ta’ kwalunkwe att delegat li jkun diġà fis-seħħ.
     4.      Qabel ma tadotta att delegat, il-Kummissjoni għandha tikkonsulta esperti nnominati minn kull
     Stat Membru skont il-prinċipji stipulati fil-Ftehim Interistituzzjonali dwar it-Tfassil Aħjar tal-Liġijiet
     tat-13 ta’ April 2016.
     5.    Hekk kif tadotta att delegat, il-Kummissjoni għandha tinnotifikah simultanjament lill-Parlament
     Ewropew u lill-Kunsill.
     6.       Att delegat adottat skont l-Artikoli 8(5), 22(3) u 27(1) għandu jidħol fis-seħħ biss jekk ma tiġix
     espressa oġġezzjoni mill-Parlament Ewropew jew mill-Kunsill fi żmien xahrejn min-notifika ta’ dak l-
     att lill-Parlament Ewropew u lill-Kunsill jew jekk, qabel ma jiskadi dak il-perjodu, il-Parlament
     Ewropew u l-Kunsill ikunu t-tnejn infurmaw lill-Kummissjoni li mhumiex se joġġezzjonaw. Dak il-
     perjodu għandu jiġi estiż b’xahrejn fuq inizjattiva tal-Parlament Ewropew jew tal-Kunsill.

                                                    Artikolu 32
                                             Proċedura ta’ Kumitat
     1. Il-Kummissjoni għandha tkun assistita mill-Kumitat dwar l-Unjoni tal-Enerġija stabbilit bl-Artikolu
     44 tar-Regolament (UE) 2018/1999.
     2.    Fejn issir referenza għal dan il-paragrafu, għandu japplika l-Artikolu 4 tar-Regolament (UE)
     Nru 182/2011.

MT                                                  48                                                 MT
 ---pagebreak---                                                     Artikolu 33
                                                     Rieżami
     1.      Kull ħames snin, il-Kummissjoni għandha tippreżenta rapport dwar l-evalwazzjoni ta’ dan ir-
     Regolament lill-Parlament Ewropew u lill-Kunsill u għandha, jekk ikun xieraq, tippreżenta proposti
     leġiżlattivi sabiex jiġi emendat dan ir-Regolament. Ir-rapporti għandhom isiru pubbliċi.
     2.      Għall-finijiet ta’ dan l-Artikolu, il-Kummissjoni tista’ titlob informazzjoni mill-Istati Membri u
     mill-awtoritajiet kompetenti u għandha tqis b’mod partikolari l-informazzjoni provduta mill-Istati
     Membri fil-pjanijiet nazzjonali integrati tagħhom dwar l-Enerġija u l-Klima, l-aġġornamenti tagħhom u
     fir-rapporti nazzjonali tagħhom dwar il-Progress fl-Enerġija u fil-Klima skont ir-Regolament (UE)
     2018/1999.

                                                    Artikolu 34
                                   Emendi għar-Regolament (UE) 2019/942
     Fl-Artikolu 15 tar-Regolament (UE) 2019/942 tal-Parlament Ewropew u tal-Kunsill, jiżdied il-
     paragrafu 5 li ġej:
     “5. Kull tliet snin, l-ACER għandha tistabbilixxi u tagħmel disponibbli għall-pubbliku sett ta’
     indikaturi u valuri ta’ referenza korrispondenti għat-tqabbil tal-kostijiet ta’ unità ta’ investiment
     marbuta mal-kejl, ir-rapportar u t-tnaqqis tal-emissjonijiet tal-metan għal proġetti komparabbli. Hija
     għandha toħroġ rakkomandazzjonijiet dwar l-indikaturi u l-valuri ta’ referenza għall-kostijiet ta’ unità
     tal-investiment għall-konformità mal-obbligi skont [dan ir-Regolament] skont l-Artikolu 3 ta’ [dan ir-
     Regolament]”.

                                                    Artikolu 35
                                                  Dħul fis-seħħ
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-
     Ġurnal Uffiċjali tal-Unjoni Ewropea.

     Dan ir-Regolament għandu jorbot fl-intier tiegħu u japplika direttament fl-Istati Membri kollha.
     Magħmul fi Brussell,

     Għall-Parlament Ewropew                      Għall-Kunsill
     Il-President                                 Il-President

MT                                                 49                                                   MT
 ---documentbreak---                            IL-KUMMISSJONI
                           EWROPEA

                                                    Brussell, 15.12.2021
                                                    COM(2021) 805 final

                                                    ANNEXES 1 to 8

                                         ANNESSI

                                            tal-

            Proposta għal Regolament tal-Parlament Ewropew u tal-Kunsill

     dwar it-tnaqqis tal-emissjonijiet tal-metan fis-settur tal-enerġija u li jemenda r-
                                Regolament (UE) 2019/942

         {SEC(2021) 432 final} - {SWD(2021) 459 final} - {SWD(2021) 460 final}

MT                                                                                         MT
 ---pagebreak---                                                  ANNESS I
                    Skedi tat-tiswija u ta’ monitoraġġ tad-detezzjoni tat-tnixxijiet

     Skeda tat-tiswija
     L-iskeda tat-tiswija msemmija fl-Artikolu 14 trid tinkludi mill-inqas l-elementi li ġejjin:
     (i)     L-inventarju u l-identifikazzjoni tal-komponenti kollha li ġew ivverifikati
     (ii)    Ir-riżultat tal-ispezzjoni f’termini ta’ jekk ġiex identifikat telf tal-metan u, jekk iva, id-
     daqs tat-telf
     (iii) Għall-komponenti li nstabu li qed jemettu 500 parti għal kull miljun jew aktar ta’
     metan, indikazzjoni ta’ jekk twettqitx tiswija matul l-istħarriġ tal-LDAR u jekk le għaliex,
     filwaqt li jitqiesu r-rekwiżiti fir-rigward ta’ liem elementi jistgħu jitqiesu għal tiswija tardiva,
     skont l-Artikolu 14, il-paragrafu 4.
     (iv)   Għall-komponenti li nstabu li qed jemettu 500 parti għal kull miljun jew aktar ta’
     metan, l-iskeda tat-tiswija ppjanata li tindika d-data tat-tiswija ppjanata,
     (v)     Għall-komponenti li nstabu li qed jemettu inqas minn 500 parti għal kull miljun fl-
     istħarriġ preċedenti tal-LDAR, iżda li nstabu li qed jemettu 500 parti għal kull miljun jew
     aktar ta’ metan waqt il-monitoraġġ ta’ wara l-LDAR biex jiġi vverifikat jekk id-daqs tat-telf
     tal-metan ikunx inbidel, indikazzjoni dwar jekk twettqitx tiswija immedjatament u jekk le,
     għaliex (skont iii), u l-iskeda tat-tiswija ppjanata li tindika d-data tat-tiswija ppjanata.

     Dan għandu jiġi segwit minn skeda ta’ wara t-tiswija biex jiġi indikat meta realment twettqu t-
     tiswijiet.

     Skeda ta’ monitoraġġ
     L-iskeda ta’ monitoraġġ imsemmija fl-Artikolu 14 trid tinkludi mill-inqas l-elementi li ġejjin:
     (i)     L-inventarju u l-identifikazzjoni tal-komponenti kollha li ġew ivverifikati
     (ii)    Ir-riżultat tal-ispezzjoni f’termini ta’ jekk ġiex identifikat telf tal-metan u, jekk iva, id-
     daqs tat-telf
     (iii) Għall-komponenti li nstabu li qed jemettu 500 parti għal kull miljun jew aktar ta’
     metan, ir-riżultati tal-monitoraġġ wara t-tiswija biex jiġi vverifikat jekk it-tiswija rnexxietx
     (iv)     Għall-komponenti li nstabu li qed jemettu inqas minn 500 parti għal kull miljun jew
     aktar ta’ metan, ir-riżultati tal-monitoraġġ ta’ wara l-LDAR biex jiġi vverifikat jekk id-daqs
     tat-telf tal-metan inbidilx u rakkomandazzjoni fuq il-bażi tas-sejba.

MT                                                     1                                                      MT
 ---pagebreak---                                                ANNESS II
                         Rapportar tal-avvenimenti tal-vventjar u l-ivvampjar

     Skont l-Artikolu 16, l-operaturi jridu jirrapportaw lill-awtoritajiet kompetenti mill-inqas l-
     informazzjoni li ġejja fir-rigward tal-metan ivvampjat jew ivventjat:
     (i)     isem l-operatur;
     (ii)    l-isem u t-tip tal-assi;
     (iii)   it-tagħmir involut;
     (iv)  id-data/i u l-ħin(ijiet) li fihom ġie skopert jew mibdi u mwaqqaf l-ivventjar jew l-
     ivvampjar;
     (v)     il-volum imkejjel jew stmat tal-gass naturali ivventjat jew ivvampjat;
     (vi)    il-kawża u n-natura tal-ivventjar u l-ivvampjar;
     (vii)   il-passi meħuda biex jiġu llimitati t-tul ta’ żmien u d-daqs tal-ivventjar u l-ivvampjar;
     (viii) l-azzjonijiet korrettivi meħuda biex jiġu eliminati l-kawża u r-rikorrenza tal-ivventjar
     u l-ivvampjar;
     (ix)   ir-riżultati tal-ispezzjonijiet ta’ kull ġimgħa tat-torrijiet tal-ivvampjar imwettqa
     f’konformità mal-Artikolu 17

MT                                                   2                                                   MT
 ---pagebreak---                                                  ANNESS III
                                 Spezzjonijiet tat-torrijiet tal-ivvampjar

     L-ispezzjonijiet ta’ kull ġimgħa tat-torrijiet tal-ivvampjar iridu jinkludu spezzjoni Akustika,
     Viżwali u Olfattiva (AVO) komprensiva (li tinkludi spezzjoni viżwali esterna tat-torrijiet tal-
     ivvampjar, is-smigħ għall-pressjoni u għat-tnixxijiet ta’ likwidu u x-xamm għal irwejjaħ
     mhux tas-soltu jew qawwija).
     Waqt l-ispezzjoni, l-operatur irid jispezzjona l-komponenti kollha, inkluż it-torrijiet tal-
     ivvampjar, il-bokkaporti tal-kampjunar, is-sistemi ta’ ventijiet magħluqa, il-pompi, il-
     kompressuri, l-apparati għat-tnaqqis tal-pressjoni, il-valvi, il-linji, il-flanġijiet, il-konnetturi, u
     l-pajpijiet assoċjati biex jidentifika d-difetti, it-tnixxijiet u r-rilaxxi.
     Fir-rapport iridu jiġu inklużi l-osservazzjonijiet li ġejjin:
     (i)    Fil-każ tal-apparati tal-ivvampjar imqabbda: jekk il-kombustjoni hijiex meqjusa
     adegwata jew inadegwata. Kombustjoni inadegwata hija ddefinita bħala apparat tal-ivvampjar
     b’emissjonijiet viżibbli li jaqbżu total ta’ ħames minuti matul kwalunkwe sagħtejn
     konsekuttivi.
     (ii)    Fil-każ tal-apparati tal-ivvampjar mhux imqabbda: jekk l-apparat tal-ivvampjar mhux
     imqabbad għandux fetħa tal-gass jew le. Jekk ikollu fetħa tal-gass, għandu jseħħ intervent
     biex jiġi rrimedjat fi żmien 6 sigħat jew fi żmien 24 siegħa fil-każ ta’ maltemp jew ta’
     kundizzjonijiet estremi oħra.

MT                                                     3                                                       MT
 ---pagebreak---                                                   ANNESS IV
                                          Inventarji ta’ bjar inattivi

     Skont l-Artikolu 18, l-inventarji ta’ bjar inattivi jridu jinkludu mill-inqas l-informazzjoni li
     ġejja:
     (i)     l-isem u l-indirizz tal-operatur, tas-sid jew tal-liċenzjatarju, fejn applikabbli;
     (ii)    l-isem, it-tip u l-indirizz tal-bir jew tas-sit tal-bir;
     (iii)   mappa li turi l-fruntieri tal-bir jew tas-sit tal-bir;
     (iv)    ir-riżultati ta’ kwalunkwe kejl tal-konċentrazzjoni tal-metan.

MT                                                       4                                              MT
 ---pagebreak---                                                        ANNESS V
                            Rapportar għall-operazzjoni tal-minjieri tal-faħam

     Parti 1
     Skont l-Artikoli 19 u 20, ir-rapporti għall-operazzjoni tal-minjieri ta’ taħt l-art iridu jinkludu
     mill-inqas l-informazzjoni li ġejja:
     (i)       l-isem u l-indirizz tal-operatur tal-minjiera;
     (ii)      l-indirizz tal-minjiera;
     (iii)     it-tunnellaġġ ta’ kull tip ta’ faħam prodott mill-minjiera;
     (iv)      għax-xaftijiet tal-ventilazzjoni kollha użati mill-minjiera
               1) l-isem (jekk ikun hemm);
               2) il-perjodu tal-użu, jekk ikun differenti mill-perjodu tar-rapportar;
               3) il-koordinati;
               4) l-iskop (dħul, egżost);
               5) l-ispeċifikazzjoni teknika tal-apparat għall-kejl użat għall-kejl u l-kwantifikazzjoni
               tal-emissjonijiet tal-metan u l-kundizzjonijiet operattivi ottimali speċifikati mill-
               produttur;
               6) il-proporzjon ta’ żmien li fih kien qed jopera l-apparat għall-kejl kontinwu;
               7) l-għażla tal-istandard Ewropew jew internazzjonali għal:
                       - il-pożizzjoni tal-kampjunar għall-apparat għall-kejl tal-metan;
                       - il-kejl tar-rati tal-fluss;
                       - il-kejl tal-konċentrazzjonijiet tal-metan;
               8) l-emissjonijiet tal-metan irreġistrati mill-apparat għall-kejl kontinwu (f’tunnellati);
               9) l-emissjonijiet tal-metan irreġistrati permezz              tal-kampjunar      fix-xahar
               (f’tunnellati/siegħa) li jkopri l-informazzjoni dwar;
                       - id-data tal-kampjunar;
                       - it-teknika tal-kampjunar;
                       - il-qari tal-kundizzjonijiet atmosferiċi (il-pressjoni, it-temperatura, l-umdità),
               meħuda minn distanza xierqa biex jiġu riflessi l-kundizzjonijiet li fihom ikun qed
               jopera l-apparat għall-kejl kontinwu;
               11) jekk il-minjiera tkun magħquda ma’ minjiera oħra bi kwalunkwe mezz li
               jippermetti fluss tal-arja bejn il-minjieri, l-isem tal-minjiera;
     (v)    il-fatturi tal-emissjoni ta’ wara l-estrazzjoni u deskrizzjoni tal-metodu użat biex jiġu
     kkalkulati;
     (vi)      l-emissjonijiet ta’ wara l-estrazzjoni (f’tunnellati).

MT                                                        5                                                  MT
 ---pagebreak---      Parti 2
     Skont l-Artikoli 19 u 20, ir-rapporti għall-operazzjoni tal-minjieri tas-superfiċe jridu jinkludu
     mill-inqas l-informazzjoni li ġejja:
     (i)       l-isem u l-indirizz tal-operatur tal-minjiera;
     (ii)      l-indirizz tal-minjiera;
     (iii)     it-tunnellaġġ ta’ kull tip ta’ faħam prodott mill-minjiera;
     (iv)   mappa tad-depożiti kollha użati mill-minjiera, li tindika l-fruntieri ta’ dawn id-
     depożiti;
     (v)       għal kull depożitu tal-faħam:
               1) l-isem (jekk ikun hemm)
               2) il-perjodu tal-użu, jekk ikun differenti mill-perjodu tar-rapportar
               3) deskrizzjoni tal-metodu sperimentali użat biex jiġu ddeterminati l-emissjonijiet tal-
               metan ikkawżati mill-attivitajiet ta’ estrazzjoni, inkluż l-għażla tal-metodoloġija biex
               jittieħed kont tal-emissjonijiet l-metan mill-istrata tal-madwar
     (vi)   il-fatturi tal-emissjoni ta’ wara l-estrazzjoni u deskrizzjoni tal-metodu użat biex jiġu
     kkalkulati;
     (vii)     l-emissjonijiet ta’ wara l-estrazzjoni.

     Parti 3
     Skont l-Artikolu 19 u 20, ir-rapporti għall-istazzjonijiet tad-drenaġġ iridu jinkludu mill-inqas
     l-informazzjoni li ġejja:
     (i)       l-isem u l-indirizz tal-operatur tal-minjiera;
     (ii)   it-tunnellaġġ ta’ metan fornut minn minjiera/sistema tad-drenaġġ ta’ minjiera, għal
     kull mina;
     (iii)     it-tunnellaġġ ta’ metan ivventjat;
     (iv)      it-tunnellaġġ ta’ metan ivvampjat;
     (v)       l-effiċjenza tal-apparat tal-ivvampjar;
     (vi)      l-użu tal-metan maqbud.

MT                                                       6                                                MT
 ---pagebreak---                                                    ANNESS VI
            Rapportar tal-avvenimenti tal-vventjar u l-ivvampjar fl-istazzjonijiet tad-drenaġġ

     Skont l-Artikolu 23, l-operaturi tal-istazzjonijiet tad-drenaġġ iridu jirrapportaw lill-
     awtoritajiet kompetenti mill-inqas l-informazzjoni li ġejja rigward il-metan ivvampjat jew
     ivventjat:

     (i)       l-isem u l-indirizz tal-operatur;
     (ii)      il-ħin li fih l-avveniment ġie identifikat għall-ewwel darba;
     (iii)     il-kawża tal-avveniment tal-vventjar u/jew l-ivvampjar;
     (iv)   it-tunnellaġġ ta’ metan ivventjat u vvampjat (jew stima jekk il-kwantifikazzjoni ma
     tkunx possibbli).

MT                                                     7                                          MT
 ---pagebreak---                                                   ANNESS VII
                                      Minjieri magħluqa u abbandunati

     Parti 1
     Skont l-Artikolu 24 u 25, għal kull sit, l-inventarju tal-minjieri tal-faħam magħluqa u
     abbandunati jrid jinkludi mill-inqas l-informazzjoni li ġejja:
     (i)       l-isem u l-indirizz tal-operatur, tas-sid jew tal-liċenzjatarju, fejn applikabbli;
     (ii)      l-indirizz tal-post;
     (iii)     mappa li turi l-fruntieri tal-minjiera;
     (iv)      l-iskemi tax-xogħlijiet tal-minjiera u l-istatus tagħhom
     (v)       ir-riżultati tal-kejl tal-konċentrazzjoni tal-metan fl-elementi li ġejjin:
           1) ix-xaftijiet tal-ventilazzjoni kollha użati mill-minjiera waqt li tkun qed topera,
     akkumpanjati minn:
                       - il-koordinati tax-xaft
                       - l-isem tax-xaft (jekk ikun hemm)
                       - l-istatus tal-issiġillar u l-metodu tal-issiġillar, jekk ikun magħruf
               2) il-pajpijiet tal-fetħiet mhux użati
               3) il-bjar tal-gass tad-drenaġġ mhux użati
               4) il-promontorji tal-blat;
               5) il-fratturi tal-istrata identifikabbli fit-territorju tal-minjiera jew li huma marbuta
               mad-depożitu tal-faħam preċedenti tagħha;
               6) emissjonijiet oħra mill-punti ta’ sors potenzjali rreġistrati.

     Parti 2
     Il-kejl imsemmi fil-punt (v) tal-Parti 1 irid jitwettaq f’konformità mal-prinċipji li ġejjin:
     (i)    il-kejl irid jitwettaq fi pressjoni atmosferika li tippermetti id-detezzjoni ta’ tnixxija tal-
     metan potenzjali, u skont l-istandards xjentifiċi xierqa.
     (ii)  il-kejl irid jitwettaq bl-użu ta’ apparat b’livell limitu ta’ sensittività ta’ mill-inqas 10
     000 ppm, fl-eqreb distanza disponibbli għall-emittent imkejjel.
     (iii)     il-kejl irid jiġi akkumpanjat minn informazzjoni dwar:
               1) id-data tal-kejl
               2) il-pressjoni atmosferika
               3) id-dettalji tekniċi tal-apparat użat għall-kejl
     (iv)    ix-xaftijiet tal-ventilazzjoni użati b’mod storiku minn żewġ minjieri jew iktar iridu
     jiġu assenjati lil minjiera waħda biss, biex jiġi evitat l-għadd doppju

     Parti 3

MT                                                       8                                                   MT
 ---pagebreak---      Ir-rapport stabbilit fl-Artikolu 25(3) irid jinkludi l-elementi li ġejjin:
     (i)       l-isem u l-indirizz tal-operatur, tas-sid jew tal-liċenzjatarju, fejn applikabbli;
     (ii)      l-indirizz tal-post;
     (iii)     l-emissjonijiet tal-metan mill-elementi kollha deskritti fl-Artikolu 25(3) inkluż:
               1) it-tip ta’ element
               2) id-dettalji tekniċi tal-apparat għall-kejl użat għall-kejl inkluż is-sensittività
               3) il-proporzjon ta’ żmien li fih kien qed jopera l-apparat għall-kejl
               4) il-konċentrazzjoni tal-metan irreġistrata mill-apparat għall-kejl
               5) l-istimi tal-emissjonijiet tal-metan mill-element

     Parti 4
     Il-pjan ta’ mitigazzjoni stabbilit fl-Artikolu 26(1) irid jinkludi mill-inqas l-informazzjoni li
     ġejja:
     (i)       lista tal-elementi kollha koperti fl-Artikolu 25(3);
     (ii)    il-fattibbiltà teknika tal-mitigazzjoni tal-emissjonijiet tal-metan mill-elementi deskritti
     fl-Artikolu 25(3);
     (iii) l-iskeda ta’ żmien tal-mitigazzjoni tal-emissjonijiet tal-metan mill-elementi deskritti
     fl-Artikolu 25(3).

MT                                                       9                                                 MT
 ---pagebreak---                                               ANNESS VIII
                      Informazzjoni li għandha tiġi pprovduta mill-importaturi

     Għall-iskopijiet ta’ dan l-Anness, “esportatur” tfisser il-kontroparti kuntrattwali f’kull kuntratt
     ta’ provvista konkluż mill-importatur għat-twassil tal-enerġija fossili fl-Unjoni.

     Skont l-Artikolu 27, l-importaturi jridu jipprovdu l-informazzjoni li ġejja:
     (i)     l-isem u l-indirizz tal-esportatur u, jekk ikunu differenti mill-esportatur, l-isem u l-
     indirizz tal-produttur;
     (ii)     il-pajjiżi u r-reġjuni li jikkorrispondu għal-livell 1 tal-klassifikazzjoni komuni ta’
     unitajiet territorjali għall-istatistika (NUTS) tal-Unjoni fejn ġiet prodotta l-enerġija u l-pajjiżi
     u li jikkorrispondu għal-livell 1 tal-klassifikazzjoni komuni ta’ unitajiet territorjali għall-
     istatistika (NUTS) tal-Unjoni li permezz tagħhom l-enerġija ġiet ittrasportata sakemm
     tqiegħdet fis-suq tal-Unjoni;
     (iii) fir-rigward taż-żejt u l-gass fossili, jekk l-esportatur ikunx qed iwettaq kejl u rapportar
     tal-emissjonijiet tal-metan tiegħu, jew b’mod indipendenti jew bħala parti mill-impenji ta’
     rapportar dwar l-inventarji nazzjonali tal-GHG f’konformità mar-rekwiżiti tal-Konvenzjoni
     Qafas tan-Nazzjonijiet Uniti dwar it-Tibdil fil-Klima (UNFCCC), u jekk huwiex f’konformità
     mar-rekwiżiti ta’ rapportar tal-UNFCCC jew f’konformità mal-istandards tas-Sħubija dwar il-
     Metan miż-Żejt u mill-Gass 2.0. Dan irid jiġi akkumpanjat minn kopja tal-aħħar rapport dwar
     l-emissjonijiet tal-metan, inkluż, fejn disponibbli, l-informazzjoni msemmija fl-Artikolu
     12(6). Il-metodu tal-kwantifikazzjoni (bħall-gradi tal-UNFCCC jew il-livelli tal-OGMP) użati
     fir-rapportar iridu jkunu speċifikati għal kull tip ta’ emissjoni;
     (iv)   fir-rigward taż-żejt u l-gass, jekk l-esportatur japplikax miżuri regolatorji jew
     volontarji biex jikkontrolla l-emissjonijiet tal-metan tiegħu, inkluż miżuri bħal stħarriġiet tad-
     detezzjoni u t-tiswija tat-tnixxijiet jew miżuri biex jikkontrolla u jillimita l-ivventjar u l-
     ivvampjar tal-metan. Dan irid jiġi akkumpanjat minn deskrizzjoni ta’ dawn il-miżuri, inkluż,
     fejn disponibbli, rapporti mill-istħarriġiet tad-detezzjoni u t-tiswija tat-tnixxijiet mill-
     avvenimenti tal-ivventjar u l-ivvampjar fir-rigward tal-aħħar sena kalendarja disponibbli;
     (v)     fir-rigward tal-faħam, jekk l-esportatur ikunx qed iwettaq kejl u rapportar tal-
     emissjonijiet tal-metan tiegħu, jew b’mod indipendenti jew bħala parti mill-impenji ta’
     rapportar dwar l-inventarji nazzjonali tal-GHG f’konformità mar-rekwiżiti tal-Konvenzjoni
     Qafas tan-Nazzjonijiet Uniti dwar it-Tibdil fil-Klima (UNFCCC), u jekk huwiex f’konformità
     mar-rekwiżiti ta’ rapportar tal-UNFCCC jew f’konformità ma’ standard internazzjonali jew
     Ewropew għall-monitoraġġ, ir-rapportar u l-verifika tal-emissjonijiet tal-metan. Dan irid jiġi
     akkumpanjat minn kopja tal-aħħar rapport dwar l-emissjonijiet tal-metan, inkluż, fejn
     disponibbli, l-informazzjoni msemmija fl-Artikolu 20(6). Il-metodu tal-kwantifikazzjoni
     (bħall-gradi tal-UNFCCC jew il-livelli tal-OGMP) użati fir-rapportar iridu jkunu speċifikati
     għal kull tip ta’ emissjoni;
     (vi)   fir-rigward tal-faħam, jekk l-esportatur japplikax miżuri regolatorji jew volontarji biex
     jikkontrolla l-emissjonijiet tal-metan tiegħu, inkluż miżuri biex jikkontrolla u jillimita l-
     ivventjar u l-ivvampjar tal-metan. Dan irid jiġi akkumpanjat minn deskrizzjoni ta’ dawn il-
     miżuri, inkluż, fejn disponibbli, rapporti mill-avvenimenti tal-ivventjar u l-ivvampjar fir-
     rigward tal-aħħar sena kalendarja disponibbli;

MT                                                   10                                                     MT
 ---pagebreak---      (vii) l-isem tal-entità li wettqet il-verifika indipendenti tar-rapporti msemmija fil-punti (iii)
     u (v), jekk ikun hemm.

MT                                                  11                                                   MT